Pinkathon dhuvun anna mahu baahvanee\nޕިންކެތޮން ދުވުން އަންނަ މަހު ބާއްވަނީ\nއަންހެނުން ބާރުވެރިކުރުމަށާއި ދުޅަހެޔޮ ސިއްހަތެއްގައި ހުރުމުގެ މަގުސަދުގައި ބާއްވާ ބައިނަލްއަގްވާމީ ދުވުމުގެ ހަރަކާތެއްކަމުގައިވާ ޕިންކެތޮން އަންނަ މަހު ރާއްޖޭގައި ބޭއްވުމަށް ތައްޔާރުވާން ފަށައިފިއެވެ.\nކުރީގެ މަޝްހޫރު ބޮލީވުޑް އެކްޓަރ އަދި ފިޓްނެސް ގުރޫ މިލަންދް ސޯމަންދް 2012 ވަނަ އަހަރު އުފެއްދި މި ދުވުން މިއަހަރު ދުނިޔޭގެ ދިހަ ގައުމެއްގައި އޮންނާާނެއެވެ. ރާާއްޖޭގައި މި ދުވުން އިންތިޒާމްކުރަނީ ގިނަ ދުވުމުގެ ހަރަކާތްތަކެއް ބާއްވާފައިވާ އައި ރަނާސްގެ ފަރާތުންނެވެ.\nވޮއިސްއަށް މައުލޫމާތުދެއްވަމުން އައިރަނާސްގެ ކޯ ފައުންޑަރ ޝުޖާއު ވިދާޅުވީ އަންނަ މަހުގެ 18ވަނަ ދުވަހުގައިކަމަށެވެ. މިފަހަރުގެ ޕިންކެތޮން ބޭއްވުމަށް ހަމަޖެހިފައިވަނީ ވިލިމާލެ، ލާމު އަތޮޅު އަދި އައްޑޫ ސިޓީގައެވެ.\nޝުޖާއު ވިދާޅުވީ މިއީ ފަސް ކިލޯމީޓަރުގެ ދުވުމެއް/ހިނގާލުމެއް ކަމަށާއި މި އިވެންޓްގައި ބައިވެރިވާ ކޮންމެ ފަރާތަކަށް ޓީޝާޓަކާއި ނިންމިކަމުގެ މެޑަލްއެއް ލިބޭނެކަމަށެވެ. މި ދުވުމުގައި ރެޖިސްޓަރވުމުގެ ފުރުސަތު އަންނަ އޮކްޓޯބަރ މަހުގެ ފުރަތަމަ ދުވަހު ހުޅުވާލާނެއެވެ. އަދި ރެޖިސްޓްރޭޝަން ބަންދުކުުރުމަށް ހަމަޖެހިފައިވަނީ އޮކްޓޯބަރ މަހުގެ ތިންވަނަ ދުވަހުގައެވެ.\nމި ދުވުމުގައި ރެޖިސްޓަރވުމުގެ ފީއަކީ 250ރުފިޔާއެވެ. މި ދުވުމުގައި ކޮންމެ އަންހެނަކަށްވެސް ބައިވެރިވެވޭނެއެވެ. އަދި އެ ފަރާތްތަކުގެ ފިރިންނާއި ދަރިންނަށްވެސް މި ދުވުމުގައި ބައިވެރިވެވޭނެއެވެ. މި ދުވުން ބާއްވާ ކޮންމެ ސަރަހައްދެއްގައިވެސް ބައިވެރިވެވޭނީ 100ފަރާތަކަށެވެ.\n''ކޮރޯނާވައިރަސްއައި ގުޅިގެން ސީޒަން ހުއްޓާލަންޖެހޭ ހާލަތަށް ގޮސްފިއްޔާ އެކަން ގަބޫލުކުރާނަން'' 12months ago\nލިވަޕޫލް ބަލިވުމުން އެޓްލެޓިކޯ ކުޅުނު ގޮތާމެދު ކްލޮޕް ހިތްހަމަނުޖެހުން ފާޅުކޮށްފި42 months ago


މިއީ މިހާތަނަށް ވުޖޫދުވި އެންމެ ނާޤާބިލް ވެރިކަން: ޖަމީލް – Dhen.mv\nމިއީ މިހާތަނަށް ވުޖޫދުވި އެންމެ ނާޤާބިލް ވެރިކަން: ޖަމީލް\nDecember 31, 2019 - 11:13 am\nމިއީ މިހާތަނަށް ވުޖޫދުވި އެންމެ ނާޤާބިލް ވެރިކަން ކަމަށާއި މި ވެރިކަން ގެންނަން އެންމެ ގިނަ މަސައްކަތް ކުރެއްވި އެއް ބޭފުޅާ ކަމަށްވާ ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވިދާޅުވެއްޖެއެވެ.\nސަރުކާރަށް ފާޑުވިދާޅުވެ ޖަމީލު މިއަދު ކުރެއްވި ޓްވީޓްތަކެއްގައި ވިދާޅުވީ ކުޑަ ޤައުމަކަށް ކުޅަދާނަ ނުވާ ވަރަށް ސިޔާސީ މަޤާމްތައް އިތުރުކޮށްފި ކަމަށާއި ބަޖެޓަށްވުރެ އެތައް ގުނައެއް އިތުރަށް ޚަރަދުކުރުމަކީ މައްސަލައެއް ކަމަކަށް މި ސަރުކާރުން ނުދެކޭ ކަމަށެވެ. މިސަރުކާރުގައި ހިންގުމުގެ އެއްވެސް ތަޖުރިބާއެއް ވެސް ނެތް ކަމަށް އެމަނިކުފާން ވިދާޅުވިއެވެ.\n"ސިޓިއަކަށް ޖަވާބު ނުލިބި ރައްޔިތު މީހާ ދާއިމީ އިންތިޒާރެއްގައި ހުންނަންޖެހިފައި. އެތައް ކޮމިޝަންތަކެއް، ކޮމިޓިތަކެއް އުފެއްދިޔަސް ޚިދުމަތް ފެއިލްވެފައި. ޙައްޤުތައް ކަށަވަރުކޮށްދޭންވީ ވަޢްދުވީ ބިލާހަކަށް. ޚިޔާލް ފާޅުކޮށްފިނަމަ އަދިވެސް ވަޒީފާ ގެއްލޭ." ޖަމީލް ވިދާޅުވިއެވެ.\nސަރުކާރުގެ އިޤުތިޞާދީ ސިޔާސަތައް ފާޑުވިދާޅުވަމުން ޖަމީލް ވިދާޅުވީ އަހަރު ނިމުނުއިރު އިޤްތިޞާދުގައި ދިރުމެއް ނެތް ކަމަށެވެ.\n"އަހަރު ނިމުނުއިރު އިޤްތިޞާދުގައި ދިރުމެއް ނެތް. ވިޔަފާރިތައް މަރުވެ މީހުން ރޯން ފަށައިފި. ބޮޑެތި ވަޢުދުތައް ވީއިރު އާމްދަނީ އިތުރުކުރާނެ ގޮތްތަކެއް ނުހޯދޭ. ޓެކުހަށް އެކަނި ބަރޯސާވެ ނިމިއްޖެ. މާނައެއް ނެތް ކުދިކުދި ކަންތައްތަކެއް ގުނުން ފިޔަވައި އުފެއްދުންތެރި ވިސްނުމެއް ނެތް." ޖަމީލް ވިދާޅުވިއެވެ.\nސަރުކާރުން ބޮޑެތި އަދަދުތަކުން ގިނަ ކުންފުނިތަކަކަށް ބަދަލު ދީފައި ވާތީ އެކަމަށް ފާޑުވިދާޅުވަމުން ޖަމީލް ވިދާޅުވީ ބަދަލް ދިނުމުގެ ނަމުގައި ކޮރަޕްޝަންގެ ދޮރު ވަނީ ހުޅުވާފައި ކަމަށެވެ. "ދަޢްލަތުގެ މުދަލުން ޕާޓީއަށް ކެމްޕެއިން ކޮށްދިނީ އެންމެ އިސްފަރާތުން. ޓްރާންސްޕޭރެންސީއެއް ނެތި މަޝްރޫޢްތައް ދިނުން ވަނީ ސިޔާސަތަކަށް ހަދާފައި. ސަރުކާރު ތެރޭގައި ގޭންގް ހަދައިގެން ކޮރަޕްޝަން ހިންގާ ގްރޫޕެއް އެބައޮތް." ޖަމީލް ވިދާޅުވިއެވެ.\nޖަމީލް ގެންދަވަނީ ސަރުކާރުން ކުރަމުން ގެންދާ ކަންތައްތަކަކަށް ވަރަށް ގިނައިން ފާޑުވިދާޅުވަމުންނެވެ.


Memberunakee raees moden gengulhuvaa fuhgadakah hehdhevee Maseeh: Mahloof | Mihaaru\nޕީޕީއެމް/އެމްޑީއޭގެ އިއްޔެ ނިއުސް ބްރީފިންގައި ރައްޔިތުންގެ މަޖިލިހުގެ ރައީސް މަސީހް. މަހްލޫފް ވަނީ މަސީހަށް ވަރަށް ބޮޑަށް ފާޑު ވިދާޅުވެފައި.---ފޮޓޯ: ނިޝާން އަލީ/މިހާރު\nމެމްބަރުންނަކީ ރައީސް މޮޑެން ގެންގުޅުއްވާ ފުށްގަނޑަކަށް ހެއްދެވީ މަސީހު: މަހްލޫފް\n26 މާޗް 2017 - 20:492comments\nރައީސް އަބްދުﷲ ޔާމީން "މޮޑެން ގެންގުޅުއްވާ ފުށްގަނޑަކަށް" ރައްޔިތުންގެ މަޖިލީހުގެ މެންބަރުން ހެއްދެވީ މަޖިލީހުގެ ރައީސް އަބްދުﷲ މަސީހު މުހައްމަދު ކަމަށް، މާފުށީ ޖަލުގައި ހުކުމް ތަންފީޒު ކުރައްވަމުން ގެންދަވާ ގަލޮޅު ދެކުނު ދާއިރާގެ މެންބަރު އަހުމަދު މަހްލޫފް މިއަދު ވިދާޅުވެއްޖެ އެވެ.\nމަހްލޫފްގެ އޯޑިއޯ މެސެޖެއްގައި އޭނާ ވިދާޅުވީ ރައީސް ޔާމީންގެ އަނބިކަނބަލުން ފާތުމަތު އިބްރާހިމް "ހަލުވަން ގެންގުޅޭ ބޮލި ރަވައެއްގެ ފުއްތަކަކަށް" މެންބަރުން ހެއްދެވުމުގެ ޖާގަ ދެއްވީ މަސީހު ކަމަށެވެ. އަދި ރައީސްގެ ދެކަނބަލުން ވަށައިގެން "އެނބުރެން މަޖުބޫރުވެފައިވާ މެހިމާބުރުތަކަކަށް" މެންބަރުން ހެއްދެވީ މަސީހު ކަމަށް ވެސް މަހްލޫފް ވިދާޅުވި އެވެ.\nމަހްލޫފް ވިދާޅުވި ގޮތުގައި މަޖިލީހުގެ ރައީސް ކަމުން މަސީހު ވަކި ކުރެވުނަސް، ނުކުރެވުނަސް، މާދަމާ ރައްޔިތުންނަށް ބޮޑު ކުރިއެރުމަކާއި ކާމިޔާބީއެއް ވޯޓުގެ އަދަދުން ލިބޭނެ އެވެ. އަދި އޭނާ ވަނީ މަޖިލީހުގެ ރައީސް މަސީހު ގަވާއިދުތަކުގެ ބޭރުން ބައެއް ކަންކަން ކުރައްވާ ކަމަށް ތުހުމަތުކުރައްވައިފަ އެވެ.\nއެ ގޮތުން ފާއިތުވެދިޔަ ހާހެއްހާ ދުވަހުގެ ތެރޭގައި ބޭއްވި 200 ޖަލްސާގެ ތެރެއިން ބައެއް ޖަލްސާތަކުގައި ރައްޔިތުންގެ އަތުން ޓެކްސް ނަގަން، ތިން މަރުހަލާ އެއްކޮށްލައިގެން ވޯޓަށް އަހަމުން އަންނަ ކަމަށް އޭނާ ވިދާޅުވި އެވެ. އަދި މިއީ ރައްޔިތުންގެ ހައްގުތައް ނިގުޅައިގަތުމަށް ފަރިތަ މަޖިލީހެއް ކަމަށާއި ޕީޕީއެމުން އޭނާ ވަކި ކުރުމަށް ފަހު ވާހަކަ ދައްކަން ފުރުސަތު ނުދޭ ކަމަށް ވެސް މަހްލޫފް ވިދާޅުވި އެވެ.\n"ފުލުހުންގެ ބަންދުގައި ހުރި އިރު، މަޖިލީހަށް ހާޒިރު ކުރި ނަމަވެސް، މާފުށީ ޖަލަށް ލި ފަހުން އެއްވެސް ޖަލްސާއަކަށް ހާޒިރުނުކޮށްދޭ،" މަހްލޫފް ވިދާޅުވި އެވެ.\nމަހްލޫފް ވަނީ މާދަމާގެ ޖަލްސާ އަށް ހާޒިރުކޮށް ދިނުމަށް ކޮމިޝަނާ އޮފް ޕްރިޒަންސް އަހުމަދު ޝިހާނަށް ގޮވާލައްވައިފަ އެވެ. އަދި މަސީހާ ދެކޮޅަށް ހުރިހާ މެމްބަރުން ވެސް ވޯޓު ދެއްވުމަށް އޭނާ ގޮވައިލެއްވި އެވެ.\n"ދަައްކާ ބިރަކަށް ބެލުމެއް ނެތި މަޖިލިސް މެމްބަރުންގެ އިނގިލީގެ ކޮޅަށް ރައްޔިތުން ދީފައި އޮތް ބާރުގެ ބޭނުން ކުރައްވައި މަސީހު މަގާމުން ދުކުރުމަށް ވޯޓު ދެއްވާ،" މަހްލޫފް ވިދާޅުވި އެވެ.\nމީގެ އިތުރުން މަހްލޫފް ވަނީ ރާއްޖެ ސަލާމަތްކޮށް، ގެއްލިފައި އޮތް ރައްޔިތުންގެ ހައްގުތައް ކަށަވަރު ކޮށްދިނުމަށް، އިދިކޮޅު ފަރާތްތަކުން ގުޅިގެން ގާއިމު ކުރި އެއްބަސްވުމަށް މަރުހަބާ ވިދާޅުވެފަ އެވެ. މަހްލޫފް ވިދާޅުވި ގޮތުގައި އެއީ ގައުމެއްގެ ނިސްބަތުން މުހިންމު، ކުރިއެރުމާއި ހަމަޖެހުމަށް އެޅި ފިޔަވަޅެކެވެ.\nމަހްލޫފް ވިދާޅުވީ 16 ވަނަ ރައްޔިތުންގެ މަޖިލީހުގައި ރައީސް މައުމޫނުގެ ސަރުކާރާ ދެކޮޅަށް ރައީސް ޔާމީން އިސްކޮށް ހުންނަވައިގެން އުފެއްދެވި ޕީޕަލްސް އެލަޔަންސް (ޕީއޭ) އާއި އެމްޑީޕީ ގުޅިގެން މަސައްކަތް ކުރި ކަމަށެވެ.\nއިތުރު ލިޔުންތައް ރައްޔިތުންގެ މަޖިލިސް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު އަބްދުﷲ މަސީހް މުހައްމަދު\nމަސީހާ ދެކޮޅަށް މަހްލޫފް ބައިނަލްއަގުވާމީ ކެމްޕޭނެއްގައި


އެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި އެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި\nއެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި\nއެޗް.ޑީ.ސީގެ ޗެއާމަންގެ މަޤާމަށް މިއަދު އައްޔަނު ކުރެއްވި، މުޙައްމަދު ޖައިޝް އިބްރާހީމް ---\nހައުސިންގ ޑިވެލޮޕްމަންޓް ކޯޕަރޭޝަން، އެޗް.ޑީ.ސީގެ ޗެއާމަންގެ މަޤާމަށް މުޙައްމަދު ޖައިޝް އިބްރާހީމް ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑުން މިއަދު އައްޔަނުކުރައްވައިފިއެވެ.\nއެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވާފައިވާއިރު، އެކުންފުނީގެ ބޯޑުގައި ޖުމްލަ6ބޭފުޅަކު ޖައިޝްގެ އިތުރުން ތިއްބަވައެވެ. އެއީ މެނޭޖިންގ ޑިރެކްޓަރު ސުހައިލް އަހުމަދާއި، ޑިރެކްޓަރުންގެ ގޮތުގައި ތިއްބަވާ މުހައްމަދު އަރްފާތާއި، އަބްދުﷲ ރަމީޒާއި، އަހުމަދު އާތިފްގެ އިތުރުން ހަސަން މުނީޒެވެ.\nޖައިޝް ސާނަވީ ތަޢުލީމު ހާޞިލުކުރައްވާފައިވަނީ މަޖީދިއްޔާ ސްކޫލުންނެވެ. އޭނާ ވަނީ އިނގިރޭސިވިލާތުގެ ޔުނިވަރސިޓީ އޮފް ނޮޓިންހަމްފޮރެސްޓުން އާކިޓެކްޗަރގެ ދާއިރާއިން ފުރަތަމަ ޑިގްރީ ޙާޞިލުކުރައްވާފައެވެ. އަދި އޮސްޓްރޭލިޔާގެ ޔުނިވަރސިޓީ އޮފް ސައުތު ކުއީންސްލޭންޑުން ބިޒްނަސް އެޑްމިނިސްޓްރޭޝަން އެންޑް ފައިނޭންސްގެ ދާއިރާއިން ޖައިޝް ވަނީ މާސްޓާސް ހައްދަވާފައެވެ.\nއެޗް.ޑީ.ސީގެ ޗެއާމަންގެ މަޤާމަށް އަލަށް އައްޔަނު ކުރެއްވި ޖައިޝް ވަނީ އެއަރޕޯޓާއި އޭވިއޭޝަންގެ ދާއިރާގައި 15 އަހަރު މަސައްކަތް ކުރައްވާފައެވެ. އަދި މޯލްޑިވްސް އެއަރޕޯޓްސް ކޮމްޕެނީ ލިމިޓެޑްގެ ޕްރޮޖެކްޓް ހެޑެއްގެ ގޮތުގައާއި، ބޭންކް އޮފް މޯލްޑިވްސްގެ ބޯޑުގެ ޑިރެކްޓަރެއްގެ މަޤާމުންވެސް އޭނާ ފުރުއްވާފައި ވެއެވެ.\nއާކިޓެކްޗަރގެ ދާއިރާގައި ޖައިޝްއަކީ ރީޖަނަލް އެއަރޕޯޓުތައް ފަރުމާކުރުމާއި، މިސްކިތްތަކާއި ތަފާތު ޢިމާރާތްތަކާއި، ރިސޯޓުތައް ފަރުމާކުރުމުގެ ތަޖުރިބާ ލިބިވަޑައިގެން ހުންނެވި ބޭފުޅެކެވެ. އަދި 2004 ވަނަ އަހަރު ރާއްޖެއަށް ކުރިމަތިވި ސުނާމީ ކާރިސާގައި ބޭންކަށް އެކަމުން އެރި ލޮޅުންތަކާއި މާލީ ދަތިތައް ޙައްލުކުރުމަށް ކުރެވުނު މަސައްކަތުގައި ޖައިޝްވަނީ މުހިއްމު ދައުރެއް އަދާކުރައްވާފައެވެ.


July 02, 2017 49\nމަރާމާތުކުރި ފަހުން ގަޑިބުރު ތަޅާލައިފި\nމާފަންނުގައި ހުންނަ ގަޑިބުރު މަރާމާތު ކުރުމަށްފަހު މިއަދު ތަޅާލައިފި އެވެ.\nJune 29, 2017 51\nރިހި ފައިސާފޮތިތަކެއް ސަލްޓަން ޕާކުން ފެނިއްޖެ\nJune 18, 2017 61\nމާލެ އާއި ހުޅުލެއާ ދެމެދު އަޅާ ބްރިޖްގެ މަސައްކަތް ކުރިއަށް ގެންދާ މަންޒަރު ބަލަން ލޮނުޒިޔާރަތްކޮޅުގައި އަޅާފައިވާ ޕްލެޓްފޯމް ހިންގުމުގެ މުއްދަތު ހައުސިން މިނިސްޓްރީން ފަސް...\nފުވައްމުލަކުގެ އަވަށު ކައުންސިލްތަކުގައި މަސައްކަތް ކުރި ސިވިލް ސާވިސްގެ މުވައްޒަފުންނަށް ތިން މަސް ދުވަހުގެ ނޯޓިސްއެއް ހައުސިން މިނިސްޓްރީން ފޮނުވައިފި އެވެ.\nއަލިރަސްގެފާނު ޒިޔާރަތް ބަންދުކޮށް، ކޮންނަން ފަށައިފި\nއަލިރަސްގެފާނު ޒިޔާރަތް ބަންދުކޮށްގެން، އެތަން ކޮންނަން ފަށައިފި އެވެ.\nސަރުކާރުން މިހާތަނަށް 34 ރަށެއްގެ ބަނދަރު ހަދައި ނިންމުމަށް 1.2 ބިލިއަން ރުފިޔާ ހަރަދު ކޮށްފައިވާ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު ރައްޔިތުންގެ މަޖިލީހުގައި މިއަދު...\nބައެއް ފަހަރު މީޑިއާގައި ހުންނަ ސުރުޚީތައް ފެނިފައި ބޯ އަނބުރައި ގަންނަ ގޮތް ވެ އެވެ. އެފަދަ ސުރުޚީތައް ފެނިފައި ހިތަށްއަރަ އެވެ. މިއީ ކޮން މިސްރާބަކަށް ހިންގާ ސަރުކާރެއް ހެއްޔެވެ؟...\nJune 06, 2017 13


11 harufahun MTDC in faidhaa bahanee\nއެމްޓީޑީސީ އިން 2017 ވަނަ އަހަރު އަހަރީ ބޭއްވި އޭޖީއެމް -- ފޮޓޯ: އެމްޓީޑީސީ\nސަރުކާރުން ޓޫރިޒަމް ތަރައްގީ ކުރަން އުފެއްދި ކުންފުނި، މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ) އިން 11 އަހަރު ފަހުން ހިއްސާގެ ފައިދާ ބަހަން ހުށަހަޅަން ބޯޑުން ފާސް ކޮށްފި އެވެ.\nއެމްޓީޑީސީން ނެރެފައިވާ ނޫސް ބަޔާނެއްގައި ބުނީ މިދިޔަ އަހަރު އެ ކުންފުންޏަށް މާލީ ގޮތުން ރަނގަޅު ފައިދާއެއް ލިބިފައިވާ ކަމަށެވެ. އެހެންކަމުން މިދިޔަ އަހަރު ހިއްސާގެ ފައިދާގެ ގޮތުގައި މޫނުމަތީ އަގު 10ރ. ގެ މަގުން ހިއްސާއަކަށް 50ލ. ބަހަން އަހަރީ އާއްމު ޖަލްސާއަށް ހުށަހެޅުމަށް އެ ކުންފުނީގެ ޑިރެކްޓަރުންގެ ބޯޑުންވަނީ ފާސް ކޮށްފައިވާ ކަމަށެވެ.\nނަމަވެސް އެ ކުންފުނީގެ އޭޖީއެމް ބާއްވާނެ ތާރީހެއް އަދި އިއުލާނެއް ނުކުރެ އެވެ.\nއެ ކުންފުނިން ވަނީ 100ރ. ގެ އަގުގެ މޫނުމަތީ ހިއްސާއެއް 2014 ވަނަ އަހަރު ވަނީ ސްޕްލިޓްކޮށް މޫނުމަތީ ހިއްސާއެއްގެ އަގު 10ރ. އަށް ބަދަލުކޮށްފަ އެވެ. އެހެން ކަމުން 2014 ވަނަ އަހަރު ހިއްސާ ސްޕްލިޓް ކުރުމުގެ ކުރިން ހިއްސާގެ މޫނުމަތީ އަގު ކަމަށްވާ 100ރ. އިން ކަމުގައި ބަލާނަމަ ހިއްސާއަކަށް ފައިދާގެ ގޮތުގައި ބަހަނީ 5ރ. އެވެ.\nސަރުކާރުން ޓޫރިޒަމްގެ މަންފާ ރައްޔިތުންނާ ހަމައަށް ގެންދަން 2006 ވަނަ އަހަރު އުފެއްދި ކުންފުނީގެ މެނޭޖިން ޑިރެކްޓަރު ތަޒްމީލް އަބްދުލް ސަމަދު މިދިޔަ އަހަރު ވަނީ މި އަހަރު ފައިދާ ބަހާނެ ކަމަށް ވިދާޅުވެފަ އެވެ.\nއެމްޓީޑީސީގެ މި އަހަރުގެ މާލީ ހިސާބު ދައްކާ ގޮތުން މިދިޔަ އަހަރު އެ ކުންފުންޏަށް ފައިދާގެ ގޮތުގައި 1.2 މިލިއަން ޑޮލަރުގެ ލިބިފައިވެ އެވެ.


ރ. އަތޮޅުގައި ހިންގި މަސްތުވާތަކެތީގެ ދެ އޮޕަރޭޝަނެއްގައި ތިން މީހަކު ހައްޔަރުކޮށްފި\nހުކުރު ،20 މާރޗް 2020 / 16:14\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ރ. އުނގޫފާރު ޕޮލިސް ސްޓޭޝަނުން ހިންގި އޮޕަރޭޝަނެއްގައި ދެ މީހަކު ހައްޔަރުކޮށް އަދި ރ. މީދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި މީހަކު ހައްޔަރުކޮށްފިއެވެ.\nމި ދެ އޮޕަރޭޝަންގެ ތެރެއިން އުނގޫފާރު ޕޮލިސް ސްޓޭޝަނުން ހިންގި އޮޕަރޭޝަނަކީ އަނގޮޅިތީމަށް މަސްތުވާތަކެތި އެތެރެކޮށް އެ ތަކެތީގެ ވިޔަފާރިކުރާ ކަމަށް ފުލުހުންނަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނެކެވެ.\nމި މާރިޗު މަހުގެ 19 ވަނަ ދުވަހު ހިންގި އެ އޮޕަރޭޝަންގައި ހައްޔަރުކޮށްފައިވަނީ 23 އަހަރުގެ މީހަކާއި 33 އަހަރުގެ މީހެކެވެ. މި ދެ މީހުންނަކީވެސް ދިވެހި ފިރިހެނުންނެވެ.\nއެ އޮޕަރޭޝަންގައި އަނގޮޅިތީމުން އެ ދެ މީހުން ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި 225 ސެލޯފިންކޮޅު ފެނިފައިވެއެވެ.\nމީގެ އިތުރުން ރ. މީދޫގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަންގައި 25 އަހަރުގެ މީހަކު ވަނީ ހައްޔަރުކޮށްފައެވެ.\nމި މާރިޗު މަހުގެ 18 ވަނަ ދުވަހު ހިންގި އެ އޮޕަރޭޝަންގައި އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ތިން ރަބަރު ޕެކެޓު ފެނިފައިވެއެވެ.\nމި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ރ. ފައިނު މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.


Author on Twitter 17 ޖުލައި 2016\nމުލަކު ގެއެއްގެ ބިމު އަަޑިން ދުން އަރަނީ، ސަބަބެއް ނޭނގޭ!\nއަހުމަދު އަދްޝަން 16 ޖުލައި 2016\nމ. މުލަކު ގެއެއްގެ ގޯތި ތެރޭގެ ބިމު އަޑިން ދުން އަރާތީ އޭގެ ސަބަބު ހޯދުމުގެ މަސައްކަތް ފުލުހުން ފަށައިފި އެވެ. މިހާރު ފުލުހުން ވަނީ އެ ގޯތީގެ އެ ސަރަހައްދު ބަންދުކޮށްފަ އެވެ. މުލަކު ސޯސަން ނަމަކަށް ކ...\nމ. މުލަކު ގެއެއްގެ އަޑިން އާދަޔާއި ޚިލާފަށް ދުން އަރަން ފަށައިފި\nމ. މުލަކު ގެއެއްގެ އަޑިން އާދަޔާއި ހިލާފަށް ދުން އަރަމުންދާތީ އެ ސަރަހައްދު ބަންދުކޮށް ފުލުހުންނާއި ސަލާމަތީ ބާރުތަކުން ހަރަކާތްތެރިވާން ފަށައިފިއެވެ. މޯލްޑިވްސް ޕޮލިސް ސާރވިސްއިން ވިދާޅުވީ މުލަކު ގެ...\nމުލަކު ގެއެއްގެ ބިމު އަޑިން އާދަޔާ ހިލާފަށް ދުން އަރަނީ\nނާޒިމް ހަސަން 16 ޖުލައި 2016\nމ. މުލަކު ގެއެއްގެ ދޮރާށިން ކައިރި ބިމު އަޑިން އާދަޔާ ހިލާފަށް ދުން އަރާތީ، އެ ސަރަހައްދުގައި ފުލުހުން ހަރަކާތްތެރިވާން ފަށައިފި އެވެ. އެތަނުން ދުން އަރާތީ ފުލުހުންނަށް ރިޕޯޓްކޮށްފައިވަނީ މިއަދު މެންދ...\nމުލަކު ގެއެއްގެ ބިމުއަޑިން ދުން އަރަނީ\nމުޙައްމަދު އަޒްހީމް 16 ޖުލައި 2016\nމ. މުލަކުގެ ގެއެއްގެ ބިމުއަޑިން އާދަޔާ ހިލާފަށް ހޫނުވެ ދުން އަރާކަމުގެ މައްސަލައެއް ފުލުހުންނަށް ހުށަހަޅައިފިއެވެ. މަޢުލޫމާތު ލިބިފައިވާގޮތުގައި ދުން އަރާފައިވަނީ އެ ރަށުގެ ސޯސަންގެ ނަމަ...\nމުލަކު ގެއެއްގެ ބިމު އަޑިން ދުން އަރާތީ ފުލުހުން ހަރަކާތްތެރިވަނީ\nއަހްމަދު އާޒިފް 16 ޖުލައި 2016\nމ. މުލަކު ގެއެއްގެ ބިމުގެ އަޑިން ދުންއަރާތީ ފުލުހުން އެތަނުގައި ހަރަކާތްތެރިވާން ފަށައިފި އެވެ. ފުލުހުންގެ މީޑިއާ އޮފިޝަލް ސަންއަށް ވިދާޅުވީ، މިއަދު މެންދުރުފަހު 2:30 ހާއިރު އެ މައުލޫމާރު ލިބުމާ އެކު...\nމުލަކު ޕޮލިސް ސްޓޭޝަނުން ޕޮލިސް ރިޕޯޓް ދޫކުރަން ފަށައިފި\nAuthor on Twitter 02 އޯގަސްޓް 2015\nމ.މުލަކު ޕޮލިސް ސްޓޭޝަނުން ޕޮލިސް ރިޕޯޓް ދޫކުރަން ފަށައިފި އެވެ. ފުލުހުން ބުނީ އަތޮޅު ތެރޭގެ ސްޓޭޝަންތަކުންވެސް ރިޕޯޓް ދޫކުރަން ފަށަނީ ޒުވާނުން ވަޒީފާގެ ފުރުސަތުތައް ހޯދައިދިނުމަށް ކުރަމުންދާ މަސައްކަ...\nދުވަސް އެމްވީ 02 އޯގަސްޓް 2015\nމުލަކު ޕޮލިސް ސްޓޭޝަނުން ޕޮލިސް ރިޕޯޓު ދޫކުރަން ފަށައިފި\nހަސަން ރަޝީދު 02 އޯގަސްޓް 2015\nޒުވާނުން ވަޒީފާގެ ފުރުސަތުތައް ހޯދައިދިނުމަށް ކުރަމުންދާ މަސައްކަތުގައި އެހީތެރިކަން ފޯރުކޮށްދިނުމުގެ ގޮތުން، މ.މުލަކު ޕޮލިސް ސްޓޭޝަނުން ޕޮލިސް ރިޕޯޓު ދޫކުރަން ފަށައިފިއެވެ. މިދިޔަ މަހުގ...\nމ.މުލަކު ޕޮލިސް ސްޓޭޝަނުން ޕޮލިސް ރިޕޯޓު ދޫކުރަން ފަށައިފި\nމޫސާ ވަހީދު 02 އޯގަސްޓް 2015\nމ.މުލަކު ޕޮލިސް ސްޓޭޝަނުން ޕޮލިސް ރިޕޯޓު ދޫކުރަންފަށައިފިއެވެ. ފުލުހުން ބުނެފައިވަނީ މިއީ ޒުވާނުން ވަޒީފާގެ ފުރުސަތުތައް ހޯދައިދިނުމަށް ކުރަމުންދާ މަސައްކަތުގައި އެހީތެރިކަން ފޯރުކޮށްދީ ވަޒީފާގެ ކަންކ...


Rape Kurumaaai Jinsee Goanaa Kurun Bodu Kushakah Haadhaa Maahdhaa Thasdheegu Kohffi - Vaguthu\nކުޑަކުދިންނަށް ޖިންސީ ގޯނާ ކުރުމާއި ރޭޕް ކުރުމަކީ ޖިނާއީ ބޮޑު ކުށެއްގެ ގޮތުގައި ކަނޑައަޅަން ޖިނާއީ އިޖުރާއަތުގެ ގާނޫނަށް އިސްލާހު ގެނައުމުގެ ބިލް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ތަސްދީޤުކުރައްވައިފިއެވެ.\nމި ބިލު ހުށަހަޅުއްވާފައިވާ މައިގަނޑު މަޤްޞަދަކީ ޖިނާޢީ އިޖުރާޢަތުގެ ޤާނޫނަށް ޢަމަލުކުރަން ފެށުމަށްފަހު، އެ ޤާނޫނު ތަންފީޛުކުރުމުގައި ދިމާވެފައިވާ ދަތިތައް ޙައްލުކުރުމަށާއި، އެ ޤާނޫނުގައި އިތުރަށް ކަނޑައަޅަންޖެހޭ އިޖުރާޢަތްތައް ކަނޑައެޅުއްވުމެވެ.\nމަޖިލީހުގެ ހިންނަވަރު ދާއިރާގެ މެންބަރު ޖީހާން މަހްމޫދު ޖިނާއީ އިޖުރާއަތުގެ ގާނޫނަށް ހުށަހެޅި އެ އިސްލާހު ފާސްކުރީ މަޖިލީހުގެ ޖަލްސާގައި 59 މެންބަރުންގެ އިއްތިފާގުންނެވެ.\nވައްކަން، ޓެކުން، ހިޔާނަތްތެރިވުމާއި، މަކަރާއި ޙީލަތް އަދި ފޭރުމުގެ ކުށްކުށުގެ ތެރެއިން 100,000 (އެއްލައްކަ) ރުފިޔާއިން ފެށިގެން މަތީގެ މައްސަލަތައް؛\nދައުލަތުގެ އިސްތިގުލާލާއި މިނިވަންކަމަށް ގެއްލުންވާ އަމަލު ހިންގުން.\nމި ބިލްގައި ވަނީ މުހިންމު އިޞްލާޙުތަކެއް ގެނެސް ޤާނޫނުގެ ބައެއް މާއްދާތަކަށް އަކުރުތައް އިތުރުކޮށްފައެވެ. އެގޮތުން "ޖިނާޢީ ބޮޑު ކުށެއް" ކަމުގައި ބުނެފައިވާ ކުށްތަކުގެ ތެރެއަށް ރޭޕްކުރުމުގެ ކުށާއި، ކުޑަކުދިންނަށް ޖިންސީ ގޯނާކުރުމުގެ ކުށްތައް؛ އަދި ޓެކްސް ނެގުމާއިބެހޭ އިދާރީ ޤާނޫނުގައި ކަނޑައަޅާފައިވާ ޓެކްސް ދެއްކުމުން އެއްކިބާވުމުގެ ކުށްތަކުގެ ތެރެއިން 500,000 (ފަސް ލައްކަ) ރުފިޔާއިން ފެށިގެން މަތީގެ ފައިސާގެ ޢަދަދު ހިމެނޭ ކުށްތައް އިތުރުކުރުން ހިމެނެއެވެ.\nގައުމުގެ ކުރިއެރުމުގައި ޒުވާނުންގެ ދައުރު މުހިއްމު - ރައީސް\nސެޕްޓެމްބަރު 22, 2020 19:34\nމީގެ އެއްވެސް ކުށަކަށް ދީނުގައި އޮންނަ ގޮތަށް ހުކުމް ކުރާ ދުވަހެއް ނާދޭ. އެހެންވެ އެފަދަ ކުއްތައް ތަކުރާރު ވަނީވެސް\nސެޕްޓެމްބަރު 23, 2020 10:10\nދީނުގައި އޮންނަނީ ކޮން އަދަބެއް؟ އެއަދަބު ދިން ގައުމަކު އަލަކުން އެކަމެއް ނުހިނގާތަ؟\nސެޕްޓެމްބަރު 23, 2020 08:12\nކޮބާ ރޯޔަލް ރޭޕް ކުރި މީހުން މި އަލަން ތަސްދީޤު ކުރި ޤާނޫންގެ ދަށުން ރޯޔަލް ރޭޕް ކުރި މީހުނަން އެއްމެ ހަރުކަށި އަދަބު ދުނުމަށް ގޮވާލަން\nތިގޮތަށް ސިގިރޭޓް ބުއިންމަނާ ޤާނޫނުވެސް ތަސްދީދުކުރި އެކަމު މަނާ ބޯޑުދަށުގައި މިނިސްޓަރު އަސްލަމް ބޯންއިންދާ މަދުށީމު މިއަހަރު. ދެން ތިވެސް ތަސްދީދުވެނިމުނީ ތަންފީޒުނުވާނީ. ކޮބާ ސަފާރީ ރޭޕްކޭސް ހޯރައިއްބެ\nސެޕްޓެމްބަރު 23, 2020 10:08\nތިބުނިކަންތައް ހަމަ ކުރާވަރަށް ކުރާނެ. ބަލަންތިބޭތި


Raajjeyga heritage tourism feshumuge masahkaiy kuranee\nރާއްޖޭގައި ހެރިޓޭޖް ޓޫރިޒަމް ފެށުމުގެ މަސައްކަތް ކުރަނީ\nރާއްޖޭގައި ހެރިޓޭޖް ޓޫރިޒަމް ފެށުމުގެ މަސައްކަތް ކުރަމުންދާ ކަމަށް ހެރިޓޭޖް މިނިސްޓްރީން ބުނެފި އެވެ.\nއަވަސްގެ ފޭސްޓްފޭސް ޕްރޮގްރާމު ވާހަކަ ދައްކަވަމުން ހެރިޓޭޖް މިނިސްޓްރީގެ ސްޓޭޓް މިނިސްޓަރު މުހައްމަދު ތޯރިގު ވިދާޅުވީ ރާއްޖޭގައި ހުރި އާސާރީ ތަރިކަތަކަކީ ގައުމަށް ބޮޑު އާމުދަނީއެއް ހޯދޭނެ ތަންތަން ކަމަށެވެ. އެކަން ކުރުމުގެ ވިސްނުން ހެރިޓޭޖް މިނިސްޓްރީގައި އެބަހުރި ކަމަށާއި ޓޫރިޒަމަށް އަމާޒުކޮށްގެން ތަރިކަތަކުން ފައިދާ ހޯދުމުގެ މަސައްކަތް ކުރަމުންދާ ކަމަށެވެ.\n"ސަގާފީ ޓޫރިޒަމަކަށް ރާއްޖެ ހުޅުވިގެން ގޮސް، ގޮނޑު ދޮށާއި މޫދު ބަލަން ފަތުރުވެރިން އަންނަ ގޮތަށް، ރާއްޖޭގެ ތަރިކަ ބަލަން އައުން އެއީ އަމާޒަކީ" ސްޓޭޓް މިނިސްޓަރު ތޯރިގް ވިދާޅުވި އެވެ.\nހެރިޓޭޖް ޓޫރިޒަމަށް ރާއްޖެ ހުޅުވާލާއިރު ހާއްސަކޮށް ވަކިވަކި ރަށްރަށަށް އަމާޒުކޮށްގެން އެކަން ކުރިއަށް ގެންދިއުމުގެ ވިސްނުން ގެންގުޅޭ ކަމަށް ތޯރިގް ވިދާޅުވި އެވެ. ވަކިވަކި ރަށްތަށުގެ ތަރިކައިގެ ޕްރޮމޯޝަންތައް ބޭރުގެ ގައުމުތަކުގައި ކުރިއަށް ގެންދިއުމަށް ވެސް މިނިސްޓްރީން ވިސްނުން ގެންގުޅެ އެވެ.\n"މިގޮތަށް ކަންކުރީމާ އޭރުން ރަށްތަކުގެ ރަށްޔިތުންނަށް ވެސް ފާގަތި ކަމެއް ލިބިގެންދާނެ"\nތޯރިގު ވިދާޅުވީ ރައްޔިތުން ވެސް ހެރިޓޭޖް ޓޫރިޒަމް ވަރަށް ބޭނުންވާ ކަމަށެވެ. އެއީ ބޮޑު މަންފާއެއް ލިބޭނެ ކަމެއް ކަމަށް ބައެއް މީހުންނަށް ގަބޫލުކުރެވޭތީ ބައެއް ރަށްތަކުގެ މީހުން އެ ރަށްރަށުގައި ތަރިކައެއް ހަދައިދިނުމަށްވެސް އެދޭ ކަމަށެވެ. އެކަމަކު ތަރިކަ އެއީ ބަޔަކު ބޭނުންވުމުން ހަދާ އެއްޗެއް ނޫން ކަން އާންމުންނަށް އޮޅުންފިލުވައިދޭން މަސައްކަތްތަކެއް ކުރަންޖެހޭ ކަމަށްވެސް ވިދާޅުވި އެވެ.\nތޯރިގު ވިދާޅުވި ގޮތުގައި ރާއްޖޭގެ ސަގާފަތާއި އާސާރީ ތަރިކަ ހިމާޔަތް ކުރުމުގެ މުހިއްމު ކަން އާންމުންނަށް ބުނެދިނުމަށް އެ މިނިސްޓްރީ އަށް ވެސް އަދި އެންމެ ރަނގަޅު މަސައްކަތްތަކެއް ކުރެވިފައެއް ނުވެ އެވެ. އެހެންވެ ކުރިއަށް އޮތް ދުވަސްތަކުގައި އެ މަސައްކަތަށް ހާއްސަ ސަމާލުކަމެއް ދެއްވާނެ ކަމުގައިވެސް ވިދާޅުވި އެވެ. އަދި ބައެއް ކައުންސިލްތަކުގެ ޝައުގުވެރިކަން އެކަމަށް ހުރިކަން ވެސް ތޯރިގު ވަނީ ފާހަގަކުރައްވާފަ އެވެ.\nތަރިކަ ޓޫރިޒަމް ތާރީހު + ޔުމްނާ މައުމޫން ހެރިޓޭޖް މިނިސްޓްރީ


ކިހައްޑިޔަ: ދެ އަވަށު އެންމެން އެއްބައިވިޔަކަސް ޙަރާމެއް ހަލާލެއް ނުވާނެތެވެ. — Ihavandhoo.com\n20 ސެޕްޓެމްބަރު 20154ޢަބްދުލްމާނިޢު ޙުސައިން\nޕޯލްސްޓަރގެ ފަރާތުން ޢީދު ދުވަހެއްގައި ދަނޑި ޖަހަނީ / ފޮޓޯ: އިހަވަންދޫޑޮޓްކޮމް ފައިލް\nމި ފަހަކުން ނިކަން ފޯރީގައި ރަށުގެ ޒުވާނުން ބަހުސްކޮށް އުޅުނު މައުޟޫޢެކެވެ. ދެ އަވަށު މީހުން އެއްބައިވެގެން، ގުޅިގެން ޢީދު ޝޯ ދޭ ވާހަކައެވެ.\nފޭސްބުކްގައި ފާޅުވަމުން ދިޔަ ޚިޔާލުތަކުން ފޭދިގެން ދިޔައީ އެއްބައިވަންތަ ކަމާއި އަޚްވަންތަ ކަމަށް ޒުވާނުން އެދިއެދި ތިބިކަމެވެ. އަތްތައް ގުޅުވައިގެން އިޖުތިމާޢީ ގުޅުން ބަދަހިވުމަށް ރައްޔިތުން އިންތިހާއަށް ބޭނުންވެފައި ތިބިކަން ހާމަވެގެން ދިޔައެވެ. ގުޅިގެން ޢީދު ޝޯ ދިނުމާމެދު އިދިކީލި ޚިޔާލުދިން މީހުން ގެނބި، މާފަށް ގޮވިތަން ވެސް ފެނުނެވެ.\nއެންމެން އެއްބައިވެގެން، އެކުވެރިވެގެން، އެއްބައިވަންތަވެގެން، އަތުގުޅައިގެން އިޖުތިމާޢީ ހަރަކާތް ހިންގުމާމެދަކު ދެބަސްވުމަށް ޖާގައެއް ނެތެވެ. ކަމުގެ މުހިއްމު ކަމާއި، ނަތީޖާގެ ފޮނި މީރުކަން އެ ގޮތުގައި އޮންނާނެ ކަމާމެދު ޝައްކެއް ނެތެވެ.\nޢީދު އަންނަނީ އުފާ ފާޅު ކުރުމަށެވެ. ޢީދު މަޖާވެސް ކުރަންވީއެވެ. ޢީދު ކުޅިވަރު ވެސް ކުޅެން ވީއެވެ. ޢީދުގައި އުފާ ފާޅުކުރުން ވަނީ ދީނުގެ ތެރެއިންނެވެ. ނަމަވެސް ޢީދުގެ އުފަލުން ނަން ދެވިގެން ދީނުގައި ނަހީ ކުރައްވާފައިވާ އެއްވެސް ކަމަކަށް އަރައިގަތުން ހުއްދަ ވާނީ ކޮންފަދައަކުން ހެއްޔެވެ!\nކޮންމެ ޢީދަކު ކުޅިގެއެއް އަތުރައި، ރޭވެ ދަންވުމުން، ދެ އަވަށު މީހުން ވާދައަށް ޝައިޠާނާގެ މިޔުޒިކީ ދުންމާރީގެ އަޑު ރަށު ތެރޭގައި ގުގުމައިލަނީ ދީނުގެ ނަމުގައެވެ. އެ ކުޅިގެ ތަކަށް ދެ ޖީންސްގެ ޒުވާނުން އަރުވައިގެން "ބަނޑިބަނޑި" ލައްވަނީ ޢީދު އުފާ ކުރުމުގެ ނަމުގައެވެ. ކަނު އަނދިރީގެ ތެރޭ، ދެ ޖީންސް މަސްހުނިވެ، ތުއްތު ކުއްޖަކަސް، ޅަދަރި މަޔަކަސް ދަރި ކިހިލީ ޖަހައިގެން، ކުޅިގެދޮށުގައި ހޯބޯލަވައި، ނާޗަރަންގީގެ ކުލަތަކުގައި ދީވާނާވެ ރޭ ދެބައިވަންދެން ހޭދަކުރުމުން މަތިވެރި ކުރެވެނީ ދީނުގެ ކޮން ޝިޢާރެއް ހެއްޔެވެ!\nޢީދު ޝޯގެ ނަމުގައި ހިންގޭ ހަރަކާތް ބަރާވެފައި ވަނީ ދީނުގައި ނަހީވެގެންވި ޢަމަލުތަކަކުންނެވެ. ޙައްޖުގެ މާތް އަޅުކަމާ ވިދިގެން އަންނަ ޢީދުގެ މަތިވެރި އުފަލުގައި، މާތް ރަސްކަލާންގެ ޙަރާމް ކުރެއްވި ފާފަތަކަށް އަރައިގަތުމަކީ ދީނަށް ކުރެވޭ ކޮންފަދަ ބޮޑު މަލާމާތެއް ހެއްޔެވެ!\nވީމާ މި ބޮޑު ނުބައި ހެދުމަށް ދެ އަވަށު މީހުން އެއްވެ އެއްބައިވުމަކީ އެއްވެސް ހާލެއްގައި ކޮށްގެން ވާނެ ކަމެއް ނޫނެވެ. އަތުގުޅައިގެން އެއްބައިވެގެން ކުރިޔަކަސް ފާފައިގެ ޙަރާމްކަން ކެނޑިގެން ނުދެއެވެ. އެންމެން އެއްބައިވެގެން ކުރާންވީ ކަމަކީ، ބޮޑު ޢީދުގެ މާތް އުފަލާ ގުޅިގެން، މާތް ރަސްކަލާންގެ ޙަރާމް ކުރެއްވި އެއްވެސް ކަމެއް ނުކުރުމަށް ޢަޒުމް ކަނޑައެޅުމެވެ. ދެ އަވަށު މީހުން އެއްބަސްވާންވީ އެއްވެސް ބަޔަކު ޢީދު ޝޯ ނުދިނުމަށެވެ.\nޢީދު ޝޯ ނުދިނަކަސް، އެންމެން އެއްވެގެން ގިނަ މީހުންނަށް ބައިވެރިވެވޭނެހެން ކުޅެވޭ ކުޅިވަރުތަކުން، މާ ރަނގަޅަށް މާ މޮޅަށް ވެސް ޢީދުގެ އުފާ ފާޅު ކުރެވިދާނެކަން ސާބިތުކޮށްދޭންވީއެވެ. ހެޔޮނުބައި ވަކިވުމުން ނުބައި ދޫކޮށް ހެޔޮމަގަށް ރުޖޫޢުވުމަކީ މަލާމާތެއް އޮތްކަމެއް ނޫނެވެ.\nބޮޑު ޢީދު މުބާރިކު!!\n↵ ކިހައްޑިޔަ, ކްލަބް ޕޯލްސްޓާރ, އިމަގު ޖަމިއްޔާ\nކިހައްޑިޔަ: އަޖައިބު އަންތަރީސް ހީވާވަރުވެއެވެ!!\nއިމަގުން އެއްލައްކަ ރުފިޔާގެ އަގުހުރި މުބާރާތެއް ބާއްވަނީ\nވަރަށް ރަގަނޅު ބަސްކޮޅެއް․․․އެކަމު މި ކަހަލަ ކަންތައް ތައް އިހަވަންދޫ ސުކޫލް ގެ އިސްވެރިން މަނާ ނުކުރުރާތީ ސުވާލު އުފެދޭ․․․މި ނުބައި ހަދަނީ ސުކޫލް ގެ ބައިގަޑެއް․․․․․․․․\n– 21 ސެޕްޓެމްބަރު 201590\nތިބުނީ ޑރ އައިޝަތު ޝިހާމަށް ދައްކަން ނާޗަރަންގީ ކުޅުނު ވާހަކަ ދޯ؟ އެކަމަނާ އަށް ދައްކަން ބޮޑު ބެރު ޖެހިކަމަށްވެސް ވޭ․ ކަނަޑައެޅިގެން އެނގޭނެ ބޮޑުބެރަކީ ހަރާމް އެއްޗެއްކަން․\n– 22 ސެޕްޓެމްބަރު 201560\nއެހެން އަދި ސުކޫލްގެ މުދައްރިސުން ނޫން ތޯ․․․․މިކަހަލަ އީދު ސޯވްތައް ހުށައަޅަނީ․․․․އެކަމުގަ އުޅުއްވަނީ․․․․ދަރިވަރުން ނަށާއި ޑާންސް ކުރަނީ․․․․މި ކަންތައް އިސްލާހު ކުރުމަށް ގޮވައި ލާން․․․․\n– 23 ސެޕްޓެމްބަރު 201560\nއިހަވަންދޫގަ ކުރާ ހުރިހާ ކަމެއްވެސް ކުރަނީ ސުކޫލު ކުދިންނާ ޓީޗަރުން․ ކަމެއް ކުރާނެ އެހެން ބަޔަކު އުޅޭތަ؟ އަޅޭ․\n– 23 ސެޕްޓެމްބަރު 201550


ތިބާގެ މާމަގެ ބަނޑުގައި އޮވެވުނުކަން ދެނަހުރީމުތަ؟ | Jazeera\tތިބާގެ މާމަގެ ބަނޑުގައި އޮވެވުނުކަން ދެނަހުރީމުތަ؟ - Jazeera\nޙަދީޖާ އަލީ January 23, 2020 92 views0\nމަންމައާއި ބަނޑުގައިވާ ދަރިފުޅާއި ދެމެދު އޮންނަ ގުޅުމާއި، މަންމަގެ އެކިއެކި އަމަލުތަކުން ބަނޑުގައިވާ ދަރިފުޅަށް ކުރާ އެދެވޭ އަދި ނޭދެވޭ އަސަރުގެ ވާހަކަ އެންމެނަށްވެސް އެނގެއެވެ. މަންމަކެއުމަށް ބޭނުންކުރާ ފައިދާހުރި ރަނގަޅު ކާނާއިން ދަރިފުޅުގެ ސިއްޙަތު ރަގަޅުވާ ކަމާއި، މަންމަ ދުންފަތުގެ އިސްތިޢުމާލުކޮށް ނުވަތަ އެ ފަދަ ވެއްޓެއްގައި އުޅޭނަމަ ދަރިފުޅުގެ ހެދި ބޮޑުވުމަށް ހުރަސް އެޅިދާނެ ވާހަކަ އަކީ ކޮންމެ ދުވަހަކު އަޑު އިވޭ ވާހަކަ ތަކެވެ. މަންމަ ރަގަޅަށް ކާން ޖެހޭކަމާއި، މިހާރު އެއީ "ދެމީހުން"ކަމަށް ތަކުރާރުކޮށް މަންމައަށް ހަނދާންކޮށްދެއެވެ.\nދަރިމައިވުމާއި ގުޅޭގޮތުން ލިބޭ އެންމެ އާދައިގެ މައުލޫމާތުގެ ތެރޭގައި ހިމެނޭ އެއްކަމަކީ، ތުއްތު އަންހެންދަރިފުޅު ވިހާއިރު، އެކުއްޖެއްގެ އޯވަރީގައި އެތައް މިލިއަން ބިސް (Immature Eggs)) ވާކަމެވެ. ތުއްތު ދަރިފުޅުގެ އޯވަރީގައި މި ބިސްތައް އުފެދެނީ މާބަނޑު ދުވަސްވަރުގެ ފުރަތަމަ3މަސްދުވަހުގެ ތެރޭގައެވެ. އަދި ފުރާވަރަށް އެރުމުގެ ކުރިން މިތަނުން ގިނަބިސް ހަލާކުވެ ގެއްލިގެން ދެއެވެ. އެ ތުއްތު އަންހެން ކުއްޖާ ބޮޑުވުމުން، ރަގަޅު ހާލަތުގައިވާ ބިސްތަކުގެ ތެރެއިން މަހަކު ބިހެއް ފުރާފުރިހަމަވެ ބައެއް ބިސް ދަރިފަންޏާއި ބައްދަލުވެ އެ އަންހެންކުއްޖާވެސް މާބަނޑުވެއެވެ. އަންހެން ކުއްޖާ މާބަނޑުވި ބިހަކީ، އެކުއްޖާގެ މަންމަގެ ބަނޑުގައި އޮތް އިރުވެސް އުފެދިފައިވާ ބިހެއްކަމުން، އެންމެ ތިލަކޮށް ބުނާނަމަ އަޅުގަނޑުމެންގެ ތެރެއިން ހަމަ ކޮންމެ މީހަކު ނުވަތަ އަޅުގަނޑުމެންގެ ބައެއް، އަޅުގަނަޑުމެންގެ މަންމަ ފަރާތުމާމަގެ ބަނޑުގައި އޮތެވެ. އަޅުގަނޑުމެން ކޮންމެ މީހެއްގެ ދިރުން ފެށިގެން އަންނަނީ މާމަގެ ބަނޑުގައި އޮއްވައެވެ. ﷲގެ ކުޅަދުންވަންތަ ކަންދެކިބަލާށެވެ. މިކަމާ ވިސްނާލެވުން ހެއްޔެވެ؟ އަޅުގަނޑު މެންގެ މަންމަފަރާތުގެ މާމައާއި ގުޅިފައިވަނީ ކިހާ ކުރިން ކިހާ ފުން ގުޅުމަކުން ތޯއެވެ؟\nއަންހެނުންގެ ތެރެއިން މާބަނޑުވާ މީހުން ވިސްނަންވީ ކަމަކީ، ތިމާގެ ބަނޑުގައި ވަނީ ތިމާގެ ދަރިފުޅު އެކަނި ނޫންކަމާއި، މާމަދަރިން އުފެދޭންހުރި ބިސްވެސް6ވަރަކަށް މަސްވަންދެން ހަމަ ތިމާގެ ބަނޑުގައި ވާނެކަމެވެ. އެހެންކަމުން ދަރިމައިވާ އުމުރުގައި ފުރިހަމަ ސިއްހަތުގައި ހުރުމާއި، ކަސްރަތުކުރުމާއި، ރަގަޅު އެއްޗެހި ކައިގެން އުޅުމަށް ކުރިއަށް ވުރެ ބޮޑަށް ސަމާލުކަން ދޭންވާނެއެވެ. ދަރިއަކު ހޯދަން ރާވާތާ6މަސް ނުވަތަ2އަހަރު ކުރިއަށް ތިމާގެ ހަށިގަނޑު އެކަމަށް ތައްޔާރު ކުރަންވާނެއެވެ. ދުންފަތުގެ އިސްތިޢުމާލު ކުރުން ފަދަ ނޭދެވޭ އާދައެއް ހުރިނަމަ އެކަމެއް ދޫކޮށް ހަށިގަނޑު ސާފުކޮށްލަން ވާނެއެވެ.\nޔުނިވަރސިޓީ އޮފް މިޗިގަންގެ ކިޔަވާ ކުދިންތަކެއް ބޭނުންކޮށްގެން ހެދި ދިރާސާއަކުން ދައްކާ ގޮތުގައި، މި ދިރާސާގައި ބައިވެރިވި ކުދިންގެ ތެރެއިން އެންމެ ގިނަ އިންސައްތަ ކުދިން އެންމެ ގާތްގުޅުމެއް އޮންނަނީ އެކުދިންގެ މަންމަފަރާތުގެ މާމަ އާއެވެ. މިލިސްޓުގެ ދެ ވަނައިގައި ބައްޕަ ފަރާތުމާމަ، ތިން ވަނައަށް މަންމަ ފަރާތުކާފަ، އަދި ހަތަރު ވަނައިގައި ވަނީ ބައްޕަ ފަރާތު ކާފައެވެ. މިދިރާސާތައް ހެދި އިތުރު ގައުމުތައް ކަމަށްވާ ކެނެޑާ، ޖަރުމަނު އަދި ގްރީސްގައި ވެސް ޖުމްލަ ނަތީޖާ ދައްކަނީ ހަމަ ވަރަށް އެއްގޮތަކަށެވެ.\nފާހަގަ ކޮށްލަން ޖެހޭކަމަކީ މި ދިރާސާތަކުގައި ދުނިޔޭގެ އެކިހިސާބުގެ ކުދިން އަދި މީހުން ބައިވެރިވެފައި ވުމުން، ގިނަ ސަގާފަތްތަކުގައި ވެސް މިކަން އޮތީ މިހެންކަމަށް ގަބޫލު ކުރަންޖެހެއެވެ. އެހެން ކަމުން މި ގުޅުމަކީ ނަފްސާނީ ގޮތުން އުފެދިފައިވާ ގުޅުމެކެވެ. ހަމަ އެގޮތަށް ގިނަ ކުދިން ބައްޕަ ފަރާތުގެ އާއިލާގެ ތެރޭގައި އުޅެމުންވެސް މަންމަ ފަރާތު ދެބެންގެ ދެދަރި ކުދިންނާ އޮންނަ ގުޅުން ވަރަށް ޚާއްސައެވެ. މިހެން މިކަން ވާންޖެހޭ ސީދާ ސަބަބު ނޭގުނުނަސް މަންމަ ފަރާތުމާމަ އާއި މާމަދަރިންނާ އޮންނަނީ ބަޔާން ކުރަން އުނދަގޫ، ފުން އަދި އެހާމެ ލޯބި ގުޅުމެކެވެ.


SunOnline: Haalu gai jehey viyafaari thakah sarukaarun ehee vaanan: Economic Minister\nހާލުގައި ޖެހޭ ވިޔަފާރިތަކަށް ސަރުކާރުން އެހީވާނަން: އިކޮނޮމިކް މިނިސްޓަރު\nއައިޝަތު ފަރީޙާ 09 Sep 2019, 19:33\nއިކޮނޮމިކް މިނިސްޓަރު ފައްޔާޒު -- ސަން ފޮޓޯ: އަހުމަދު އަވްޝަން އިލްޔާސް\nކުދި އަދި މެދުފަންތީގެ ވިޔަފާރިތަކަކީ އިގްތިސާދުގެ މައި ނާރުކަމަށާއި، ވިޔަފާރިތައް ހާލުގައި ޖެހުމުން ފަސޭހަވާނެ ގޮތްތައް ސަރުކާރުން ފަހިކޮށްދޭނެކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވެއްޖެއެވެ.\nބްލޭޒަން އިންކުން ދޭ މޯލްޑިވްސް ބިޒްނަސް އެވޯޑްސްގެ މިއަހަރުގެ އެޑިޝަން ލޯންޗުކޮށްދެއްވުމަށްފަހު ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ ވިޔަފާރިތަކުން ނަގާ ރިސްކުގެ ސަބަބުން އިގްތިސާދަށް އެކަމުގެ ހެޔޮ އަސަރު ކުރާ ކަމަށެވެ.\n"ގިނަ ވިޔަފާރިތަކަކީ އަލަށް ފަށައިގެން ފެއިލްވާ ވިޔަފާރިތައް. ކާމިޔާބުވާ ވިޔަފާރިތައް ކާމިޔާބުވުމުން ސަރުކާރަށް އާމްދަނީ މި ލިބެނީ. ވަރަށް ބޮޑަށް އެންކަރޭޖު ކުރަން ބޭނުންވޭ ދިވެހިން ރިސްކު ނެގުމަށް،" މިނިސްޓަރު ވިދާޅުވިއެވެ.\nއިކޮނޮމިކް މިނިސްޓްރީގެ އެއް މަސައްކަތަކީ ރިސްކު ނަގަން ހުރި ހުރަސްތައް ނައްތާލުން ކަމަށާއި ވަކިން ޚާއްސަކޮށް ޒުވާނުންނާއި އަންހެނުންނަށް ވިޔަފާރި ފެށުމަށް ހުރި ހުރަސްތައް ނައްތާލަން މަސައްކަތްކުރާކަމަށް މިނިސްޓަރު ވިދާޅުވިއެވެ. ވިޔަފާރިތައް ހާލުގައި ޖެހުމުން ފަސޭހަވާނެ ގޮތްތައް ސަރުކާރުން ފަހިކޮށްދިނުމަށްޓަކައި ކަމާ ގުޅޭ އިދާރާތަކުގެ އެއްބާރުލުމާއެކު ލުއި ގޮތްތައް ހޯދައިދެމުންދާ ކަމަށާއި، މިއާއެކު ވިޔަފާރިތަކުން ރިސްކު ނެގުމަށް ޖެހިލުން ނުވާނެކަމަށް މިނިސްޓަރު ވިދާޅުވިއެވެ.\nއަދި މިއީ އިގްތިސާދު ކުރިއަރާނެ ކަމެއް ކަމަށްވެސް މިނިސްޓަރު ފައްޔާޒް ވިދާޅުވިއެވެ.\n"ގިނަ އަދަދެއްގެ ވަޒީފާތައްވެސް އުފެދިފައި މިއޮންނަނީ ކުދި އަދި މެދުފަންތީގެ ވިޔަފާރިތަކުން. އެ ވިޔަފާރިތަކުން ދައްކާ ޓެކުހަކީ ދައުލަތަށް ލިބޭ އާމްދަނީގެ ބޮޑުބަޔެއް،" ކުދި އަދި މެދު ފަންތީގެ ވިޔަފާރިތަކުގެ މުހިންމުކަން ފާހަގަކުރައްވަމުން މިނިސްޓަރު ވިދާޅުވިއެވެ.\nފައްޔާޒް ވިދާޅުވީ ވިޔަފާރިތައް އިވެލުއޭޓުކުރާނެ ބަޔަކު ބޭނުންވާ ކަމަށާއި، މޯލްޑިވްސް ބިޒްނަސް އެވޯޑްސްއަކީ ވިޔަފާރިތަކުގެ މަސައްކަތް މިނެ ކިރުމަށް ލިބޭނެ ފުރުސަތެއް ކަމަށެވެ.\nބްލޭޒަން އިންކުގެ ސީއީއޯ ހަސަން އަބްދުﷲ ހިލްމީ ވިދާޅުވީ ބިޒްނަސް އެވޯޑްސް އެކުލަވާލުމުގައި އިކޮނޮމިކް މިނިސްޓްރީގެ ދައުރު ބޮޑު ކަމަށާއި އެވޯޑުގެ ކަންތައް ކުރިއަށްގެންދާނީ މިނިސްޓްރީގެ ލަފަޔާއެކު ކަމަށެވެ.\nޖުމްލަ ފަސް ދާއިރާ އަކުން ބިޒްނަސް އެވޯޑު ދޭނެއެވެ. އެވޯޑަށް ކުރިމަތިލުމުގެ ފުރުސަތު މިހާރު ހުޅުވާލާފައިވާއިރު އެވޯޑު ބާއްވާނެ ތާރީހު އަދި އިއުލާނެއް ނުކުރެއެވެ.\nފުރަތަމަ މޯލްޑިވްސް ބިޒްނަސް އެވޯޑްސް ބޭއްވި 2018 ވަނަ އަހަރުގައެވެ. އެ އެވޯޑް ހަފްލާގައި ދޭ އެންމެ ޝަރަފުވެރި އެވޯޑު، "ބިޒްނަސް އޮފް ދަ އިޔާ" އެވޯޑު މިދިޔަ އަހަރު ލިބުނީ އެލައިޑް އިންޝުއަރަންސް ކުންފުންޏަށެވެ.\nމިއީ މި އެވޯޑު ބާއްވާ ދެވަނަ އަހަރެވެ.


ފޫޅު އިންނަ ބައްޓަމުން ޖެހިފައިވާ ބަލި ދެނެގަނެވިދާނެ\nފޫޅަކީ މާ މުހިއްމު އެއްޗެއް ކަމުގައި ހީނުވިއަސް ފޫޅުގެ ބައްޓަމުން ތިމާއަށް ޖެހިފައިވާ ބަލި ދެނެގަނެވިދާނެއެވެ. ފޫޅަށް އަންނަ ބަދަލުތަކަށް ބެލުމަކީ ވަރަށް މުހިއްމު ކަމެކެވެ. އެއީ އިންފެކްޝަންތަކާއި ...\nބޭރަށް ހިންގުމުން ކުރެވިދާނެ ބައެއް ފަރުވާ\nހަށިގަނޑުން ފެން މަދުވިޔަ ނުދޭށެވެ. ބޭރަށް ހިންގުމަކީ ހަށިގަނޑުން ގިނައަދަދަކަށް ފެން ބޭރުވާ ކަމެކެވެ. އެހެންކަމުން ބޭރަށް ހިންގާނަމަ އަބަދުވެސް ހަށިގަނޑުން މަދުވިޔަ ނުދޭން މަސައްކަތް ކުރަންވާނެއެ...\nފުއްޕާމެޔަށް ފައިދާ ހުރި ބައެއް ކާނާ\nވައި ނުސާފުވުމުގެ ސަބަބުން ދުނިޔޭގެ އެކިކަންކޮޅުތަކުގައި ކެންސަރުފަދަ ފުއްޕާމޭގެ އެކިއެކި ބަލިތައް ދަނީ އިތުރުވަމުންނެވެ. ނޭވާލާ ވައިގައި ނުރައްކާތެރި މާއްދާތައް އެކުލެވޭނަމަ ފުއްޕާމޭގެ ސިއްހަތު ރަ...\nއާދަޔާހިލާފަށް ހަށިގަނޑު ބަރުވާން ދިމާވަނީ ކީއްވެ؟\nހަށިގަނޑު ބަރުވުމަށް ކުޑަ ހިނދުކޮޅެއް ނަގާއިރު، ހަށިގަނޑު ބަރުދަން ލުއި ކުރުމަކީ ނުހަނު އުނދަގޫ ކަމެއްކަން އަހަރެމެން އެންމެންނަށްވެސް އިނގެއެވެ. ކިތަންމެ ވަރަކަށް ޑައިޓަކަށް ބަލައިގެން ކައިބޮއެ އު...\nމާބަނޑު މީހުން ކުރުން އެދެވިގެންނުވާ މަސައްކަތް!\nމާބަނޑު ދުވަސްވަރު ޑަކުޓަރު ބެޑް ރެސްޓް ނުދޭނަމަ ހެލިފެލިވެ އުޅުމަކީ ރަނގަޅު ކަމެކެވެ. ނަމަވެސް2ވަނަ އަދި3ވަނަ ޓްރައިމެސްޓަރ ގައި ކުރުން އެދެވިގެން ނުވާ މަސައްކަތްތަކެއް ވެއެވެ. އޭގެ ތެރޭގައި؛ ...\nބްލެކްހެޑްސް ފިލުވާނެ ފަސޭހަ ގޮތްތަކެއް!\nބްލެކްހެޑްސް އުފެދެނީ މޫނުގައި ހުންނަ އިސްތަށީގެ ބުޑު ބެދިގެންނެވެ. މިއީ މާ ބޮޑަށް މޫނު ތެޔޮވުމުން ވެދާނެ ގޮތެކެވެ. އަދި މޫނު ސާފު ނުކުރާ ނަމަ މިކަންތައް ބޮޑުވުން ވެސް އެކަށީގެންވެއެވެ. ބްލެކްހެޑްސ...\nކިޑްނީގެ މައްސަލަތައް ހުންނަ މީހުން ކެއުން ރަނގަޅު ބައެއް ކާނާ\nރަތް ބެލްޕެޕާ ރަތް ބެލްޕެޕާ ގައި ސޯޑިއަމްގެ މިންވަރު ވަރަށް ދަށެވެ. ހަމަ މިއާއެކު ގިނަ އަދަދަކަށް ވިޓަމިން ސީ، ވިޓަމިން އޭ، ވިޓަމިން ބީ6، އަދި ފޮލިކް އެސިޑް އާއި ފައިބާވެސް މި ތަރުކާރީގައި ހިމެނެއ...\nކަންނެލި މަސް ކެއުމުން ހަށިގަނޑަށް ލިބޭ ފައިދާ\nހިތުގެ ސިއްހަތު ރަނގަޅުކޮށްދޭ. ކަންނެލި މަހުން ލިއްބައިދޭ އެންމެ މުހިއްމު އެއް ފައިދާއަކީ ހިތުގެ ސިއްހަތަށް ކުރާ ފައިދާއެވެ. ކަންނެލި މަހަކީ އޭގައި ގިނަ އަދަދަކަށް 'އޮމެގާ3ފެޓީ އެސިޑްސް' އެކުލެވ...\nމޫނުން ބިހި ނެގުން ހުއްޓުވާނީ ކިހިނެއް؟\nމޫނުން ބިހިނަގަން ދިމާވާ ވަރަށް ގިނަ ސަބަބުތައް ހުރެއެވެ. ހޯމޯނަށް އަންނަ ބަދަލުތަކުންނާއި ޖެނެޓިކް މައްސަލަ ތަކުގެ ސަބަބުންވެސް ބައެއް މީހުންގެ މޫނުން ބިހި ނަގައެވެ. އާންމުގޮތެއްގައި މިހެން ބިހިނަ...\nކެއުމަށް ފަހު ކުރުމުން ދުރުހެލި ވާންވީ ކަންތައްތައް!\nފައިދާ ހުރި ރަނގަޅު ކާނާ ބޭނުން ކުރުމާއި، ކަސްރަތުކުރުމާއި، ސިގިރެޓި ބުއިން ފަދަ ނޭދެވޭ އާދަ ތަކުން ދުރުހެލި ވުމަކީ ދުޅަހެޔޮ ސިއްޙަތެއްގައި ދެމި ހުރުމުގެ ބިންގަލެވެ. ފައިދާ ހުރި ރަނގަޅު ޑައެޓެއްގައ...\nހީނުކުރާކަހަލަ ސަބަބުތަކާހުރެ ވެސް ބަރުވެދާނެ!\nހެނދުނުގެ ވަގުތަކީ ވަރަށް ހަމަހިމޭން އަދި މަޑުމައިތިރި ވަގުތެކެވެ. އަދި މިއީ ދުވަހުގެ އެންމެ ރަނގަޅު ވަގުތެވެ. ކާމިޔާބުމީހުންނަކީ އެމީހުންގެ ހެނދުނުގެ ވަގުތު ހެޔޮގޮތުގައި ހޭދަ ކުރާ މީހުންނެވެ. އާނ...\nއަވަހަށް ވަރުބަލިކަން އިހުސާސް ވޭތަ؟\nބޭނުންކުރެވޭ ކާނާގެ ސަބަބުން ޕްރޮޓީންސް، ފެޓްސް އަދި ފައިބާ ހިމެނޭ ކާނާ ބޭނުންކުރުމަކީ ގިނަވަގުތަށް ދެމިގެންދާ ހަކަތަ ލިއްބައިދޭ ކަމެކެވެ. މި މާއްދާތައް ކެއުމުގައި ނުހިމެނޭ ނަމަ އަބަދު ވަރުބަލިވެފ...\nކާށިތެލަކީ ސިއްހީގޮތުން ފައިދާހުރި އެއްޗެއް ނޫން - ދިރާސާ\nކާށިތެލަކީ ވަރަށް ގިނަބަޔަކަށް ސިއްހީ ގޮތުން ފައިދާހުރި އެއްޗެއްގެ ގޮތުގައި ބެލެވިފައިވާ އެއްޗެކެވެ. އެހެންނަމަވެސް އެމެރިކަން ހާޓް އެސޯސިއޭޝަނުން މަޢުލޫމާތު ދެއްވި ގޮތުގައި ކާށިތެލަކީ ބަޓާ އާއި ބީ...\nއެންޒައިޓީ ތަހަންމަލު ކުރާނަމަ އިނގެންޖެހޭ6ކަމެއް!\nކުރައިސިސް ކައުންސެލޯސް ބުނާގޮތުންނަމަ، މިއީ އެންޒައިޓީ އާ ބެހޭގޮތުން އެންމެންނަށްވެސް އިނގެންވާ6ކަމެކެވެ. އެންޒައިޓީ ނުވަތަ ނަފްސާނީބަލި ތަހަންމަލްކުރާ މީހަކަށް އެހީވުމަށްޓަކައި އިނގެންޖެހޭ ވަރަ...\nބޯ ތަލަވަނީ ކީއްވެ؟\nބޯތަލަވުމަކީ ގިނަ ފިރިހެނުންގެ ހަޔާތުގެ ކޮންމެވެސް ހިސާބެއްގައި ކުރިމަތިލާން ޖެހޭ މައްސަލައެކެވެ. އަދި މިއީ ތިމާ މުސްކުޅި ވަމުންދާ ކަމަށް އިހުސާސް ކުރުވާ ކަމެކެވެ. ބޯތަލަވުމަކީ ގިނަ މީހުން ކުރިމަތި...


Bill Thah Thayyaaru Kohfai Vaanee Fuel Discount Ves Himanaigen - Stelco - Vaguthu\nބިލްތައް ތައްޔާރުކޮށްފައި ވާނީ ފިއުލް ޑިސްކައުޓްވެސް ހިމަނައިގެން - ސްޓެލްކޯ\nމި ފާއިތުވި މަހުގެ ބިލްތައް ތައްޔާރުކޮށްފައި ހުންނާނީ، ފިއުލް ޑިސްކައުންޓްވެސް ހިމަނައިގެން ކަމަށް، ސްޓެލްކޯ އިން ބުނެފިއެވެ.\nމިދިޔަ މަހުގެ ބިލްތައް ގޭގެއަށް ލިބުނި އިރު، އާދަޔާ ޚިލާފަށް އެ ބިލްތައް ބޮޑުވެފައިވާތީ، އެކަމާއި ގުޅިގެން އާއްމުންގެ ޝަކުވާތައް އިންތިހާއަށް ގޮސްފައިވާ ދަނޑިވަޅެއްގައި، އެކަމާއި ގުޅޭގޮތުން މަޢުލޫމާތު ދެއްވުމަށް، މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން، ސްޓެލްކޯގެ ސީނިއަރ މެނޭޖަރު އަލީ މުޖުތަބާ މުހައްމަދު ވިދާޅުވީ މާލޭގެ ޓެރިފް ސްޓްރަކްޗަރަށް އެއްވެސް ބަދަލެއް އައިސްފައިނުވާ ކަމަށާއި، މިކަން ވަރަށް ގިނަ ކަސްޓަމަރުންނަށް އޮޅިފައި އޮތް ކަމަށެވެ. އަދި ފިއުލް ޑިސްކައުންޓްވެސް ވާނީ ކަސްޓަމަރުންނަށް ޑައިރެކްޓުކޮށް ޕާސްކޮށްފައި ކަމަށާއި، މި ބަދަލާ ގުޅިގެން ދެ ބިލް އަޅާ ކިޔާކަށް ނުޖެހޭނެ ކަމަށެވެ. އަދި އޭގައި ބަލަން ޖެހެނީ، ބިލްގައި ފިއުލް ޑިސްކައުންޓްގެ ގޮތުގައި ކެނޑޭ މިންވަރު ކަމަށްވެސް އޭނާ ވިދާޅުވިއެވެ.\nކަރަންޓީން ފެސިލިޓީތަކަށް ސްޓެލްކޯއިން ފަސް މިލިއަން ރުފިޔާ ހަރަދު ކޮށްފި\nމީޓަރު ކައިރިއަށް ނުގޮސް ރީޑިންގ ނެގޭނެ ގޮތް ހަދަނީ\nޖޫން 11, 2019 18:21\nބޮޑުގޮހޮޑާ ވާހަކަ ކިޔާދޭނެކަމެއްނެތް! ޑިސްކައުންޓް ލިޔަސް އަދި ނުލިޔަސް ކަރަންޓް ބިލް ވާންޖެހޭނީ ކުޑަ! ވަޢުދުވީ އެގޮތަށް!\nޖޫން 11, 2019 18:31\nޑިސްކައުންޓް ލިީމަ ކުޑަވުމުގެ ބަދަލުގައި ބޮޑުވާކަން އަދި ކިރިޔާ މިއިނގުނީ.\nޖޫން 11, 2019 22:21\nނާ ތެދެއް! ޑިސްކައުންޓްވެސް ދީފަ އޮތް ބިލެއް މީ! އެހެންނޫންނަމަ އަދި ކިހާވަރެއް ވީސް. ދެން އަންނަ ބިލަށް އަދި އިތުރަށް ޑިސްކައުންޓް ދީފަ މިހާރަށްވުރެ ބިލް "ކުޑަ" ކޮށްލަ ދެއްޗޭ.\nޖޫން 11, 2019 19:09\nދިރިއުޅުމުގެ ހާލަތަ އެންމެގެ އެއްފަހަރާތަ މިދިޔަ ހަތަރު މަހު ބަދަލުވީ. ހުރިހާ ވެސް މައްސަލައަކީ މ.ޑ.ޕ ސަރުކާރުން ހަމައަގު ގެންނާތީ. ކުރިން ހުރިގޮތަށް ބެހެއްޓިނަމަ މާ ރަނގަޅުވީސް.\nޖޫން 11, 2019 19:19\nޢެޖެންޑާ 19 ވަރަށް ސަޅި!\nޖޫން 11, 2019 19:22\nރައްޔިތުން ނަށް ވައްކަން ކުރާނެ ގޮތް ދަސްކޮއް ދޭ ކުންފުނި ފެނަކަ (ނަރަކަ).ވައްކަން ކުރުމަކީ ތޮބީ އީ ކަމެއް.ވަަގުން ބޭރު ކުރޭ!\nޖޫން 11, 2019 20:03\nފިއުލް ޑިސްކައުންޓު ކަލޭމެން ބިލައް އެއްކުރީ ދޯ.. ޑިސްކައުންޓަކީ އެއް ކުރާ އެއްޗެއްނޫން..އެއީ ކަނޑަން ޖެހޭ އެއްޗެއް.\nޖޫން 11, 2019 20:22\nމީގެ ކުރިންވެސް ތިކިޔާ ޑިސްކައުންޓް އެއް ދިން، ރޯދަމަހު ހެސްކިޔާފަ ފިނި އަބަދު ވާރޭ ވެހޭ ސުޓެލްކޯ މީހުން ގެއަށް އަލިފާން ކަންނޭންގެ ވެހުނީ ހޫނު ގަދަވީ\nޖޫން 11, 2019 20:24\nޖަޒީރާ ރާއްޖޭގެ ކަންކަން ހިނގަމުންދާގޮތުން.. ކުރިއައް އޮތް މަސްތަކުގައި ގޭގޭގައި ބޭނުންކުރަންޖެހޭނީ އުއްބައްތި ނޫނީ ބިގަރު ކަހަލަ ކަރާސީނު ބައްތި އެވެ. ދެން ސޫތުކުޅިން ގެންނަ މުންޑު އަނދެގެން ބޮޑު ބިސްކޯދު ކާން ތިބުމަކީ ރާއްޖޭގެ ކުރިމަގުކަމުގައި އިސާހިތަކު ވެގެން ހިނގައިދާނެއެވެ.\nޖޫން 11, 2019 21:03\nސާބަހޭ ތިޔަ ކުރާ ހިތްވަރަށް ތިޔަކަހަލަ ޑިސްކައުންޓު ނުލީމަ މާރަނގަޅު ޑިސްކައުންޓުލީމަ މިވާ ގޮތަކީ 1200 އަރާބިލް 2600 އަށް ކުޑަވަނީ ތިޔަހެން ޑިސްކައުންޓުދީ ކަރަންޓު ބިލް ކުޑަކުރަންޏާ ދިވެހިނަ ހަނާވާކަށް މާ ގިނަ ދުވަހެއް ނުނަގާނެ ކޮންމެހެން ކުޑަކުދިން ނިންދަވަން އުނދޯލީގަ ކިޔާކަހަލަ ފުލޯކުވާހަކަޔާ ފުލޯކު ރައިވަރު ފަދަ އެއްޗެހި ކިޔާނެކަމެއްނެތް އެންމެން ޅޮސް އުނދޯއްޔަކަށްވެސް ނޭރުވޭނެ މިޤައުމުގަ އެންމެން އަބަދަކު ހަމައިން ނެއްޓިފައެއް ނުތިބޭނެ ހަމަ ހޭގަ ތިބޭ ވަގުތުވެސް އަންނާނެ ރައްޔިތުންގެ ބޯކާލައިގެން ނުފުއްދޭހާ ވައުދުވެގެން މަޖިލީހާ ވެރިކަމާ ޖުޑިސަރީ އަތްދަށުލައި މޮޑޭ ފުށްގަނޑެއްހެން މޮޑެފއި ގުޅަވަށައުގެން ބަނޑުދަށުލައިގެން ތިބެ ތިންބާރޭ ޑިމޮކްރަސިއޭ ކީމާ އެކަން ޤަބޫލްކުރާ ބަޔަކު ކުރާނީ އެންމެނަކު އެވާހަކަ ޤަބޫލެއް ނުކުރާނެ\nޖޫން 11, 2019 21:16\nއޮޅުވާލުމެއް ނެތް، ބޭނުން ކުރި ކަރަންޓްގެ އަދަދު އިތުރުވީ ކަމަށް ސްޓެލްކޯ އިން ބުނާނަމަ އެކަން ދައްކަންވީ ނޫންތޭ ތަފާސް ހިސާބު ތަކުން އިލެސްޓްރޭޝަންގެ އެހީގައި ނަމަވެސް ތަމެން ތިޔާ ދައްކާ ވާހަކަ އިން ބޮޑަށް އާންމު ރައްޔިތުންނަށް އޮޅެނީއޭ އާންމު ރައްޔިތުން ތަމެން ދައްކާ ވާހަކަ ގަބޫލުކުރުމުގެ ބަދަލުގައި ޖަހަނީ ޖޯކްއޭ ތަމެން ދައްކާ ވާހަކަ އަށް ދެން ޖޫން ޖުލައި މަހު ކަރަންޓް ބިލް އަށް އަރާނީ 1 ރުފިޔާ ނޫންތޭ އެއީ ވިއްސާރަވެފައި ވައިގަދަ ވުމުން ނޫންތޭ\nޖޫން ޖުލައިގެ ވިއްސާރަ ދުވަސްވަރު ބިލައް އެއްވެސް އެއްޗެއް އަރައިގެން ނުވާނެ. ބިލް ބޮޑުވީ ހޫނުވެގެން ކަމައް ވަންޏާ އެއްކޮށް ހޫނުކަން ދިޔައިމަ އަންނަން ޖެހޭ ބިލެއް އޮވެގެން ނުވާނެ\nޖޫން 11, 2019 22:15\nތެދެއް. ދެ ބިލް އަޅާ ބަލާކަށް ނުޖެހޭނެ. މިފަހަރު ބިލު އެކަނި ބަލާލާފަ އާނ އާނ ވަރަށް ކުޑަވެފައޭ މިއޮތީ ކިޔަމުން ގޮސް ލާރިގަނޑު ދައްކާލީމަ އެކަން އެނިމުނީނު. ހހހހ މިތިބަ މަރުމޯލުންތަކެކޭ ދޯ؟\nޖޫން 11, 2019 22:31\nހެޔޮނުވާނެ ފިއުލްޑިސްކައުންޓް ނުލާދެންހަދާތި\nޖޫން 11, 2019 22:35\nމިދުނިޔޭގަ ލެއްވި ހުރިހާ ކޮހެއް އެއްފަހަރާ ނުގޮވަބަލަ... އެހެން މީހުންވެސް ގޮވަން ބަހައްޓަބަލަ...\nޖޫން 11, 2019 22:45\nމިދިޔަ ދެމަސްދުވަހުތެރޭގައި އެއްވެސް ތަނަކަށް އަލަށް ކަރަންޓް ނުދެނީތޯ؟ ދިންކަމަށްވާނަމަ އިތުރު ކަރަންޓް ހިނގާނެ. އެބައި ހިނގާނީ އެތަނަކުން. އެބައިމިބޮޑުވީ ކުރިން ކަރަންޓްލާފާ ހުރި ތަންތަނުގެ ބިލައްތޯ؟ ނޫސްވެރިންނަކަށްވެސް ނޭގޭ މިކަހަލަސުވާލު ކުރާކަށް.\nޖޫން 11, 2019 23:18\nތިޔަ ވާހަކަ ނުދައްކާ 2008 ގަވެރިކަމަށް އައިސް ފިއުލް ސާޗާޖޭ ކިޔާފަ އަގު ބޮޑުކުރި ހަނދާނެއް ނެތް ދޯ . މިހާރުވެސް މިހެދީ އެކަހަލަ ކަމެއް އިތުރަށް ޑިސްކައުންޓެއްދިނީއޭ މިކިޔަނީ ، ގައުމު ހިންގާކަށް އެމްޑިޕީ އަކަށް ނޭގޭނެޔޭ ބުނީމާ ކެރަފާ ވަގު އާއިލާ ނިކުމެ އެހެން މީހުނަށް ވަގަށްގޮވައިގެން ވެރިކަމަށް އައީ 2008 ގެ ހަނދާން ޖީލެއް ނުދަނީސް ހަނދާނުން ފޮހެވުނީމަ ވާނީ މިހެން. .\nޖޫން 12, 2019 09:47\nއަޅުގަނޑުމެންގެ ވެރި ރަސްކަލާނގެ ކިތައްފަހަރު ފުރުސަތު ދެއްވާ ރަނގަޅު ވެރިޔަކު އިޚުތިޔާރު ކުރުމުގެ ހެޔޮ ނަސީބު ނުދެއްވަންތޯ އެކަމަކުވެސް މި ބީތާ މަކަރު ވެރި އާއިލާ ވެރި ކަމަށް ގެނަައީ ހަމަ ހޭގަ އަޅުގަނޑުމެން ދިވެހި އުތްމަށް އޮއް ހާލުގަ ނޫންތޯ! ވަރަށް ސަލާމް\nޖޫން 12, 2019 09:19\nދޮގު ހެދިޔަސް މީ ބޮޑުވަރު ޑިސްކައުންޓް ދިނީއޭ ކިޔައިގެން ހަދާ ބުޙުތާން ދޮގު މީ އެޖެންޑާ 19 ގެ ތަފާތުކަން އަދިވެސް މިކަހަލަ ކިތަންމެ ކަމެއް ކުރިއަށްއޮތްތާ ފެންނާނެ ބަލަންތިބޭ


India Gai Haassa Ehee Ah Beynunvaa Umurun Dhuvasvee Anhenaku Rapekoh, Maraalaifi - Vaguthu\nއިންޑިއާގައި ޚާއްސަ އެހީއަށް ބޭނުންވާ އުމުރުން ދުވަސްވީ އަންހެނަކު ރޭޕްކޮށް، މަރާލައިފި!\nއިންޑިއާގެ މަހާރަޝްތްރާގައި 55 އަހަރުގެ ޚާއްސަ އެހީއަށް ބޭނުންވާ މުސްކުޅި އަންހެނަކު ރޭޕްކޮށް މަރާލައިފިއެވެ.\nމަހާރަޝްތްރާގެ ބުލްޑާނާ އަވަށުގައި ރޭ ހިނގި މި ހާދިސާ އާއި ގުޅުން ހުރި 28 އަހަރުގެ ފިރިހެނަކު މިހާރު ވަނީ ހަމަ އެ އަވަށުން ހައްޔަރުކޮށްފައެވެ. މަޢުލޫމާތު ލިބޭ ގޮތުގައި އެ އަންހެން މީހާ އަކީ ގެއެއްގައި އެކަނި އުޅޭ މީހެކެވެ. އެ ގެއާއި ޖެހިގެން ހުންނަ ގޭގައި އޭނާގެ އާއިލާގެ މީހުން ދިރިއުޅެއެވެ.\nއަންހެން މީހާ ރަހުމް ކުޑަކޮށް ރޭޕްކޮށް، މަރާލި ކަން އޭނާގެ އާއިލާގެ މީހުންނަށް އެނގުނީ މިއަދު ހެނދުނުގެ ވަގުތެއްގައި، އޭނާގެ އާއިލާގެ މީހަކު އެގެއަށް ދިޔުމުންނެވެ. މިކަމާ ގުޅިގެން ބުލްޑާނާ ފުލުހުން ވަނީ ވަގުތުން އެ މައްސަލައިގައި ތުހުމަތު ކުރެވޭ މީހަކު ހޯދުމުގެ އޮޕަރޭޝަން ފަށާފައެވެ. ކުއްތާވެސް ބޭނުންކޮށްގެން އެމީހުން ފެށި އެ އޮޕަރޭޝަނުގައި އެ ފިރިހެން މީހާ ވަނީ މާ ދުރުނޫން ހިސާބެއްގެ ގެއެއްގެ ތެރެއިން ހައްޔަރުކޮށްފައެވެ.\nފުލުހުން އެމީހާ ހައްޔަރުކޮށްގެން ސުވާލު ކުރަން ފެށީމަ، މިހާރުވެސް އެމީހާ އެކަމަށް އެއްބަސްވެފައިވާ ކަމަށް ފުލުހުން ހާމަކޮށްފައިވެއެވެ. "އޭނާ ވަނީ އެކަމަށް އެއްބަސްވެފައި. އޭނާ މިހާރު ހުރީ ފުލުހުންގެ ބެލުމުގެ ދަށުގައި، އަންހެން މީހާގެ ޕޯސްޓްމޯޓަމް މިހާރު ހަދައިފި. އޭގެ ރިޕޯޓު ލިބުމުން ކަށަވަރު ކުރެވިގެން ދާނެ އޭނާ ރޭޕްކޮށްފައިވާ ކަން." ބުލްޑާނާގެ ފުލުހުންގެ ސުޕްރިޓެންޑެންޓް، ބުޖްބާލް ބުންޏެވެ.\nއިންޑިއާގައި އަންހެނުން ރޭޕްކުރުމަކީ ވަރަށް އާއްމު ކަމެކެވެ. ދާދި ފަހުން، މުޅި ދުނިޔެ ސިއްސުވާލީ އެޤައުމުގެ ޖަނަވާރުންގެ ޑޮކްޓަރަކު ރޭޕްކޮށް، މަރާލި ހާދިސާ އިންނެވެ. އެކަމުގައި އުޅުނު4މީހުން އެ އަންހެން މީހާ ރޭޕްކޮށް، އޭނާ އަންދާލައި، ބްރިޖެއްގެ ދަށަށް އެއްލާލިއިރު، އޭނާގެ މުޅި ހަށިގަނޑު އޮތީ ވަކި ނުވާހާ ބޮޑަށް އަނދާ އަޅިޔަށްވެ، ކުދި ކުދިވެފައެވެ. އިންޑިއާގެ ހައިދަރުއާބާދުގައި ހިނގި އެ ހާދިސާއާ ގުޅިގެން މުޅި އިންޑިއާގައި މުޒާހަރާތައް ކޮށްފައިވެއެވެ.\nއެ ޢަމަލު ހިންގި މުޖުރިމުން ވަނީ މީގެ2ދުވަހެއް ކުރިން ފުލުހުންގެ ތަހުގީގުގައި، އެކަން ހިނގި ސަރަޙައްދަށް ގެންގޮސްފައިވަނިކޮށް، ފުލުހުންނާއި ކުރިމަތިލުމުން، ބަޑިޖަހައި މަރާލާފައެވެ. އެ ހާދިސާއަށް އަދި ދެހަފްތާވެސް ނުވެއެވެ. އެހެންނަމަވެސް، މިހާރުވެސް ކޮންމެ ދުވަހަކު ކަހަލަ ގޮތަކަށް އިންޑިއާގެ ކޮންމެވެސް ހިސާބެއްގައި އަނިޔާވެރިކޮށް އަންހެނުން ރޭޕްކޮށް މަރާލާ ހާދިސާތައް ގިނައެވެ.\nއިންޑިއާގެ ފްލައިޓު އެކްސިޑެންޓު: މަތިންދާ ބޯޓު ނުޖެއްސިގެން ދެ ފަހަރު އަނބުރާލި\nފުއްޕާމޭގައި ކާއެތިކޮޅެއް ތާށިވި ކުއްޖާ ފަރުވާ އަށް އިންޑިއާ އަށް ފުރައިފި\nމިސަރުކާރުން މިވަރުގެ ބައެކު މިރާއްޖެއަށް އަރުވަމުން އެދަނީ. ގެރި މޯދީ.\nޑިސެމްބަރު 8, 2019 18:40\nރިސޯޓްތަކަށް އައިސްވެސް ހުރިހާ އެއްޗެއް ހިލޭ ހޯދަން އުޅޭބަޔަކު މިނޫނީ ނުދެކެން..އެ ހެޔޮ ހާފް ބޯޑްގަ އަޔަސް..އަދި އެވަރަށް ދޮގުހަދައިގެންވެސް ހިލޭ ސާރވިސް ހޯދަން މަސެއްކެތްކުރާނެ..ތިބައިގަޑާ ހެދި މިހާރު ނޭގެ ރިސޯޓްތަކުގަ ސާރވިސް ދޭނެ ގޮތެއްވެސް..ހާދަ ވައިވާ ބައެކޭ..ރޭޕް އިންޑިޔާ..ހަރަދު ކުރަން ނުކެރޭ ވަރުގަ ރާއްޖޭގެ ރިސޯޓްސް ތަކަށް ނޭރީމަ ވީނު..ޗުއްޓީއެއް ނިންމާލަނީ ކޮންޕްލޭން ކުރުމުގަ..ކީކޭ ބުނާނީ..ޔޫރަޕް މީހުން އުޅޭހެން ކޫލްކޮށް ޗުއްޓީ ނިންމާނީ މަދު އިންޑިއާ މީހެއްކަން ޔަގީން\nޑިސެމްބަރު 8, 2019 20:09\nމި ގެރި އިންޑިޔާ މީހުންނަށް ވުރެން ނާތަހުޒީބު ބައެއް ނުތިބޭނެ މި ދުނިޔޭގަ. އެހެން ބައިތައް ކުރި އަރާ އިރުގަ ވެސް މިމީހުން އުޅެނީ 10000000 އަހަރު ފަހަތުގަ. ލާދީނީ ގަަ ވެސް ހައްދުފަހަނަ އަޅައިގޮސް.\nޑިސެމްބަރު 8, 2019 22:26\nދުނިޔޭގެ އެންމެބޮޑު ޑިމޮކުރަސީ އޯ......\nވަރަށް ނާތަހުޒީބު މީހުން އުލޭ ގައުމެއް މީ\nޑިސެމްބަރު 8, 2019 22:35\nއަޅެ ނިކަން ކެރެންޔާ ގެރިއެއް ރޭޕް ކޮއްލަބަލަ....\nޑިސެމްބަރު 9, 2019 17:25\nމިމީހުންގެ ނިޒާމު މިތަނައް ގެންނަން މިމަސައްކަތް ކުރަނީ މިމެންބަރުންތައް ދައްކަނީ ސިންގަޕޫރާ ނިއުޒިލެންޑަ ސްވިޒަލޭންގެ ވާހަކަ އިމްޕލިމެންޓްކުރަނީ މުޅިން ދިމާ އިދިކޮޅޮ.\nހިތާމަ ކުރަން މިހާ ބެކްވޯޑް ދިވެހިންވާތީވެ


Mata Ge Badhalu Gai United Ah Willian Gendhany? - Vaguthu\nމަޓާގެ ބަދަލުގައި ޔުނައިޓެޑަށް ވިލިއަން ގެންދަނީ؟\n10 މަސް ކުރިން ( އޭޕްރީލް 9, 2018 )\nމެންޗެސްޓަރ ޔުނައިޓެޑުގެ މެދުތެރެ އަށް ކުޅެމުން އަންނަ ސްޕޭން ގެ ހުއާން މަޓާ މި ސީޒަނަށްފަހު އެ ކްލަބު ދޫކޮށްލުމަކީ އެކަށީގެންވާ ކަމެއް ކަމަށް ރިޕޯޓުތައް ބުނެފިއެވެ.\nޔުނައިޓެޑްގެ ފުރަތަމަ އެގާރައިން މި ސީޒަނުގައި ވެސް މާޓާ އަށް އެކަށީގެންވާ ވަރަށް ފުރުސަތު ނުލިބޭއިރު ރިޕޯޓުތައް ބުނާގޮތުން މާޓާގެ ބަދަލުގައި ޔުނައިޓެޑުން ގެންނަން މަސައްކަތް ކުރަނީ ޗެލްސީ އަށް ކުޅެމުން އަންނަ ވިލިއަންއެވެ. ވިލިއަން އަކީ ޔުނައިޓެޑްގެ މިހާރު ކޯޗު ހޯޒޭ މޮރީނިއޯއާއެކު މަސައްކަތް ކޮށްފައިވާ ކުޅުންތެރިއެއްކަން ފާހަގަކޮށްލެވެއެވެ.\nމިދިޔަ ހޫނު މޫސުމުގެ ޓްރާންސްފާގައި ވެސް ވިލިއަން ޔުނައިޓެޑަށް ގެންނަން ޔުނައިޓެޑުން މަސައްކަތް ކުރި ކަމަށް ރިޕޯޓުތައް ބުނެއެވެ. އަދި މިހާރުވެސް ވިލިއަން ގެ އެޖެންޓުންނާއި ވާހަކަ ދައްކާ ކަމަށް ވެއެވެ.\nބްރެޒިލް އަށް އުފަން އުމުރުން 29 އަހަރުގެ ވިލިއަންގެ ފަރާތުން މި ސީޒަނުގެ ފަހުކޮޅު ރަނގަޅު ކުޅުމެއް ފެނިގެން ގޮސްފައިވާއިރު އޭނާ ޗެލްސީއާއެކު ހަދާފައިވާ ކޮންޓްރެކްޓު ހަމަވާނީ 2020 ވަނަ އަހަރުގައެވެ.\nކުރިޔަށް އަންނަ ސީޒަނުގައި މެންޗެސްޓަރ ސިޓީއާ ވާދަކުރުމަށް މޮރީނިއޯ އަންނަނީ ޔުނައިޓެޑް އިތުރަށް ވަރުގަދަ ކުރުމަށް ގިނަ މަސައްކަތްތަކެއް ކުރަމުންނެވެ.\nމާޓާ ޔުނައިޓެޑާއި ގުޅުނީ 2014 ވަނަ އަހަރު ޗެލްސީންނެވެ. އޭނާ ވަނީ ޔުނައިޓެޑަށް މިހާތަނަށް ކުޅުނު 182 މެޗުގައި 39 ގޯލު ކާމިޔާބުކޮށްފައެވެ. ނަމަވެސް މޮރީނިއޯގެ ކޯޗުކަމުގެ ދަށުގައި މަޓާ އަށް ވަނީ ގިނަ މެޗުތަކުގެ ފުރަތަމަ އެގާރައިގައި ކުޅެވޭގޮތް ނުވެފައެވެ.\nމި އަހަރުގެ ކުރީ ކޮޅު މާޓާ ވަނީ ގިނަ އަހަރުތަކެއް ވަންދެން ޔުނައިޓެޑްގައި ހުންނަން ބޭނުންވާ ކަމަށް ބުނެފައެވެ.\n"ޔުނައިޓެޑާ ގުޅިއްޖެނަމަ އެމީހެއްގެ ފުޓުބޯޅަ ދިރިއުޅުން ވަރަށް ބޮޑައް ތަފާތުވާނެ. އެއީ ޔުނައިޓެޑަކީ ދުނިޔޭގެ ފުޓުބޯޅައިގައި ވެސް ވަރަށް ބޯޑު ކުލަބެއް ކަމުގައި ވާތީވެ. ކޮންމެ ދުވަހަކު އަހަރެން ހިތައް އަރާ އެއްޗަކީ ޔުނައިޓެޑާއެކީ އަހަރެން ކުރާ ކޮންމެ ފަރިތަކުރުމަކީވެސް އަހަންނަށް ލިބޭ ނަސީބެކޭ. ހުރިހާ އެންމެންގެ ވިސްނުމަކީވެސް އެކުވެރިކަމާއެކީ މޮޅުވެ، ގިނަ ތަށިތަކެއް ހޯދުން" މަޓާ ބުންޏެވެ.\nޔުނައިޓެޑާއެކު މާޓާ ހަދާފައިވާ އެއްބަސްވުން އަންނަ ސީޒަނަށްފަހު ހަމަވާނެއެވެ.\nޔުނައިޓެޑް ގަންނަ މަސައްކަތެއް ނުކުރަން - ސައުދީ ވަލީއަހުދު\n3.8 ބިިލިއަން ޕައުންޑްގެ އަގެއްގައި ޔުނައިޓެޑް ގަންނަން ސައުދީ ވަލީއަހުދު ހުށަހަޅައިފި


Dhiraasee aa aharu: Aa ummeedhu thakakaai eku feshumeh\nދިރާސީ އާ އަހަރުގެ ކިޔެވުން ފެށުމުގެ ގޮތުން ސުކޫލެއްގައި މިއަދު ބޭއްވި އެސެމްބްލީއެއްގެ ތެރެއިން -- ފޮޓޯ: އެޑިޔުކޭޝަން މިނިސްޓްރީ\n12 ޖެނުއަރީ 20200ކޮމެންޓް\nދިރާސީ އާ އަހަރު: އާ އުއްމީދުތަކަކާ އެކު އާ ފެށުމެއް\nދިރާސީ އަހަރުގެ ކިޔެވުން އާ އުއްމީދުތަކަކާ އެކު މިއަދު އަނެއްކާ ވެސް މިވަނީ ފަށާފަ އެވެ. ދަރިވަރުންނާއި ތައުލީމީ ދާއިރާގައި މަސައްކަތް ކުރާ ފަރާތްތަކުން މިއަހަރުވެސް ކުރާނެ އެންމެ ބޮޑު އުއްމީދަކަށް ވާނީ ސުކޫލްތަކުން ނެރޭ ނަތީޖާ ރަނގަޅު ކުރުންކަން ޔަގީނެވެ. އެހެންކަމުން މިއަމާޒަށް ވާސިލްވުމަށްޓަކައި ސަރުކާރުން ވަނީ ދުރާލާ މަސައްކަތްތަކެއް ކޮށްފަ އެވެ. އަދި އެކަންކަމުގެ މައުލޫމާތުވެސް މިދިޔަ ދުވަސްތަކުގައި މީޑިއާ މެދުވެރިކޮށް އެޑިޔުކޭޝަން މިނިސްޓްރީން ދިޔައީ ހާމަކުރަމުންނެވެ. އެހެންކަމުން އުއްމީދު ކުރީ މިދިޔަ އަހަރުތަކުގައި ދިރާސީ އަހަރުގެ ކިޔެވުން ފެށުނުއިރު ދިމާވި މައްސަލަތައް މިއަހަރު މުޅިން ހައްލުވާނެ ކަމަށެވެ. ނަމަވެސް މިއަހަރުވެސް ބަައެއް މައްސަލަތައް ބައެއް ބެލެނިވެރިން އެބަ ފާހަގަކުރެ އެވެ. އެކަމަކު މީގެކުރީގެ އަހަރުތަކަށް ވުރެ މައްސަލަތައް މަދެވެ.\nމާލޭގެ ބައެއް ސުކޫލްތަކުގެ ބެލެނިވެރިންގެ އެންމެ ބޮޑު ކަންބޮޑުވުމަކީ ސުކޫލްތަކުގެ ޔުނީފޯމް މުޅިން ފުރިހަމަ ނުވުމެވެ. އަތޮޅު ތެރޭގެ ބައެއް ސުކޫލްތަކުގެ ބެލެނިވެރިންގެ މައިގަނޑު ކަންބޮޑުވުމަކީ ބައެއް ޓީޗަރުން ހަމަކޮށްދެވިފައި ނެތުމެވެ.\nސީއެންއެމްއާ ވާހަކަދެއްކި ރެހެންދި ސުކޫލްގެ ބެލެނިވެރިޔަކު ބުނީ ސުކޫލްގެ ރަސްމީ ޔުނީފޯމަށް ބައެއް ބަދަލުތައް މިއަހަރު ގެނެސްފައިވާ ކަމަށެވެ. ނަމަވެސް ދިރާސީ އަހަރުގެ ކިޔެވުން ފެށުނުއިރު ރަސްމީ ޔުނީފޯމަށް ގެނައި ބަދަލުތަކާ އެއްގޮތަށް ޔުނީފޯމް ފުރިހަމަކުރެވިފައި ނުވާ ކަމަށްވެސް ބުންޏެވެ. އެގޮތަށް މެދުވެރިވީ ޔުނީފޯމާ ގުޅޭ މަސައްކަތްތައް ހަވާލުކުރި ފަރާތަށް ދިރާސީ އަހަރު ފެށުނުއިރުވެސް މަސައްކަތްތައް ނިންމާލެވިފައި ނުވާތީ ކަމަށްވެސް ބުންޏެވެ.\n"ރަސްމީ ޔުނީފޯމް ފުރިހަމަ ކުރެވިފައި ނުވާތީ ސުކޫލުން އެބަ ބުނޭ ރަސްމީ ޔުނީފޯމްގެ ކަންކަން ފުރިހަމަވަންދެން އެކްޓިވިޓީ ޔުނީފޯމްގައި ދަރިވަރުން ސުކޫލަށް ގެނައި ނަމަވެސް މައްސަލައެއް ނެތް ކަމަށް. އެކަމަކު މިއީ ކަންވެގެންވާނެ ގޮތެއް ނޫނެއް ނޫންތޯ،" ގްރޭޑް 10 ކިޔަވާ ދަރިވަރެއްގެ ބެލެނިވެރިޔާ ބުނެފައިވެ އެވެ.\nމާލޭގައި މިއަހަރު މުޅިން އަލަށް އިއްޒުންދީން ސުކޫލްގެ ނަމުގައި ކިޔަވައިދޭން ފެށި ސުކޫލްގެ ބެލެނިވެރިޔަކު ވެސް ބުނީ ޔުނީފޯމާ ގުޅޭ ކަންކަން ފުރިހަމަވެފައި ނުވާ ކަމަށެވެ. އެހެން ދިމާވީ އިއްޒުއްދީން ސުކޫލަކީ މިއަހަރު މުޅިން އަލަށް ކިޔަވައިދޭން ފެށި ސުކޫލެއް ކަމަށްވާތީ ކަމަށް ބެލެވޭ ކަމަށްވެސް ބުންޏެވެ.\n"ސުކޫލްގެ ޔުނީފޯމާ ގުޅޭ ކަންކަން ފުރިހަމަ ނުވުން އެއީ މައިގަނޑު ކަންބޮޑުވުމެއް. އަދި އިއްޒުއްދީން ސުކޫލްގައި ދަރިވަރުންނަށް ބައެއް ވަސީލަތްތައް ވެސް މަދު ކަމަށް އެނގިފައިވޭ. މިކަންކަން ބޮޑަށް ސާފުވާނީ ހަފްތާއެއްގެ ކިޔެވުން ނިމުނީމާ. އަޅުގަނޑު ވެސް ގަބޫލުކުރަން އާ ސުކޫލެއް ވީމާ ހުރިހާ ކަމެއް ފުރިހަމަ ނުވެދާނެ ކަން. އެކަމަކު ވެސް ޔުނީފޯމްގެ ކަންކަން ފުރިހަމަ ވާންޖެހޭނެ،" ގުރޭޑް ތިނެއްގައި ކިޔަވާ ދަރިވަރެއްގެ ބެލެނިވެރިޔާ ބުންޏެވެ.\nއުތުރުގެ ސުކޫލެއްގެ ޕްރިންސިޕަލަކު ނަން ނުޖެހުމަށް ޝަރުތުކޮށް ވިދާޅުވީ ދިރާސީ އަހަރު ފެށުނުއިރު އެ ސުކޫލުގައި ޓީޗަރުން ހަމަނުވާ ކަމަށެވެ. ޓީޗަރުން ބޭނުންވާ މާއްދާތައް ވަރަށް ކުރިން އެޑިޔުކޭޝަން މިނިސްޓްރީއާ ހިއްސާކުރި ނަމަވެސް ޓީޗަރުން ލިބޭނެ ވަކި ތާރީހެއް އެޑިޔުކޭޝަނުން ބުނެފައި ނުވާ ކަމަށްވެސް ވިދާޅުވި އެވެ.\n"އެޑިޔުކޭޝަން މިނިސްޓްރީން މިބުނަނީ ޓީޗަރުން ލިބޭނެ ކަމަށް. އެކަމަށް ކުޑަ ވަގުތު ކޮޅެއް ނަގާނެ ކަމަށް. އެކަމަކު އަޅުގަނޑުމެން މިބުނަނީ ވަކި ތާރީހެއް ކަނޑައަޅައިގެން އެކަން ކުރަން. މުދައްރިސުން ހަމައަށް ނެތް ނަމަ ދަރިވަރުންނަށް އެކަމުން ކިހާ ދަތިވާނެތޯ؟" ކޮންމެވެސް ވަރަކަށް ހިތްހަމަނުޖެހިފައި ހުރެ ޕްރިންސިޕަލް ވިދާޅުވި އެވެ.\nސުކޫލްތަކުން މައިގަނޑު ގޮތެއްގައި ފާހަގަކުރާ ޔުނީފޯމާއި، ޓީޗަރުން މަދުވާ މައްސަލައިގައި އެޑިޔުކޭޝަން މިނިސްޓްރީގެ އޮފިޝަލަކު ވިދާޅުވީ އެ ދެ މައްސަލަ ބައެއް ސުކޫލްތަކުން މިނިސްޓްރީއަށް ހުށަހަޅާފައިވާ ކަމަށެވެ. އަދި ގިނަ ވެގެން ކުރިއަށް އޮތް ދެ ހަފްތާއެއްގެ ތެރޭގައި މައްސަލަ ހައްލުވާނެ ކަމުގެ ވަރަށް ބޮޑު ޔަގީން ކަމެއް މިނިސްޓްރީން ވަނީ ދީފަ އެވެ.\n"ޔުނީފޯމްގެ މައްސަލައާއި ޓީޗަރުން މަދުވާ މައްސަލަތައް ހުށަހަޅާފައި ހުރި ނިސްބަތުން މަދު ސުކޫލް ތަކަކުން. ގިނަ ސްކޫލުތަކަށް ގާބިލް ޓީޗަރުން ވަނީ ހޯދައިދީފައި. ފޮތްތައް ވާނީ މިދިޔަ ބޮޑު ޗުއްޓީއަށް ދަރިވަރުން ދިޔައިރު އެކުދިންނާ ހަވާލުކުރެވިފައި. އަނެއްކާ މިއަހަރު މިވަނީ ތައުލީމީ މަންހަޖު ވެސް މުރާޖައާ ކުރެވިފައި. އެހެންކަމުން މިއީ މިއަހަރުގެ ކާމިޔާބީތަކެއްގެ ގޮތުގައިވެސް އަޅުގަނޑުމެން ދެކެން،" އޮފިޝަލް ވިދާޅުވި އެވެ.\nމިއަހަރުގެ ދިރާސީ އަހަރާ އެކު ދަރިވަރުންނަށް ކިޔެވުމަށް ބޮޑަށް ހިތްވަރުދީ ބާރު އެޅުމުގެ ގޮތުން ސަރުކާރުން މިއަހަރު ވަނީ ތަފާތު ކަމެއް ކުރިއަށް ގެންގޮސްފަ އެވެ. އެގޮތުން ދިރާސީ އަހަރަށް މަރުހަބާ ކިޔުމަށާއި، ދަރިވަރުންނަށް ހިތްވަރުު ދިނުމަށް 19 އަތޮޅަކަށް ވަޒީރުންނާއި ސަރުކާރުގެ އިސްވެރިން ވަނީ ވަޑައިގެންފަ އެވެ. ކޮންމެ އަތޮޅެއްގައި ވެސް ކޮންމެ ވެސް އެއް ސުކޫލެއްގެ އެސެމްބްލީގައި ވަޒީރުންނާއި ސަރުކާރުގެ އިސްވެރިން ބައިވެރިވެ ވަޑައިގެން ވަނީ ވާހަކަދައްކަވާފަ އެވެ. އެގޮތުން ދަރިވަރުންގެ މުސްތަގުބަލަށްޓަކައި މަދްރަސީ ދައުރުގެ މުހިއްމު ކަން ފާހަގަކުރައްވާ ހުރިހާ ދަރިވަރުންވެސް ކިޔެވުމަށް ހާއްސަ އިސްކަމެއް ދިނުމަށް ހުރިހާ ބޭފުޅުން ވެސް ވަނީ ދަރިވަރުންނަށް އިލްތިމާސްކުރައްވާފަ އެވެ.\n- އިސްކަންދަރު ސްކޫލުގެ މިއަދުގެ އެސެމްބްލީގައި އެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު ވާހަކަ ދައްކަވަނީ--\nމާލޭގެ ސުކޫލުތަކަށް ބަލާއިރު އަބަދުވެސް އެންމެ ރަނގަޅު ނަތީޖާ ނެރޭ އެއް ސުކޫލަކީ އަހްމަދިއްޔާ އިންޓަނޭޝަނަލް ސުކޫލެވެ. އެ ސުކޫލް މިއަހަރު ފާހަގަވަނީ ޕްރީ ސްކޫލުން ފެށިގެން ގުރޭޑް 12 އަށް މާލޭގައި ކިޔަވައިދޭ ހަމައެކަނި ސުކޫލްގެ ގޮތުގަ އެވެ. މަޖީދިއްޔާ ސުކޫލު މިއަހަރު ވެގެންދާނީ ދެ ޖިންސު އެކުގައި ކިޔަވައިދޭން ފެށި ފަހުން މަޖީދިއްޔާއިން ތައުލީމީ ބިންގާ އެޅި ދަރިވަރުން އޯ ލެވެލް ނިންމާނެ ފުރަތަމަ އަހަރަށެވެ. މާލޭގައި އިއްޒުންދީން ސުކޫލްގެ ނަމުގައި މުޅިން އަލަށް ސުކޫލެއްގައި ކިޔަވައިދޭން ފެށުމާއި، އައްޑޫ ސިޓީގައި މީގެކުރިން ކިޔަވައިދެމުން ދިޔަ ދެ ސުކޫލެއްގައި މިއަހަރު ބަންދުކުރުމަކީ ވެސް ފާހަގަކޮށްލެވޭ ކަންކަމެވެ. މިސަރުކާރުން ތައާރަފްކުރި ހެނދުނުގެ ނާސްތާ ޕްރޮގްރާމަށް އިތުރު އައިޓަމްތައް އިތުރުކޮށް، ނާސްތާ ޕްރޮގްރާމް އިތުރަށް ފުރިހަމަކުރުމަކީ ވެސް މިއަހަރު ގެނައި ބަދަލެކެވެ.\nދިރާސީ އަހަރާ އެކު މިއަހަރު އެންމެ ބޮޑަށް ފާހަގަކުރެވެނީ މިއަހަރުން ފެށިގެން ސުކޫލްގެ ބޮޑު ޗުއްޓީ އަށް ގެނައި ބޮޑު ބަދަލެވެ. މިބަދަލަކީ އެއް ބަޔަކަށް ރަނގަޅު ބަދަލަކަށްވީ ނަމަވެސް މިކަމާ ހިޔާލުތަފާތުވާ މީހުންވެސް މަދެއް ނޫނެވެ. މީގެކުރިން އަހަރު ނިމުމާއެކު ލިބޭ ދިގު ޗުއްޓީ މިއަހަރުން ފެށިގެން ވަނީ ދެބައިކޮށްލާ، އަހަރުގެ ފަހު ޗުއްޓީގެ ދުވަސްތައް މަދުކޮށް، އަހަރުގެ މެދުތެރެއިން އަންނަ ޗުއްޓީއަށް އިތުރު ދުވަސްތަކެއް އިތުރުކޮށްފަ އެވެ. އެގޮތުން މި ގެނައި ބަދަލާ އެކު ބޮޑު ޗުއްޓީ ދެ ބަޔަކަށް ބަހާލުމަށްފަހު މިއަހަރުގެ ސުކޫލްތަކުގެ އަހަރީ ޗުއްޓީގެ ފުރަތަމަ ބައި 31 މެއި 2020 ފެށިގެން 11 ޖޫން 2020 އަދި ދެވަނަ ބައި6ޑިސެންބަރު 2020 ފެށިގެން7ޖަނަވަރީ 2021 އަށް ވަނީ ހަމަޖައްސާފަ އެވެ.\nދިރާސީ އާ އަހަރުގެ ކިޔެވުން މިއަދު ފެށީ ސަރުކާރުގެ ޖުމްލަ 212 ސުކޫލެއްގައި 73067 ދަރިވަރުންނާ އެކު އެވެ. ނަމަވެސް ރާއްޖޭގައި ހިންގާ އިންޓަނޭޝަނަލް ސުކޫލުތަކާ އެކު މިއަދަދު 83000 ކުދިންނާ ކައިރި ކުރާނެ ކަމަށް ބެލެވެ އެވެ. މީގެއިތުރުން މިއަހަރު އެއްދަންފަޅިއަށް 150 ސްކޫލެއްގައި ކިޔަވައިދޭއިރު މިއަހަރު ސަރުކާރުގެ 170 ޕްރީސުކޫލެއްގައި ވެސް ކިޔަވައިދިނުމަށް ވަނީ ހަމަޖެހިފަ އެވެ. އަދި މިއަހަރު 193 ސްކޫލެއްގައި އޯ ލެވެލް 50 ސްކޫލުގައި އޭ ލެވެލް ހަދާނެ ކަމަށްވެސް އެޑިޔުކޭޝަން މިނިސްޓްރީން މައުލޫމާތުދެ އެވެ. މިއަހަރު ދަރިވަރުންނަށް 201 ދުވަހު ކިޔަވައި ދިނުމަށް ހަމަޖައްސާފައިވާއިރު ފުރަތަމަ ޓާމުގައި 90 ދުވަހު އަދި ދެވަނަ ޓާމުގައި 111 ދުވަހު ކިޔަވައިދިނުމަށް ވަނީ ހަމަޖައްސާފަ އެވެ.\nބައެއް ބަދަލުތަކާއި އާ އުއްމީދުތަކަކާ އެކު ދިރާސީ އަހަރުގެ ކިޔެވުން މިއަދު ފަށާފައިވާތީ މިއަހަރަކީ އެޑިޔުކޭޝަން މިނިސްޓްރީއާއި ސުކޫލްތަކުން ކަނޑައަޅާފައިވާ އަމާޒަށް ވާސިލްވާނެ އަހަރެއް ކަމަށް އުއްމީދުކުރަމެވެ. ދިރާސީ އާ އަހަރުގެ މަރުހަބާ ހުރިހާ ދަރިވަރުންނާއި ސުކޫލްތަކުގެ ވެރިންނާއި ޓީޗަރުންނާއި މުވައްޒަފުންނަށް ފޮނުވަމެވެ.\nދިރާސީ އަހަރު އެޑިއުކޭޝަން މިނިސްޓްރީ


19 ވަނަ ރައްޔިތުންގެ މަޖިލީހުގެ އިންތިޚާބުގެ ހެންވޭރު ދެކުނު ދާއިރާގެ ރަސްމީ ނަތީޖާ\n19 ވަނަ ރައްޔިތުންގެ މަޖިލީހަށް މެންބަރުން އިންތިޚާބު ކުރުމަށްޓަކައި، 2019 އެޕްރީލް 06 ވީ ހޮނިހިރު ދުވަހު ބޭއްވި ރައްޔިތުންގެ މަޖިލީހުގެ އިންތިޚާބުގެ ހެންވޭރު ދެކުނު ދާއިރާގެ ރަސްމީ ނަތީޖާ މި ދަންނަވަނީއެވެ.\nއިރުތިޝާމް އާދަމް، ހ. އޯކިޑް، މާލެ\nޢަބްދުﷲ ރަޝީދު، ހ. ހުދަންބަރުގެ، މާލެ\nމުޙައްމަދު ފިޝާވީން ސަލީމް، ހ. އިސްފަހާން، މާލެ\nޙުސައިން ޝަހީމް، ހ. އަދުންގެ، މާލެ\nޢަބްދުﷲ ޢަފީފް، ހ. ލަދުމާގެއާގެ، މާލެ\nމޫސާ ޝިފާޢު، ހ. ވަވޮއި، މާލެ\nމުޙައްމަދު އަފުސަހު، ހ. ދާލި، މާލެ\nއިބްރާހީމް ވަޙީދު، ހ. ކިނާރާގެ، މާލެ\nމުޙައްމަދު ޢަބްދުލްކަރީމް، ހ. ރުކުމާގެ، މާލެ\nވީމާ، މި އިންތިޚާބުގެ ރަސްމީ ނަތީޖާގައިވާ ގޮތުން، 19 ވަނަ ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ ގޮނޑިއަށް، އެމް.ޑީ.ޕީގެ ފަރާތުން ކުރިމަތިލި، މާލެ، ހ. އަދުންގެ، ޙުސައިން ޝަހީމް އިންތިޚާބުވެއްޖެކަން ޢާންމުކޮށް އެންގުމަށްޓަކައި އިޢުލާން ކުރަމެވެ.\nޕަބްލިޝްކުރި ގަޑި: 0419


Ungoofaaru School: Fothaai dheliganduge beyrah!\nއުނގޫފާރު ސްކޫލް: ފޮތާއި ދެލިގަނޑުގެ ބޭރަށް!\nއުނގޫފާރު ސްކޫލްގެ ދަރިވަރުން ވަޑާމުގެ މަސައްކަތުގައި\nރ. އުނގޫފާރުގެ ސްކޫލްގެ ވިސްނުން މުޅީން ތަފާތެވެ؛ އެ ސްކޫލްގައި ފޮތާއި ދެލިގަނޑު އެއް ފަރާތުގައި ބާއްވާފައި އޭގެ ބޭރުން ދަރިވަރުންނަށް ވޮކޭޝަނަލް ތަމްރީން ޕްރޮގްރާމްތައް ފުޅާކޮށް ރާވައިދީ ހިންގަނީ އެވެ. ހުނަރުގެ އާ ޖީލަކަށް ކުދީން މުޅީން ބަދަލުކޮށްލައި ދެނީ އެވެ. މައިގަނޑު މަގްސަދަކީ ކުދިންގެ އުފެއްދުންތެރިކަމާއި ހުނަރާއެކު މުޖުތަމައުގެ އާންމު އަހުލާގު ވެސް ހިފެހެއްޓުމެވެ.\nއުނގޫފާރު ސްކޫލްގެ ޕްރިންސިޕަލް ވިދާޅުވި ގޮއި އެ ސްކޫލްގެ އަށްވަނަ ގްރޭޑުން މަތީ ދަރިވަރުންނަށް އަމާޒުކޮގެން ހިންގާ ހުނަރުގެ ކޯސްތަކުގެ އަމާޒަކީ ކުދިންގެ ހުނަރު ތަރައްގީ ކުރުމާއެކު ހުނަރުވެރި އާ ޖީލެއް ފައްކާ ކުރުމެވެ.\nސްކޫލުން ގަބޫލު ކުރަނީ ކުދިންގެ މުސްތަގުބަލަކީ ހުނަރާއި އުފެއްދުންތެރިކަން ކަމަށް. މުސްތަގުބަލަކީ ފޮތް އެކަނި ނޫން ކަމަށް،\nޕްރިންސިޕަލް | އުނގޫފާރު ސްކޫލް\n"ސްކޫލުން ގަބޫލު ކުރަނީ ކުދިންގެ މުސްތަގުބަލަކީ ހުނަރާއި އުފެއްދުންތެރިކަން ކަމަށް. މުސްތަގުބަލަކީ ފޮތް އެކަނި ނޫން ކަމަށް. ހުރިހާ ކުދިންނަކީ އެކަޑަމިކަލީ މޮޅު ބަޔަކަށް ނުވޭ، އެހެންކަމުން ހުނަރު ތަރައްގީކޮށް އުފެއްދުންތެރިކަން އިތުރު ކުރުމަށްޓަކައި ވޮކޭޝަނަލް ކުލާސްތައް ކުރިއަށްގެންދަނީ،" ޕްރިންސިޕަލް ވިދާޅުވި އެވެ.\nއުނގޫފާރު ދަރިވަރުން އެކުދީންގެ ފަހާ ކްލާހެއްގައި\nވަޑާމަށް ހާއްސަ ރ. އަތޮޅުގެ މި ސްކޫލްގައި ޒަމާނީ ވަސީލަތްތަކާއި މެޝިނަރީޒް އެބަހުއްޓެވެ. އެ ވަސީލަތްތަކާއެކު އުނގޫފާރު ސްކޫލްގެ ދަރިވަރުނަަށް ވަޑާމާއި ކައްކާ ކުލާސްތައް ހިންގަ އެވެ. އަދި ސްކޫލުން ވަނީ ފަހަށާއި މާޖަހަން ބެނުންވާނެ ހުރިހާ އާލާތަކާއި މެޝިން ވެސް ހޯދައި ސްކޫލްގައި ސެޓަޕްކޮށްފަ އެވެ. ކޮމްޕއިޓާ ކޯޑިން އާއި ގުރެފިކް ޑިޒައިނިން އާއި ޕޮޓޯގްރެފީގެ ހުނަރަށް ސްކޫލް ވަނީ ފައްކާކޮށްފަ އެވެ.\nސްމާޓް ސްކޫލެއްގެ ތަސައްވުރުގައި ތ. އަތޮޅު ކިނބިދޫ ސްކޫލް މުޅި ރާއްޖޭގައި ވިދާފައިވާ ފަދައިން ފަހަރެއްގައިި އުނގޫފާރު ސްކޫލަކީ ރާއްޖޭގެ މަސައްކަތު ހުނަރުގެ ވަސީލަތްތައް މިފެންވަރުގައި ތަރައްގީކޮށް ވޮކޭޝަނަލް ތަމްރީނު ދޭ، އަދި އެއަށްވުރެ ދުރަށް މިސްރާބު ޖަހާފައިވާ ހަމައެކަނި ދިވެހި ސްކޫލަށް ވެސް ވުމަކީ ވެސް އެކަށީގެންވާ ކަމެކެވެ.\nއެ ސްކޫލްގެ ދަރިވަރުން މިހާރު ވެސް ރިޒޯޓެއްގެ ދެ ޕްރެޖެކްޓެއްގެ މަސައްކަތް ކުރެ އެވެ. ޕްރިންސިޕަލް ވިދާޅުވި ގޮތުގައި އުނގޫފާރު ސްކޫލްގެ އެ ޕްރޮގުރާމްގެ ނަތީޖާ އުނގޫފާރަށާއި އަތޮޅަށް ވަރަށް ފޮނިވާނެ އެވެ.\n"ދަރިވަރުން މި ޕްރޮގްރާމްތަކުގައި ބައިވެރިވުމަށް ވަރަށް ޝައުގުވެރިވޭ. ސްކޫލުން ދަސްކޮށްދޭ މިފަދަ އަމިއްލަ މަސައްކަތްތަކަކީ ކުދިންގެ އަމިއްލަ ދިރިއުޅުމުގައި ވެސް މި ހުނަރުތައް ކުދިންނަށް ބޭނުން ކުރެވެނޭ ކަންކަން" އޭނާ ވިދާޅުވި އެވެ.\nސްކޫލުން ބުނި ގޮތުގައި އެކި ފަރާތްތަކުގެ އެހީއާއެކު އުނގޫފާރުގެ ސްކޫލުގެ މާހައުލަށް ގެނައި މި ބޮޑު ބަދަލަށް އެ ސްކޫލްގެ ބެލެނިވެރިންނާއި ޓީޗަރުން އަދި ދަރިވަރުން އޮތީ ވަރަށް ޝައުގުވެރިވެފައެވެ. މި ބަދަލުގެ ސަބަބުން ދިހިން އަތުން ގެއްލެމުންދާ ހުނަރާއި މަސައްކަތުގެ އަހުލާގު އަލުން އުފަންވާ ނާސަރީއަކަށް އުނގޫފާރު ސްކޫލް ވާނެ އެވެ.\nފޯމެއް ފުރާލަން ނޭނގުން ވަކި ކުޑަކަމެއްތަ؟\nޖިއްދާއިން މާލެއަށް: އަރަބިއްޔާ ހަރުދަނާ ކުރާނެ ގޮތް\nއާދީއްތާގައި ސްކޫލް އޮތަސް ޔުނީފޯމެއް ނެތް!\nޔުނިފޯމާއި ފޮތް ދަބަހާ އެއްވަރު 10 ކަންތައް!


galehiri: ރައީސް ނާޞިރުގެ ބިސްތާނައިގައި އިސްކަންދަރު ރަސްގެފާނަށް ނިސްބަތްވާ ސިއްކައެއް\nރައީސް އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނު އަވަހާރަވެ، މާލޭ ހުކުރުމިސްކިތުގެ ގަބުރުސްތާނުގައި އެ ކިލެގެފާނު ފަސްދާނުލައްވައި އެ ތާނގައި ހައްދަވާފައިވާ ބިސްތާނައިގެ ބޭރުގައި އިސްކަންދަރު ރަސްގެފާނަށް ނިސްބަތްކުރެވޭ ސިއްކައެއް އެ ހުރީ ކީއްވެތޯ ހިތަށް އަރަ އެވެ.\nމިހެންދެންނެވީ އިސްކަންދަރު ރަސްގެފާނަށް ނިސްބަތްކުރެވޭ ސިއްކައެއް އެހެން ބޭފުޅެއްގެ ޒިޔާރަތެއްގައި ނުވަތަ ބިސްތާނައެއްގައި ހުރުމަކީ ވެގެންވާނެ ކަމެއްނޫން ކަމަށް ދެކިގެންނޫނެވެ. އަދި މާލޭ ހުކުރުމިސްކިތުގެ ގަބުރުސްތާނުގައި ހުރި އިސްކަންދަރު ރަސްގެފާނުގެ ދަރިކަލުން ސުލްޠާން މުޙައްމަދުގެ ޒިޔާރަތުގައި ވެސް ނުވަތަ މާލޭ ހުކުރުމިސްކިތުގެ ގަބުރުސްތާނުގައި ހުރި އެހެން އެއްވެސް ޒިޔާރަތެއްގައި ވެސް އެ ސިއްކަ ނެތުމަކުން ނޫނެވެ. މީގެ އިތުރަށް އިސްކަންދަރު ރަސްގެފާނާއި ރައީސް އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނާއި ދެ ބޭފުޅުންގެ ވަކިވަކި ބުރަދަނަށް ބަލާފައި ވެސް ނޫނެވެ. ދެންނެވި އެއްޗެއް ދަންނަވާފައި އެ ވަނީ ރައީސް އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނުގެ ބިސްތާނައިގައި އިސްކަންދަރު ރަސްގެފާނަށް ނިސްބަތްކުރެވޭ ސިއްކައެއް ޖައްސަވާފައި އެ ވަނީ އެ ބިސްތާނަ ހެއްދެވި ބޭފުޅުންނަށް ނޫނީ ހެއްދުވި ބޭފުޅުންނަށް އެ ކުރެއްވޭކަމެއް ރަނގަޅަށް އެނގިވަޑައިގެންތޯ ނޫނީ ނޫންތޯ ހިތަށް އަރާތީ އެވެ.\nއިސްކަންދަރު ރަސްގެފާނަށް ނިސްބަތްކުރެވޭ ސިއްކަތަކެއް މާލޭ ހުކުރުމިސްކިތާއި މުންނާރާއި އަދި އެ ރަދުންގެ ޒިޔާރަތުން ފެނެ އެވެ. މީގެތެރެއިން މުންނާރާއި އެ ރަދުންގެ ޒިޔާރަތުން ފެންނަނީ އެއްގޮތް ސިއްކައެކެވެ. ރައީސް އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނުގެ ބިސްތާނައިގައި ޖައްސަވާފައިވަނީ މި ސިއްކަ އެވެ. ހުކުރުމިސްކިތުގައި ހުރި އިސްކަންދަރު ރަސްގެފާނަށް ނިސްބަތްކުރެވޭ ސިއްކަތަކުގައި ތަފާތު ކުރެހުންތަކެއް ހުރެ އެވެ.\nމި ފޮޓޯގައި މަތީގައި އެވަނީ މާލޭ ހުކުރުމިސްކިތުގެ މުންނާރުގައިވާ އިސްކަންދަރު ރަސްގެފާނަށް ނިސްބަތްވާ ސިއްކަ އެވެ. ތިރީގައިވަނީ އިސްކަންދަރު ރަސްގެފާނުގެ ޒިޔާރަތުގައިވާ އެ ރަދުންނަށް ނިސްބަތްވާ ސިއްކަ އެވެ. އެއްގޮތް ދެ ސިއްކަ އެވެ.\nމާލޭ ހުކުރުމިސްކިތުގެ ގަބުރުސްތާނުގައި އެންމެފަހުން ފަސްދާނުލައްވާފައިވަނީ 29 އޮކްޓޫބަރ 1961މ. ގައި އެއިރުގެ ވަޒީރުލް އައުގާފު ޝައިޚް އިބްރާހީމް ރުޝްދީ އަވަހާރަވުމުން އެ މަނިކުފާނުކަމަށް މަޢުލޫމާތު ލިބިފައިވެ އެވެ. އެއީ މުހިއްމު ދެ ކަމަކުން ފާހަގަކުރެވޭ ތާރީޚީ ޖަނާޒާއެކެވެ. ފުރަތަމަ ކަމަކީ ޝައިޚު އިބްރާހީމް ރުޝްދީގެ ސަންދޯއްޕުޅު އޭނާ ހުންނެވި ގެއިން ނެރެއްވުމުގައި އޭރުގެ ރަސްގެފާނު މުޙައްމަދު ފަރީދާއި ބޮޑުވަޒީރު އިބްރާހީމް ނާޞިރާއި އަދި ވަޒީރުން ޢަމަލީގޮތުން ބައިވެރިވެ ވަޑައިގަތްކަމެވެ. ދެވަނަ ކަމަކީ އެންމެފަހުން ހަވަރަށް ބެރުޖަހާފައިވަނީ ޝައިޚު އިބްރާހީމް ރުޝްދީ ޖަނާޒާއާއި ގުޅިގެންކަމެވެ. އޭގެ އަނެއްދުވަހުގެ ހެނދުނު7ޖެހިއިރު އެވެ.\nމީގެތެރެއިން ފުރަތަމަ ކަމަކީ ދުނިޔެ ދެމިއޮތްހާ ދުވަހަކު އަލުން އިޢާދަނުވާނޭ ކަމެކެވެ. ސަބަބަކީ އެ ރަސްގެފާނާއި އެ ބޮޑުވަޒީރާއި އެ ވަޒީރުން ދުނިޔޭގައި ނެތުމުގެ އިތުރަށް ޝައިޚު ރުޝްދީގެ ޖަނާޒާއެއް ވެސް ދެން ބޭއްވެން ނެތުމެވެ.\nއަނެއްކަމުގެ އެއްބައި ދިވެހިދައުލަތުން ބޭނުންފުޅުވެއްޖެނަމަ އިޢާދަވެދާނެ އެވެ. އެއީ އަލުން "ހަވަރު" އުފެއްދުމާއި ހަވަރަށް ބެރުޖެހުމެވެ. ބޭފުޅަކު އަވަހާރަވުމުން ހަވަރަށް ބެރު ޖަހާނީ އެވެ. މިއީ ކުރެވިދާނެ ކަމެކެވެ. މީގެތެރެއިން ވެސް އިޢާދަނުވާނޭ ބަޔަކީ ހަވަރަށް ބެރުޖަހާކަށް އަވަހާރަވާނޭ އެ ޝައިޚު ރުޝްދީއެއް މިހާރު ދުނިޔޭގައި ނެތުމެވެ. އެ މަނިކުފާނު އަވަހާރަވީތާ ބައި ގަރުނަށްވުރެ ގިނަ ދުވަސްވެއްޖެ އެވެ.\n22 ނޮވެމްބަރ 2008މ. ގައި އަލްއަމީރު އިބްރާހީމް ނާޞިރު އަވަހާރަވެ މާލޭ ހުކުރުމިސްކިތުގެ ގަބުރުސްތާނުގައި އެ ކިލެގެފާނު ފަސްދާނުލެއްވުމާއި ހަމައަށް ޝައިޚް އިބްރާހީމް ރުޝްދީގެ ފަހުން ދުނިޔެދޫކުރެއްވި އެއްވެސް ނަފުސެއް އެ ގަބުރުސްތާނުގައި ވަޅުލިކަމެއް އެނގޭކަށް ނެތެވެ. މި ދެންނެވި ދެ ތާރީޚުގެ ދެ މެދުގައި ރާއްޖޭގެ އެންމެމަތީ ވެރިކަންކުރެއްވި ދެ ބޭފުޅަކު ވެސް މާލޭގައި އަވަހާރަވެފައިވެ އެވެ. އެއީ ސުލްޠާން މުޙައްމަދު ފަރީދާއި ސުލްޠާން ޙަސަން ނޫރައްދީން (2) އެވެ. މި ބޭފުޅުން ފަސްދާނުލެއްވީ ގަލޮޅު ގަބުރުސްތާނުގަ އެވެ.\nނިންމާލަމުން ވެސް ދަންނަވަމެވެ. އިސްކަންދަރު ރަސްގެފާނަށް ނިސްބަތްކުރެވޭ ސިއްކައެއް ރައީސް އަލްއަމީރު އިބްރާހީމް ނާޞިރު ރަންނަބަނޑޭރި ކިލެގެފާނުގެ ބިސްތާނައިގައި ޖައްސަވާފައި އެ ވަނީ އެ ކަން ކުރެއްވި ބޭފުޅުންނަށް ނޫނީ ކުރުއްވި ބޭފުޅުންނަށް އެ ކުރެއްވޭކަމެއް ރަނގަޅަށް އެނގިވަޑައިގެންތޯ ނޫނީ ނޫންތޯ ހިތަށް އަރަ އެވެ. އެނގިވަޑައިގެންނަމަ ދަންނަވާނޭއެއްޗެއް އަދި ނޭނގެ އެވެ. ނޫންނަމަ ދަންނަވާނޭ އެއްޗެއް އެބަ އޮތެވެ.\n17 މޭ 2016މ.


ފޮހެވޭނޭ ބާއޭ… 42 – Esfiya\nވަށައިގެން ވަނީ ކަޅު އަނދިރިކަމެވެ. ހިމޭންކަމެވެ. ވައިރޯޅިއެއް ވެސް ޖެހިލާ އަޑެއް ނީވެއެވެ. އިޒްކާން ދެލޯ ހުޅުވައިގެން އެއަނދިރިކަމުގެ ތެރެއަށް ހޭނެން މަސައްކަތް ކުރިއެވެ. ދުރުން އައްޔެއްގެ ވާހެން ވެސް ހީވިއެވެ. އިޒްކާން އަލިކޮޅާއި ދިމާއަށް ހިނގައިގަތެވެ. ހިމޭންކަން ތޮރުފާލަމުން ކުއްލިޔަކަށް އިވެން ފެށީ އަންހެންކުއްޖެއްގެ ހުނުމުގެ އަޑެވެ. ތުއްތު ކުއްޖެއްގެ ރުއިމުގެ އަޑު ވެސް އިވެއެވެ. ނަމަވެސް މަންޒަރު ސާފު ވާގޮތެއް ނުވެއެވެ. އިޒްކާންގެ ހިތުގެ ތެޅުން އަވަސް ވާން ފެށީ އިވެމުން ދިޔަ ލޮބުވެތި ހުނުމުގެ އަޑު ގިސްލުމުގެ އަޑަށް ބަދަލުވެގެން ދިޔުމުންނެވެ. އެއަޑުން ހަށިގަނޑަން ސިހުން ގެނުވާހާ ވެއެވެ. ތުއްތު ކުއްޖާގެ އަޑުވެސް ކެނޑިގެން ދިޔައެވެ. ސިކުންތަކަށްފަހު ސިކުންތަކަށް ގިސްލުމުގެ އަޑު މަޑުވަމުން ގޮސް އެއްކޮށް ހިމޭން ވެގެން ހިނގައްޖެއެވެ. އިޒްކާން އޭނަގެ ކަންފަތް ހުޅުވާލީ އަދިވެސް އަޑެއް އިވޭ ތޯ އެވެ. އޭރު މީހާ ދަލުން ފެންވެރިއްޖެއެވެ.\n”ޖުވޭރިޔާ މިތަނަށް އައީ ކީއްކުރަން؟، އަހަރެން ބޭނުމެއް ނޫން ތިއިން އެއްވެސް މީހެއްގެ މޫނު ދެކޭކަށް ވެސް، ހަމަ މިހާރު މިތަނުން ނުކުމެގެން ދޭ!، ޖުވޭރިޔާގެ ދަރި ބޭނުންވި ގޮތަށް ކަންތައްވެ ނިމިއްޖެއެއްނު…” ވޯޑަށް ވަދެގެން އައި ޖުވޭރިޔާ ފެނި ބަލްޤީޝްއަށް ގޮނޑިން ތެދުވެވުނީ ގޮނޑީގައި ކައްޓެއް ހުރި ފަދައިންނެވެ. އޭނަ ޖުވޭރިޔާއަށް ބަލަން ހުރީ ރުޅިވެރިކަމާއެކުގައެވެ.\nޖުވޭރިޔާ އެއްޗެއް ނުބުނެ އައިސް އިޒްކާން އޮތް އެނދާއި އަރާހަމަކޮށްލިއެވެ. އޭނަގެ ދެލޯ ވަނީ ފެންކަޅި ވެފައެވެ. އެދެލޮލުން އިޒްކާންގެ ހާލަތާމެދު ހަމްދަރުދީ ވެފައިވާ މިންވަރު ފާޅުވަމުން ދިޔައެވެ. އިޒްކާން މިހުރީ ކަމަކާ ކުރިމަތިލާނީ ކިހިނެއް ހެއްޔެވެ؟ ދަރިފުޅަށް ވެގެން ދިޔަ ގޮތް ވެސް އެނގި އިޒްކާންގެ ހިތް ހަލާކުވެގެން ދާނެކަން ގައިމެވެ. ހަމައެއާއެކު މިޝްޔާ…… ޖުވޭރިޔާގެ އަޑު ބޭރުވެދާނެތީ އަނގަ މަތީގައި އަތްއަޅައި ބާރުކޮށްލެވުނެވެ.\n”ބަލަ މަ ބުނި އެއްޗެއް ޖުވޭރިޔާއަށް އަޑެއް ނީވޭތަ؟…” ހަށަން ބަނދެލައިގެން ހުރެ ބަލްޤީޝް އިއްވާލައިފިއެވެ. ޖުވޭރިޔާ އިޒްކާންގެ ބޮލުގައި ފިރުމަން އުޅުމުން ޖުވޭރިޔާގެ އަތުގައި ބަލްޤީޝް ހިފެހެއްޓިއެވެ. މިއޮއް ހުރިހާ އިރު ވަންދެން ބަލްޤީޝްއާ ދިމާއަށް އެއްޗެއް ނުބުނެ ކެތްކުރަމުން ދިޔަ ޖުވޭރީޔާގެ ދޫ ނުފޮރުޅުނީ ހަމަ ކިރިޔާއެވެ. އޭނަ އެހުންނަނީ ބަލްޤީޝްއާ ދިމާއަށް އެއްޗެއް ނުބުނަން ކަމަށެވެ. ނަމަވެސް ބަލްޤީޝް އޭނަގެ ދަރިފުޅު ކުށްވެރިކޮށް އެއަޅުވާ ދޮގު އިލްޒާމުތަކުން އޭނައަށް ކެތްކުރެވޭނެ ހެއްޔެވެ؟\n”މިޝްޔާ ބޭނުން ވި ގޮތަށް ހުރިހާ ކަމެއް ވެސް ވެއްޖެ އެއްނު…..”\n”ހުއްޓާލާ… ބަލްޤީޝްއާ ދިމާއަށް އެއްޗެއް ނުބުނެ ކެތްކުރެވޭތޯ އަހަރެން ވަރަށް ބޮޑަށް މަސައްކަތްކޮށްފިން، އެކަމަކު ދެން މިޝްޔާއާ ދިމާއަށް އެއްޗެއް ބުނެފިއްޔާ އަހަރެން ހިމޭނުން ހުންނާނަން، ބަލްޤީޝް ތިހާ ހިތްނުބައި މީހަކަށް ވެދާނެއޭ އަހަރެން ހިޔެއްވެސް ނުކުރަން… އެކަމަކު ބަލްޤީޝްގެ ގޮތް މިރޭ އަހަންނަށް އެނގިއްޖެ… މާމަ ދަރިފުޅު މިދުނިޔެ ދޫކޮށް ދިޔައިރުވެސް ތިހުންނަނީ ދެނެހުރިކަމަށް ވެސް ހަދާނުލާ، ބަލަ އެއީ އިޒްކާންގެ ވެސް ލެޔޭ، އިޒްކާން ހޭ އެރުމުން ދޭނެ ޖަވާބަކާ މެދު ބަލްޤީޝް ވިސްނާލިންތަ؟… މިރޭ ވެދިޔަ ކަންތަކުގެ އިލްޒާމު ބަލްޤީޝް މިޝްޔާގެ ބޮލުގައި އަޅުވާ އުސޫލުން އަހަންނަށް އިޒްކާންގެ ބޮލުގައި ވެސް އެޅުވިދާނެ، އެކަމަކު އަހަރެން އެގޮތަކަށް ކަންތައް ނުކުރަން، އަހަރެން ހަޤީޤަތާ ކުރިމަތިލީ….. އަހަންނަށް އެނގޭ އިޒްކާން މިޝްޔާއަށް ދެރައެއް ނުދޭނެކަން….” ޖުވޭރިޔާގެ އަޑު ކުރެހިގެން ދިޔައެވެ.\n”ނިމުނީތަ؟، އެހެންވެއްޖެޔެއްޔާ މިތަނުން ދާން ވީނު…” ބަލްޤީޝްގެ ހިތަށް ޖުވޭރިޔާގެ ޖުމްލައިން އަސަރު ކުރިހެނެއް ވެސް ހިޔެއް ނުވެއެވެ. ޖުވޭރިޔާ ގާތަށް ރުޅިއައިސް ދާނެތީ އެތަނުން ދާން އުޅުނެވެ. ނަމަވެސް ފިޔަވަޅުތަކަށް ހުއްޓުމެއް އެއީ ބަލި ގޮތަކަށް އެސްފިޔަތައް ތަޅުވަމުން ލޯހުޅުވަން މަސައްކަތް ކުރި އިޒްކާންގެ އަޑު އިވިގެން ދިޔުމުންނެވެ.\n”މި..ޝްޔާ…” އިޒްކާން ލޯހުޅުވަން އުޅުނެވެ. މަންޒަރުތައް ވަނީ ފުސްވެފައެވެ. ނަމަވެސް އެސްފިޔަތައް ތަޅުވަން ފެށުމުން ވަގުތާ އެކު މަންޒަރުތައް ސާފުވާން ފެށި އެވެ. ބޮލަށް ބަރުވެފައިވާކަން ވެސް އިހުސާސްކުރެވުނީ ދެނެވެ. އިޒްކާން ކުއްލިޔަކަށް ދެލޯ ތަންމިނަށް ހުޅުވާލަމުން މުޅި ތަނަށް ނަޒަރު ހިންގަން ފެށިއެވެ. އޭނަ ހޯދަން ބޭނުންވާ ސޫރައެއް ނުފެނުނެވެ. އެއާއެކު މޭގަނޑަށް ފިނިވެގެން ދިޔައެވެ. އޭނަގެ ހަނދާނަން އެތައްހާސް ކިލޯގެ ބަރުދަނާއެކު ޖެހިގަތީ ހަށިގަނޑުން ވާގި ދޫވެ ލޯމެރެމުން ދިޔަ ވަގުތު މިޝްޔާ ކުޑަދޮރުން ބޭރަށް ވިއްސައިގެން ދިޔަ މަންޒަރެވެ. އެއީ ބިރުވެރި މަންޒަރެކެވެ. ހޭލާ ހުއްޓާ ފެނުނު ބިރުވެރި ހުވަފެނެއް ފަދައެވެ. އިޒްކާން ދަލުން ފެންވެރިގެން ދިޔަ އެވެ.\n”މިޝޫ، މިޝޫ ކޮބާ، މީ ކޮންތަނެއް؟، އަހަރެން ބޭނުމީ މިޝޫއާ ބައްދަލުކުރަން…” އިޒްކާން އޭނަގެ އަތަށް ގުޅާފައިވާ އައިވީއާއި ލޭގެ އައިވީ ނައްޓަން މަސައްކަތްކުރިއެވެ. ބަލްޤީޝް އިޒްކާންގެ މަސައްކަތަށް ހުރަސް އަޅަމުން އަޑުގެ ކޮޅަށް ރަސަލްއަށް ގޮވާލައިފިއެވެ. އޭނަ ރުޅިވެރިކަމާއެކު ޖުވޭރިޔާއަށް ވެސް ބަލާލައިފިއެވެ. ޖުވޭރިޔާ ބޭނުން ވި ފަދައިން ކަންތައް ވެއްޖެހޭ ބުނާ އުސޫލުންނެވެ.\n”މަންމާ، ކޮބާތަ މިޝޫ، އަހަރެން ބޭނުމީ މިޝޫއާ ބައްދަލު ކުރާށޭ….” އިޒްކާން އެނދުން ތެދުވަން އުޅުނެވެ. އޭނަގެ އަތަށް ގުޅާފައި ހުރި ކެނިއުލާރގައި ވެސް ހިފާ ދަމައިގަނެ ނައްޓާލައިފިއެވެ. ލޭގެ އައިވީ ވެސް މެއެވެ. އެހަށިގަނޑުގައި އަޅާ ވޭން އިހުސާސް ނުވާކަހަލައެވެ. އެއަށް ވުރެ ހިތުގައި އުފެދިފައިވާ ބިރުވެރިކަމާއި ހާސްކަން މާ ބޮޑެވެ. އޭނަގެ ސިކުނޑި ރަގަޅަށް މަސައްކަތް ނުކުރަނީ ވެސް އެކަމާ ހެދިއެވެ. އޭނަގެ ހިތަށް ދެން ހަމަޖެހުމެއް ވެސް ލިބޭނީ މީޝްޔާގެ ސޫރަ ފެނުމުންނެވެ.\n”ދަރިފުޅު ތިއޮތީ ހޮސްޕިޓަލުގައޭ، ހަމަޖެހިބަލަ، ރަސަލް…” ބަލްޤީޝްއަށް އިޒްކާން މައިތިރި ނުކުރެވުނެވެ. ދުރުގައި ނަރުސް ކުދިންވެސް ކައިރިވާން ނުކެރިފައި ބަލަން ތިބީ ޖެހިލުންވެފައެވެ. އިޒްކާން މޮޔައަކު ފަދައިން އުޅޭތީއެވެ. ހަޅޭއްލަވާވަރުންނެވެ.\nއަޑުގަދަވުމާއި އެކު ރަސަލްގެ ފަހަތުން ޔޫޝައު ވެސް އައެވެ. އޭގެ އިރުކޮޅެއް ފަހުން ޔޫސުފް ވަދެގެން އަންނަތަން ފެނުނެވެ. ޖުވޭރިޔާ އަވަސްވެގަތީ ޔޫސުފް ހުއްޓުވާށެވެ. އޭނައަށް ބަލްޤީޝް އައިސްފައި ހުރި ގަދަ ރުޅިގަނޑު ފެނިއްޖެއެވެ. މިވަގުތަށް އެންމެ ރަގަޅުވާނީ ޔޫސުފްގެ ދެމަފިރިން އެތަނުން ދިއައްޔާއެވެ.\n”ޔޫސުފް، މީ ރަގަޅު ވަގުތެއް ނޫން، ރަސަލްމެންނަށް އިޒްކާން މައިރިތި ކުރެވޭނެ…” ޔޫސުފްގެ އަތުގައި ހިފަމުން ޖުވޭރިޔާ ބުންޏެވެ. ޔޫސުފްއަށް އެގޮތް ކަމަކު ނުދިޔައެވެ. ”ޔޫސުފް…” އާދޭހުގެ ރާގަކަށް ޖުވޭރިޔާ ބުންޏެވެ. ޔޫސުފް ޖުވޭރިޔާގެ މޫނަށް އަދި ތެޅިފޮޅެމުން ދިޔަ އިޒްކާންއަށް ބަލާލިއެވެ. އެއަށްފަހު ފުންނޭވާއެއް ދޫކޮށްލިއެވެ. އިސްޖަހާލި ޔޫސުފްގެ ފަހަތުން ރޮވިފައި ހުރެ ޖުވޭރިޔާ ހިނގައިގަތެވެ. ވޯޑުން ނިކުންނަމުން އޭނަ އިޒްކާންއަށް ބަލާލިއެވެ. އެފަކީރު އުޅެމުން ދިޔަ ހާލު ފެނި ހިތަށް ތަދުވިއެވެ. އިޒްކާންއަށް ހަޤީޤަތް އެނގޭ އިރަކުން ވާނީ ކިހިނެއް ހެއްޔެވެ؟\n”ޔޫސުފް…” ޖުވޭރިޔާއަށް ޔޫސުފްގެ ގައިގައި ބައްދައިގަނެވުނެވެ. އޭނަގެ ހިތުގައި އަޅާ ވޭނުން މުޅި މީހާ ބަލިކަށިވެއްޖެއެވެ. ހުރިހާ ދިމާއަކުން ވެސް އޭނަ ފިއްތަމުން ދާ ފަދައެވެ. ޢާއިލާއަށް ލިބިގެން ދިޔަ ފުން ހިތާމައަށް ދުވަހަކު ނިމުމެއް އަންނާނެކަމެއް ނޭގެއެވެ. ވޯޑްގެ ބޭރުގައި ތިބި ޔޫސުފްއާއި ޖުވޭރިޔާގެ ސަމާލުކަން އައި.ސީ.ޔޫ އިން ނިކުތް ޑޮކްޓަރު އަތުލައިގެން ފިއެވެ. އެދިމާއަށް ދުއްވައިގަނެވުނީ އިހްތިޔާރަކާ ނުލައެވެ.\n”ވީހާވެސް އަވަހަކަށް ބޭރަށް ގެންދަންވީ….” ޑޮކްޓަރު އިތުރު ތަފްސީލެއް ނުދެއްވިއެވެ. އުދުހުމުގެ ހުއްދަ ލިބިއްޖެކަން އެނގުމާއެކު ޖުވޭރިޔާގެ ދެލޮލުން އުއްމީދުގެ އޮއެވަރު ފެނިގެން ދިޔައެވެ. އޭނަ މާތް ﷲއަށް ދުޢާ ކުރިއެވެ.\nޔޫސުފް އަވަސް ވެގަތީ ފުރުމުގެ ކަންތައް ހަމަޖެއްސުމަށެވެ. އޭރު ވެސް ދީމް ގޮނޑިބަރީގައި އިން ގޮތަށް އިނެވެ. ޖެހި ބުދެއްހެން ހުއްޓުން އަރާފައެވެ. މޫނުމަތީގައި ވަނީ މޮޅިވެރިކަމެވެ. ގިނަ އިރު ވަންދެން ރުއިމުގެ ސަބަބުން ދެލޯ ދުޅަވެ ރަތްވެފައި ވެއެވެ. ދޮން މޫނުގެ ކުލަވަރު ވެސް ބަދަލުވެފައި ވެއެވެ. ޖުވޭރިޔާ ކޯފާތަށް ފޮހެލަމުން ފުންނޭވާއެއް ދޫކޮށްލިއެވެ. އަދި އަވަސް ފިޔަވަޅުތަކެއްގައި ގޮސް ދީމް ގާތު އިށީދެއްޖެއެވެ. އަދި ދީމްގެ އަތްތިލަގައި ހިފަހައްޓާލިއެވެ. އެއާއެކު ދީމް ދިޔައީ ސިހިގެންނެވެ. މަންމައާއި ހަތަރުކަޅި ހަމަވެގެން ދިޔުމާއެކު ދީމްގެ ތުންފަތް ހަރަކާތްކުރިއެވެ. ނަމަވެސް ބަހެއް ބޭރެއް ނުވިއެވެ. އޭނައަށް ގިސްލެވުނީއެވެ. ދީމް ގެނެސް މޭގައި ޖައްސާލަމުން ޖުވޭރިޔާ ދީމްގެ ބުރަކަށީގައި ފިރުމާލިއެވެ. ދެފަހަރަކު ގިސްލުމަށް ފަހު ދީމް މައިތިރިވެގެން ދިޔައެވެ. އެހެން އިންނަތާ ވަގުތުކޮޅެއް ފަހުން އޭނަ ވާހަކަ ދެއްކިއެވެ.\n”މަންމާ…” ދީމް ބުންޏެވެ. ”މިއަދު މިހުރިހާ ކަމެއް ދިމާވީ އިޒްކާންއާ ހެދި، އޭނަ ހުރީ މިކަންތައް ސިއްރުކޮށްގެން… އޭނަ ސިއްރުނުކޮށް ފިޔަވަޅު އެޅިނަމަ މިއަދު މިހެންނުވީސް، ކަންތައްތައް ގޯހުންގޯހަށް ދިޔައީމަ އޭނަ ބުނީވެސް، އޭރު އޮތީ ވަގުތު ފާއިތު ވެފަ، އަހަރެން ދުވަހަކު އޭނައަށް މާފު ނުކުރާނަން، ދުވަހަކުވެސް….” ދީމްގެ އަޑުގައި ރިހުމާއި ރުޅިވެރިކަން ވެސް ވެއެވެ.\n”ދަރިފުޅާ ތިވިސްނަނީ މުޅިން ގޯސްކޮށް….” ޖުވޭރިޔާ ވިސްނައިދޭން އުޅުނެވެ. ނަމަވެސް ދީމް އެހުރިހާ ނަސޭހަތަކަށް ދިނީ ބީރު ކަންފަތެކެވެ. އޭނަ ހުރީ އޭނަގެ ގޮތުގައެވެ. ހަޤީޤަތް ޤަބޫލުނުކޮށް އިޒްކާން ކުށްވެރި ކުރުމާއިގެން ފައިވިއްދާލާފައެވެ. އޭރު އިޒްކާން ހަޤީޤަތް ސިއްރުކުރީ މިޝްޔާގެ ސަބަބުން ކަމެއް އޭނައަކަށް ނޭގެއެވެ. އެސިއްރު އޮތީ މިޝްޔާއާއެކު ވަޅުލެވިފައެވެ.\nއިޒްކާން މައިތިރި ނުވުމުން އެންމެ ފަހުން ރަސަލްއަށް ޖެހުނީ ހަޤީޤަތް ހާމަކުރާށެވެ. އެއާއެކު އިޒްކާންއަށް ވީ ގޮތެއް ނޭގުނެވެ. މުޅި މީހާ ހުއްޓުމަކަށް އައިސް ރަސަލް އާއި ހަތަރުހަމަކޮށްލީ އެއީ ދޮގެކޭ ބުނުމަށް އެދި އާދޭސް ކުރާ ހާލުގައެވެ. އޭނައާއި މިޝްޔާގެ ލޯބީގެ ނިޝާން ދުޅަހެޔޮ ސިއްހަތަކާއެކު ހެޔޮހާލުގައި މިދުނިޔެއަށް ނޭވާލަމުންދެޔޭ ބުނާށޭ ބުނާ ހާލުގައެވެ. މިޝްޔާ ސައްހަސަލާމަތުން ވެޔޭ ބުނާށޭ ބުނާ ހާލުގައެވެ. ރަސަލްއަށް ދަރިފުޅާ ހަތަރުކަޅި ހަމަކުރުން ވީ އުނދަގޫ ކަމަކަށެވެ. އޭނައަށް މޫނު އަނބުރާލެވުނީ އަނެއް ފަރާތަށެވެ.\nއިޒްކާންގެ ރީތި ދެލޯ ފެންފަޅިވެގެން ދިޔައެވެ. ތުންފަތުގައި ތުރުތުރު ލުމެއް ވެސް އުފެދިގެން ހިނގައްޖެއެވެ. އޭނައަށް އެނދުގައި ބުރަކަށި ޖައްސާލެވުނެވެ. އެހުރިހާ ވާހަކައެއް ހަޖަމުކުރަން ސިކުނޑިއަށް ތަންދެމުންނެވެ. ނިދީގެ ތެރޭން އޭނައަށް ފެނުނު ބިރުވެރި ހުވަފެން ހަޤީޤަތަކަށް ވެ ނިމިއްޖެއެވެ. މެޔާއި ހިސާބުން ތޫނު ތަދެއް އިހުސާސްވާން ފެއްޓިއެވެ. އިޒްކާން ބަހެއްވެސް ނުބުނެ އޮންނަން ފެށުމުން އެންމެން ހާސްކަމެއްގެ ތެރެއަށް ގަންބަވާލައިފި އެވެ. އިޒްކާން ނޭވާލާހެނެއް ވެސް ހިޔެއް ނުވެއެވެ.\nބަލްޤީޝް ދަރިފުޅުގެ މޫނުގައި ލޯތްބާއެކު ފިރުމާލިއެވެ. ދެން ވެސް އިޒްކާން ހަމަ އެއޮތް ގޮތަށް އޮތީއެވެ. ސީލިންގްއަށް ނަޒަރު ހުއްޓާލައިގެން އޮތް އިރު ލޮލުގެ ހިމަކޮޅުން ލާފައި ކަރުނަ ތިއްކެއް ފައިބައިގެން ދިޔައެވެ. އޭނަގެ ޒަމީރު ވިސްނައިދެމުން ދިޔައީ ކެތްތެރިވުމަށެވެ. މިޝްޔާއަށް ދެރަ ގޮތެއް މެދުވެރި ނުވާނެކަމަށެވެ. އިޒްކާން އެވާހަކަތައް ޤަބޫލުކުރަން ބޭނުމެވެ. ނަމަވެސް އުއްމީދުގެ ހުޅުކޮޅު ނިވިގެން ހިނގައިދާނެތީ އޭނަ ބިރުގަތެވެ.\nއިޒްކާން ފުރަތަމަ ވެސް ބޭނުންވީ ދަރިފުޅާ ބައްދަލު ކުރާށެވެ. އެއީ އިޒްކާންގެ ހިތަށް އިތުރު ޒަހަމްތަކެއް ދިން ވަގުތެކެވެ. ދުނިޔޭގައިވާހާ ހިތާމައެއް އޭނަގެ ފަސްބަޔަށް އެޅިގެން ދިޔައެވެ. ނުރޯން ހުރި ކަމުގައި ވިޔަސް ރޮވުނެވެ.\nލޯބިލޯބި މައުސޫމް މޫނެކެވެ. ކަޅުކަންގަދަ އިސްތަށިކޮޅެކެވެ. މިޝްޔާގެ ހުރިހާ ސިފައެއް މިލްކޮށްފައިވާ ފަދައެވެ. ދޮންކަމުން ގޮސް އަތްލައިފިއްޔާ އެތަނެއް ރަތްވެގެން ހިނގައިދާހާ ވެއެވެ. ފުންނިންޖެއްގެ ތެރޭގައި ފީނަމުން ދާ ފަދައެވެ. ހަމައެކަނި ތަފާތަކީ ނޭވާ ނުލާކަމެވެ. ހަރަކާތެއް ނުކޮށްލާ ކަމެވެ. އެމައުސޫމް ފުރާނަ ވަނީ އެފުރާނައިގެ ވެރިފަރާތުގެ ހަޒްރަތަށް ތަދުރުކޮށްފައެވެ.\nއިޒްކާންއަށް ދަރިފުޅުގެ މޫނުގައި ފިރުމާލެވުނެވެ. އެއާއެކު އަތް ދަމައިގަނެވުނެވެ. ހާދަ ފިންޏެވެ! އިޒްކާންއަށް ދަރިފުޅުގެ މޫނަށް ބަލަން ހުރެވުނީއެވެ. އެންމެ ފަހަރަކު ވިޔަސް ރޯލުމަށް އެދި އާދޭސް ކުރާ ހާލުގައެވެ. ދަރިފުޅުގެ ބައްޕަ ގާތުގައި އެބަހުއްޓޭ ބުނަމުންނެވެ. ރޯލުމާއެކު މަސަލަސް ކުރަން އެއަތުގެ ތެރެއަށް ގެންނާނަމޭ ބުނަމުންނެވެ. ނަމަވެސް އެދަރިފުޅު ވަނީ އޭނަގެ އަޑު އިވޭ ވަރަށް ވުރެ މާދުރަށް ދަތުރުކޮށްފައެވެ. އެމައުސޫމް ފުރާނަ ކޮންމެވެސް އެއް ދުވަހަކުން އޭނައާއި މިޝްޔާއާއި ބައްދަލު ވާނެއެވެ. އެދުވަހަކަށް ޖެހޭނީ އިޒްތިޒާރުކުރާށެވެ. އަބަދަށްޓަކައި ނިދާފައި ވާއިރު އެފިޔާތޮށިކުލައިގެ ތުންފަތުގައިވަނީ ހިނިތުންވުމެކެވެ. އިޒްކާންއަށް އެތާގައި އިތުރަށް އެންމެ މިނެޓެއް ވަންދެން ވެސް ހުންނާކަށް ކެތްނުކުރެވުނެވެ.\nއިޒްކާންއަށް މިޝްޔާއާއި ބައްދަލު ކުރަން އައި.ސީ.ޔޫއަށް ވަދެވުނީ ލައްކަ އުނދަގޫ މަސައްކަތަށް ފަހުގައެވެ. ފަހަތުން ލެއްޕިގެން ދިޔަ ދޮރާއެކު އޭނަ ހުރީ ގަނޑުވެފައެވެ. ބޭރުކޮށްލަން އުޅުނު ނޭވާވެސް ތާށިވެގެން ގޮސްފިއެވެ. ހިތަށް އެއްފަހަރާ އެތައް ހާސް ދުނިތީރުތަކެއް ހަރާލެވުނު ކަމުގައި ވިޔަސް މިހާރު އިހުސާސް ކުރެވެމުން އެދާ ތަދަށް ވުރެ ލުއިވީސްކަން ކަށަވަރެވެ. ގަދަކަމުން އޭނަ ކުރިއަށް ފިޔަވަޅުތައް އެޅިއެވެ. ތަފާތު މެޝިންތައް މިޝްޔާގެ ނާޒުކު ހަށިގަނޑަށް ގުޅާފައި ވާހިނދު އޭގެ އަޑުން މާހައުލުގެ ހިމޭންކަން ނަގާލަމުން ދިޔައެވެ. ނަރުސް ކުދިންތަކެއް އިރުއިރުކޮޅާ މިޝްޔާއަށް ސަމާލުކަން ދެއެވެ.\nއިޒްކާން ކަރުނަތައް ފޮހެލަމުން މިޝްޔާގެ އަތުގައި ހިފީ ފަރުވާތެރިކަމާއެކުގައެވެ. އެވަގުތު ނަރުސް ކުއްޖަކު އިޒްކާންއަށް ގޮވާލި އަޑު އިވުނެވެ. އޭނަ އެއަޑަށް ސަމާލުކަމެއް ނުދިނެވެ. މިޝްޔާގެ މޫނަށް ބަލަން ހުރީއެވެ. އޭނަ ކިތަންމެ ވާހަކައެއް ދައްކަން ބޭނުންވި ކަމުގައި ވިޔަސް ދުލަކާ ހަމައަކަށް ނައެވެ. މިޝްޔާ ގާތު ހުރެ ރޯކަށް ވެސް ބޭނުމެއް ނުވިއެވެ. އޭނަ ބޭނުންވީ ހިތްވަރުކުރާށެވެ.\nމިޝްޔާގެ ފުރުމުގެ ކަންތައް ހަމަޖެހިގެން ދިޔައީ އެރޭގެ ދަންވަރުގެ ވަގުތެއްގައެވެ. ދަރިފުޅު ވަޅުލުމުގެ ކަންތައް ނިމުމާއެކު އިޒްކާން އަވަސްވެގަތީ ފުރުމުގެ ކަންތަކާއެވެ. މިކަމާހުރެ ބަލްޤީޝް ހިތްހަމަޖެހުނުކަމަކަށް ނުވިއެވެ. އޭނަ އިޒްކާން ހިފަހައްޓަން އުޅުނެވެ.\n”ދަރިފުޅުގެ ސިއްހަތާމެދު ވިސްނާލަބަ، ދަރިފުޅު ނުދިޔަޔަސް އޭނަގެ މައިންބަފައިން އެބަތިއްބެއްނު އޭނަގެ ކަންތައްތައް ބަލަހައްޓަން….” ބަލްޤީޝް ބުނެލިއެވެ. އިޒްކާން އަޑެއް ނޭހިއެވެ.\n”މިޝްޔާ އެއީ އަހަރެންގެ އަންހެނުން!….” ބަލްޤީޝްއާއި އިޒްކާއާއި ދެމެދު ހޫނު ޒުވާބެއް ހިނގިއެވެ. އިޒްކާންއަށް އެރޭ އައި ބަދަލާ މެދު އޭނަ ހައިރާން ވެސް ވިއެވެ. ފަހުން މަންމައާ އެފަދައިން ވާހަކަ ދެކެވުމުން ދެރަވިކަމުގައި ވިޔަސް އިޒްކާން ހުރީ މަންމަ ދެކެ އިންތިހާއަށް ރުޅިއައިސްފައެވެ. މާފަށް ވެސް ނޭދުނީ އެހެންވުމުންނެވެ. މަންމަ މިޝްޔާއާ މެދު ކަންތައް ކުރި ގޮތުން ދެރަވެ ހިތުގައި ޝަކުވާ ވެސް އުފެދުނެވެ. އެރޭ ބަލްޤީޝްއާއި އިޒްކާންގެ ގުޅުން މުޅިން ހެން ކެނޑިގެން ދިޔައެވެ.\n”އިޒްކާން…” ބަލްޤީޝްއަށް ރޮވިއްޖެއެވެ. އޭނައަށް ބަލަހައްޓައިގެން ހުރެވުނީ އެމްބިއުލާންސަށް ގޮސް އެރި އިޒްކާންއަށެވެ. ފަހަތުން ގޮސް ހުއްޓުވަން ވެސް ހިތަށް އެރިއެވެ. ނަމަވެސް އިޒްކާން ބުނި ޖުމްލަތަކުގެ ސަބަބުން ނުފެންނަ އަތަކުން އޭނަގެ ފައިގައި ހިފަހައްޓާފައިވާ ކަހަލައެވެ. އޭނައަށް ރަސަލްގެ މޭގައި މޫނު ފޮރުވާލެވުނެވެ.\n”މިއަދު އެއަންހެނާ މަގޭ ދަރިފުޅު މަށާ ވަކިކޮށްލައިފި… އޭނައަށް އަހަރެންގެ މާފް ދުވަހަކު ނުލިބޭނެ، ދުވަހަކުވެސް އިޒްކާން އަހަންނާ އެފަދައިން ވަހަކަ ނުދައްކާ، އެކަމަކު މިއަދު އެއަންހެނާގެ ސަބަބުން އަދަބު ކުޑަކޮށްލައިގެން އަހަންނާ ވާހަކަ އެދެއްކީ… ހިތަށް އަރާ އެމިޝްޔާއާއި އިޒްކާން ބައްދަލުނުވިނަމައޭ، އެކައިވެންޏަށް ރުހުން ނުދެވުނުނަމައޭ….” ބަލްޤީޝް ބުންޏެވެ. އޭނަގެ އަމާޒަކަށްވީ އޭނަގެ ފޮނި ބަސްތަކުން ރަސަލްގެ ވިސްނުމާ ކުޅެލުމެވެ. އޭނަ ސިކުނޑީގައި ރާވަމުންދާ ރޭވުން ކާމިޔާބު ކުރެވޭނީ ރަސަލް އޭނަގެ ކޮޅުގައި ހިފާލުމުންނެވެ. ރަސަލް އޭނަގެ އުފަލަށްޓަކައި ކޮންމެފަދަ ކަމެއް ވެސް ކޮށްފާނެކަން އޭނައަށް މިވީހާ ދުވަސްތަކުގެ ތެރޭގައިވަނީ ފަހުމުވެފައެވެ.\nމިޝްޔާގެ ސިކުނޑީގެ ދެ އޮޕަރޭޝަނެއް ކުރެވުނެވެ. އޭގެ އިތުރުން މައިބަދައިގެ އޮޕަރޭޝަނެއް ވެސް ކުރެވުނެވެ. މިޝްޔާގެ ފުރާނަ ޑޮކްޓަރުންގެ ބުރަ މަސައްކަތާއެކު ސަލާމަތްކުރެވުނަސް ލިބުނު ގެއްލުންތަކުގެ ސަބަބުން މިޝްޔާ ކޯމާއަކަށް ދިޔައެވެ. ކޯމާއިން ހޭއަރައިފިކަމުގައި ވިޔަސް މައިބަދައަށް ލިބުނު ގެއްލުންތަކުގެ ސަބަބުން ހިނގުމުގެ އެއްވެސް އުއްމީދެއް ނެތްކަމަށް ޑޮކްޓަރުން ވިދާޅުވިއެވެ.\nއިޒްކާން އަޒުމު ކަނޑައެޅީ ކެތްތެރިވާށެވެ. ދިރިއުޅުމުގައި މާތް ﷲ އެކަލާނގެ އަޅުތަކުން އިމްތިހާނު ކުރައްވަނީ އެކި ގޮތްގޮތަށެވެ. މިއީވެސް އެފަދަ އިމްތިހާނެކެވެ. ކެތްތެރިވެ މާތް ﷲ އަށް ދުޢާ ކުރަންވީއެވެ. އެކަލާނގެއީ ހުރިހާކަމަކަށް ވެސް ކުޅަދުންވަންތަ ރަސްކަލާނގެއެވެ.\nމާލެ ފުރުމުގެ ހުއްދަ ލިބިގެން ދިޔައީ އޭގެ ތިން މަސް ފަހުންނެވެ. ފާއިތުވެގެން ދިޔަ ދުވަސްތަކުގައި އިޒްކާންއަށް ނުނިދެއެވެ. ލޯމަރާލާއިރަށް ފެންނަނީ ބިރުވެރި ހުވަފެނެކެވެ. އޭނައަށް ހޭލެވޭއިރު މީހާ ހުންނަނީ ހާސްވެ ދަލުން ފެންވެރިފައެވެ. މިކަންތައް ބޮޑުވާން ފެށުމުން ރަށަށް އާދެވެންދެން އިޒްކާން އިންނަނީ މިޝްޔާ ގާތު ހޭލައެވެ. އެއަތުގައި ފިރުމާލަފިރުމާލައެވެ.\n”މިޝޫ އަހަންނަށް މާފް ކުރޭ، މިއަދު އަހަރެންގެ ސަބަބުން މިހުރިހާ ކަމެއް މިހެން މިދިމާވީ، ބޭބީ ވެސް…. އަހަންނަށް ފުރަތަމަ ވެސް މިޝޫއަށް ސަމާލުކަން ދެވުނު ނަމަ، އަހަރެންމީ ކޮންކަހަލަ މީހެއްތަ؟… އައިމް ސޮރީ މިޝޫ، ވެ ދިޔަ ކަންތައް ބަދަލު ކުރެވޭނެ ނަމަ…. މިޝޫ އަހަރެން އިންތިޒާރުކުރާނަން، ވަރިހަމަ އެއިންތިޒާރުގައި މަރުވެގެން ދިޔަ ކަމުގައި ވިޔަސް، އަހަރެން ވަރަށް ލޯބިވޭ މިޝޫ ދެކެ، އަހަރެން އިޒްތިޒާރުކުރާނަން….” އިޒްކާން މިޝްޔާގެ އަތަށް ބޮސްދިނެވެ. އެލޮލުން ވެއްޓުނު ކަރުނަތިކި މިޝްޔާގެ ދޮން އަތްތިލާގައި ބޮސްދިނެވެ.\nމާލެ އާދެވުމާއެކު އިޒްކާން ބޭނުންވީ މިޝްޔާ ”ނައިޓިންގޭލް” އަށް ގެންނާށެވެ. މިކަމާ ޖުވޭރިޔާ ހިތްހަމަ ނުޖެހުނު ކަމުގައި ވިޔަސް އިޒްކާންއަކީ މިޝްޔާގެ ފިރިމީހާއަށް ވުމުން ދެކޮޅެއް ނުހެދުނެވެ. ނަމަވެސް އިޒްކާންގެ އެއެދުން ފުރިހަމަ ވެގެން ނުދިޔައެވެ. ހަފްތާއެއް ވޭތުވެގެން ދިޔަ ތަނާ ބަލްޤީޝް ޖުވޭރިޔާއަށް އެންގީ މިޝްޔާ އެގެއަށް ގެންދިއުމަށެވެ. ”ނައިޓިންގޭލް” ގައި އޭނަ މިޝްޔާ ނުބާއްވާނެ ކަމެވެ. އެސުންޕާގަނޑާއެކު އެއްފުރާޅެއްގެ ދަށުން ބަލްޤީޝްއަކަށް ނޫޅެވޭނެ ކަމެވެ.\nބަލްޤީޝްއާއި އިޒްކާންގެ ގުޅުން ކުރިއަށް ވުރެ ހީނަރުވެގެން ދިޔައެވެ. އެދުވަހު އިޒްކާން ގެދޫކޮށް މިޝްޔާއާއެކު ދާން އުޅުމުން ބަލްޤީޝްއަށް ވީ ގޮތެއް ނޭގުނެވެ. މޮޔައަކު ފަދައިން އިޒްކާންގެ ފަހަތުން ގޭޓާ ހަމައަށް ދުވަމުން އައެވެ. ރަސަލްއަށް ޖެހުނީ ގަދަ ބާރުން ބަލްޤީޝް މައިތިރިކުރުވާށެވެ.\n”މިގެއިން މިޝޫއަށް ޖާގައެއް ނެތްނަމަ އަހަރެން ވެސް މިގެއަކު ނުހުންނާނަން… އަހަރެންގެ މިނިންމުން އެއްވެސް މީހަކަށް ބަދަލެއް ނުކުރެވޭނެ، އަހަރެން ހަށިގަނޑުގައި ފުރާނަ ހުރިހާ ހިނދަކު މިޝޫ ދޫކޮށްނުލާނަން! މަންމައަށް މިކަން ސާފު ވެއްޖެކަމަށް އުއްމީދުކުރަން…….. މަންމައަށް އުފާވެރި ދުވަސްތަކަށް އެދެން….” އިޒްކާން ނުކުމެގެން ދަމުން ބުނި ޖުމްލަ ބަލްޤީޝްގެ ކަންފަތުގައި ގުގުމާލަމުން ދިޔައީ ހޮނު ގުގުރީގެ ސިފައިގައެވެ.\nއެހާދިސާއަށް ފަހު ދެޢާއިލާގެ ގުޅުމަށް މުޅިންހެން ބުރޫ އަރައިގެން ދިޔައެވެ.\nބަލްޤީޝްއަށް އިޒްކާން ބަލާ ”ސަމާރ ބްރީޒް” އަށް ދެވުނު އަދަދެއް ނޭގެއެވެ. ދާ ކޮންމެ ފަހަރަކު އޭނަ އިޒްކާންއަށް ނުފެންނަ ހިސާބުގައި ޖުވޭރިޔާއާއި ދިމާއަށް ހެއްދެވި ނުހެއްދެވިއަށް ގޮވައެވެ. މިޝްޔާއާއި ދިމާއަށް ބަދުދުޢާ ވެސް ކުރެއެވެ.\n”ކަލޭ ބޭނުންވި ގޮތަށް އެބަ ވޭދޯ؟، ފިރިހެން ދަރިއަކު ނެތީމަ އެނގުނީ މަގޭ ދަރި ދޯ ޖަހއިގަންނަން، ލަދެއް ވެސް ނުގަނެއޭ، ހަނދާން ކުރާތި، ކަލޭގެ އެމިޝްޔާއަށް މަގޭ ހިތް ދުވަހަކު ވެސް ހެވެއް ނުވާނެ، އޭނަގެ ސަބަބުން އަހަންނާއި އިޒްކާންގެ ގުޅުން ހީނަރުވެގެން ދިޔައީ، އޭނަ އެހެން އޮވެ މަރުވެއްޖެއްޔާ މަށަށް ރަގަޅީ!…” ޖުވޭރިޔާގެ އަތުގެ ހޫނު އެތިފަހަރުން ބަލްޤީޝްއަށް ސިހުން ގެނުވިއެވެ. ދެލޯ އަޅާލަމުން އޭނައަށް މޫނުގައި ފިރުމާލެވުނެވެ.\n”ޚަބަރުދާރު!!!… އެހުރީ ވަން ދޮރު!، އަތުގައި ހިފާ ނުނެރެނީސް މިގެއިން ނުކުމޭ!!!….”\nޖުވޭރިޔާ ހަޅޭއްލަވައިގަތެވެ. އޭނަގެ ދެލޮލުގައި ކަރުނައިގެ އަސަރު ހުއްޓެއްކަމަކު ދެލޮލުން އަލިފާންކަނި ބުރައެވެ.\nwowww hurihaa part thah vx ehkoh tha…thanks..this part is also awsome..goodluck waitin4the next part..hehe\nyeyyyyyy heyyyyyyyyy again me first\nMutha alhe please next part ves up kohdhee Bala plx ingey vvvvvvvvvvvv reethi mi part ves thank you\nkury dhuvahu gothah many parts thah ehkoh upload kureytho hope kohgn irukolhaka esfiya page reload kureveny..feeling hopeful\nMiadhu2parts up veema anekkaves balaali iru miadhuge 3rd part fenuny… this is awsummm… plz we need more of this… adhives kiyan beynun… come on mutha… dont let our hopes down ingey… u r great..\nWow..vvvvv nice..nd tnx gina part up kohdhinyma\nMashallah mi vaahaka v reethi.. me too lost our baby in 39 weeks.. i stil miss my angel baby girl..eparts kiyaafa hama rovunu..


Radiology Course thakeh ifuthithaahu kohfi\nއެސްޓީއޯ އާއި ޖެނެރަލް އިލެކްޓްރިކް އާއި ގުޅިގެން އެމްއެންޔޫގައި ފަށާ ރޭޑިއޯލޮޖީ ކޯސްތައް ވަނީ އިފްތިތާހު ކޮށްފަ. --ފޮޓޯ: އެސްޓީއޯ\nއެސްޓީއޯ އާއި ޖެނެރަލް އިލެކްޓްރިކް ހެލްތްކެއާ ގުޅިގެން، މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގައި ޑިޕްލޮމާ އިން ރޭޑިއޮލޮޖީ ކޯސް ތަކެއް އިފްތިތާހު ކޮށްފި އެވެ.\nސްކޭން ކުރުމާއި އެކްސްރޭ ނެގުމުގައި މަސައްކަތް ކުރާ ރޭޑިއޮގްރަފަރުން ތަމްރީން ކުރަން، ކުރިއަށް ގެންދާ ކޯސްތައް އިފްތިތާހު ކުރުމަށް ބޭއްވި ރަސްމިއްޔާތުގައި ނައިބް ރައީސް ފައިސަލް ނަސީމް ވިދާޅުވީ ރޭޑިއޮލޮޖީގެ ދާއިރާ އިން ދިވެހިން އުފެއްދުމަކީ މިހާރު ވެސް ކުރުން މާ ލަސްވެފަ އޮތް މަސައްކަތެއް ކަމަށާ މިއީ ސިއްހީ ދާއިރާގައި ކުރުން ވަރަށް މުހިއްމު މަސައްކަތް ކަމަށެވެ.\nމި ރަސްމިއްޔާތުގައި ހެލްތް މިނިސްޓަރު އަހުމަދު ނަސީމް ވިދާޅުވީ 20 މީހުންގެ ޖާގަ އާއި އެކު ފަށާ ކޯހުގެ ޖާގަ އިތުރުކޮށް އެ އަދަދު އިތުރާނެ ކަމަށް ވަރަށް ބޮޑަށް އުންމީދުކުރައްވާ ކަމަށެވެ.\n"ދިވެހިން ހިދުމަތައް ނިކުތުމަކީ ސިއްހީ ދާއިރާގައި ވަރަށް މުހިއްމު ކަމެއް" މިނިސްޓަރު ވިދާޅުވި އެވެ.\nރޭޑިއޯލޮޖީ ދާއިރާ އަށް ދިވެހިން ތަމްރީން ކުރަން ކުރިއަށް ގެންދާ މި ކޯސްތަކުގެ ފުރަތަމަ ބެޗްގައި 20 ކުދިންނަށް ޖާގަ ލިބޭނެ އެވެ. މި ކޯސްތަކުގެ ފުރަތަމަ ބެޗުގެ ފީ އެސްޓީއޯގެ ސީއެސްއާރުގެ ދަށުން ދައްކަދޭނެ އެވެ.\nއެސްޓީއޯގެ ސިއީއޯ އަދި މެނޭޖިން ޑިރެކްޓަރު ހުސައިން އަމްރު ވިދާޅުވީ ހެލްތް މިނިސްޓަރުގެ އިރުޝާދުގެ ދަށުން ރާއްޖޭގެ ހުރިހާ ރަށެއްގައި ހެލްތް ފެސިލިޓީސްތައް ބެހެއްޓުމުގެ މަސައްކަތް ކުރަމުން ދާކަމަށެވެ.\nއޭނާ އިތުރަށް ވިދާޅުވީ ސަރުކާރުން އައިޖީއެމްއެޗް ފެންވަރުގެ ފަސް ހޮސްޕިޓަލް އަތޮޅުތެރޭ ގާއިމް ކުރުމުގެ މަސައްކަތް ކުރަމުން ދާ ދަނޑިވަޅެއްގައި ސިއްހީ ދާއިރާގައި މަސައްކަތް ކުރާ ރޭޑިއޮލޮޖީ ދާއިރާގައި މަސައްކަތް ކުރާ މީހުންގެ 90 ޕަސެންޓަކީ ބޭރު މީހުންނަށް ވުމަކީ ހިތާމަހުރި ކަމެއް ކަމަށެވެ.\nއަމްރު އިތުރަށް ވިދާޅުވީ ދިވެހިންނަށް މި ދާއިރާ އިން ކިޔަވަން ރާއްޖެ އިން ފުރުސަތު އޮތް ނަމަ ގިނަ ބަޔަކު އެ ދާއިރާ ހިޔާރު ކުރާނެ ކަމަށް ޔަގީން ކުރައްވާ ކަމަށެވެ. އަދި މި ދާއިރާ އިން ދިވެހިން ތަމުރީނު ކުރުމުގެ ގޮތުން ސްކްރީން ލެބަކާއި ޓްރެއިން ސެންޓަރެއް ގާއިމު ކޮށްފައިވާ ކަމަށެވެ.\nއަތޮޅުތެރޭ ރޭޑިއޮގްރަފަރުންގެ ގޮތުގައި 37 މީހުން މަސައްކަތް ކުރަމުން ދެ އެވެ. އޭގެތެރޭގައި ތިބީ ތިން ދިވެހިންނެވެ. އައިޖީއެމްއެޖްގައި ރޭޑިއޮގްރަފަރުންގެ ގޮތުގައި 20 މީހުން މަސައްކަތް ކުރާއިރު އޭގެތޭގައި ހިމެނެނީ އެންމެ ދިވެއްސެކެވެ.\nއެސްޓީއޯ ފައިސަލް ނަސީމް ގައުމީ ޔުނިވާސިޓީ + އަހުމަދު ނަސީމް މިނިސްޓްރީ އޮފް ހެލްތު ހަޔާ އެޑިއުކޭޝަން މިނިސްޓްރީ


Coral boulevard ge masakkathah bandhu kuri magu hulhuvaalanee | Mihaaru\nކޮރަލް ބޮލެވާޑްގެ މަސައްކަތަށް ބަންދުކުރި މަގު ހުޅުވާލަނީ\nކޮރަޕް ބޮލެވާޑްގެ މަސައްކަތަށް މަގު ބަންދުކޮށްފައި: މި ހަފުތާގެ ނިޔަލަށް އެތަން ހުޅުވާލާނެ ކަމަށް ހައުސިން މިނިސްޓްރީން ބުނޭ. --ފޮޓޯ/ހައުސިން މިނިސްޓްރީ\n06 މާޗް 2019 - 20:30\nހައުސިން މިނިސްޓްރީގެ ޑެޕިއުޓީ މިނިސްޓަރު އަލީ ޝާމިން މިރޭ ވިދާޅުވީ އެ ސަރަހައްދު ބަންދުކޮށްފައި އޮތުމަކީ އާއްމުންނަށް ދަތިތަކަކާ ކުރިމަތިލާން ޖެހޭ ކަމެއް ކަމަށެވެ. އެހެންވެ، މިދިޔަ އަހަރުގެ ރިޔާސީ އިންތިޚާބުގެ ކެމްޕޭން ތެރޭގައި މި ސަރުކާރުން ވައުދުވި ގޮތަށް އެ މަގު ހުޅުވައިލާނެ ކަމަށް އޭނާ ވިދާޅުވި އެވެ.\n"މި ހަފުތާގެ ނިޔަލަށް އެ މަގު ހުޅުވާލެވޭނެ ކަމަށް އަޅުގަނޑުމެން ލަފާކުރަނީ. އޭރުން އެ ސަރަހައްދުން ދަތުރުކުރުމުގައި ލުއި ފަސޭހަވެގެންދާނެ،" ޝާމިން ވިދާޅުވި އެވެ.\nކޮރަލް ބޮލެވާޑްގެ މަސައްކަތްތަކަށް ބަންދުކޮށްފައިިވާ މަގު އާއްމުކޮށް ހުޅުވާލުމުގެ މަސައްކަތް ކުރިއަށް ދަނީ. pic.twitter.com/IOS4ZDuD7c\n— housing.gov.mv (@HousingGovMv) March 6, 2019\nބޮލެވާޑް މަޝްރޫއު ކުރިއަށް ގެންދިޔަ ސިންގަޕޫރު ކުންފުނިން ނިންމީ، 70،000 އަކަ ފޫޓުގެ ސަރަހައްދުގައި 28 ބުރީގެ ހަތަރު ޓަވަރު އެޅުމަށެވެ. އެ މަސައްކަތް ފަށާފައިވީ ނަމަވެސް ހައުސިން މިނިސްޓްރީން މިހާރު ނިންމާފައި އޮތީ މާލޭގައި އިތުރު ހައުސިން ޕްރޮޖެކްޓެއް ކުރިއަށް ނުގެންދާށެވެ.\nކޮރަލް ބޮލެވާޑްގެ ޕްރޮޖެކްޓް ހުޅުމާލެއަށް ބަދަލު ކުރަން ނިންމައި އެޓާނީ ޖެނެރަލް އޮފީހުގެ ލަފަޔަކަށް ވެސް ހައުސިން މިނިސްޓްރީން އެދުނެވެ.\nކުރީ ސަރުކާރުގެ ހައުސިން މިނިސްޓްރީން ޝަންހުއާ އަށް އެ މަޝްރޫއު ހަވާލުކުރީ 2020ގެ ނިޔަލަށް ނިންމާށެވެ. އަދި އެ ތަނުގެ ހަތަރު ޓަވަރުން 120 ފްލެޓް ސަރުކާރަށް ދޭން އޮތީ އެއްބަސްވެފަ އެވެ. އެ ޕްރޮޖެކްޓްގެ ބިންގާ އަޅުއްވައި ދެއްވީ މިދިޔަ އަހަރުގެ ޖުލައި މަހު އޭރުގެ ރައީސް އަބްދުﷲ ޔާމީނެވެ.\nބޯހިޔާވަހިކަން ފްލެޓް ހައުސިން މިނިސްޓްރީ ރަސްފަންނު ބީޗް މާލެ\n12 ކޮމެންޓް, 64 ރިއެކްޝަންސް\nއަދިވެސް ހުޅުވަނީ؟ މިހާރު ކޮން ޒަމާނެއް އެހެން ބުނިތާ؟\nމި މަސްރޫއު މާލެއިން އެހެން ތަނަކަށް ބަދަލުކުރުން އެއީ މާލޭގެ ތަރައްގީ އަށް ދިގުމުއްދަތައް ވާނެ ގެއްލުމެއް ހުޅުމާލޭ ފުލެޓްތައް ނިމި ގިނަބަޔަކު ހުޅުމާލެއަށް ބަދަލުވެ ދައްފެންވަރުގައި މާލޭގައި ހަދާފައި ބިލްޑިންގ ތައް ފުނޑުފުޑުވެގެން ވެރެން ފަށާނެ ވިއްސަކަށް އަހަރުން އެދުވަހުން މާލެވާނެ އަސްލު ކޮންކްރީޓް ޖަންގައްޔަކަށް\nޓާޓާ މަޝްރޫޢު ﷲ ގެ ހެޔޮރަޙްމަތުން ދާނީ ކުރިއަށް ބާރަށް ކުރިއަށް!!\nނުކުރާނަން ގަބޫލެއް. ކުރީ ފަހަރުވެސް ތިހެން ބުނީމަ އަހަރެން އައި ޖީ އެމް އެޗް އަށް ދާން ވެގެން ދިޔައީތިމަގުން އެކަމު މަގު ހުރީ ބަންދުކޮއްފަ. އަނެއް ކާ ވެސް އެލަނޑު ދޭން ތި އުޅެނީ ދޯ.\nތިޔަ ބިތްގަނޑުތަށް ނެގިޔަސް އިންޖީނުލީ އެއްޗިއްސަ ނުވަދެވޭ ގޮތަށް ހަދާތި ކޮންމެ ހުކުރުދުވަހެއް އެކަނި ކުރާކަމަކުން ޖަޒީރާވަންތައެއްނޫން\nޓެކުސީ ޑުރައިވަރުންނާ ވެހިކަލްތައް ދުއްވާ މީހުނެއްނޫން މިގައުމުގަ އެކަނި އުޅެންވީކީ...\nމިސަރުކާރު ވެރިކަމަށް އައިދުވަހުން ފެށިގެން ކޮންމެ ދުވަހަކު ތިމަގެއް ހުޅުވާ..\nރައްޔިތުންނަށް ކަމެއް ކޮށްނުދެވޭތާ ކުރަބް ފަށާ ހުންނަކަން ކަންވެސް ނުކޮށްވޭތޯބަލާތި\nމެދު ޒިޔާރަތްމަގު ހުޅުވަނީ ކޮންއިރަކުން ހޭ؟ ޚުޑަކުދިން ފުރޯޅުލީ ބޫޓް ދުއްވަން ބާއިންޖީނުގޭ ޕާކް ދީފަ ނަމަވެސް އެމަގު ހުޅުވާ ޕްލީޒް!\nމެދުޒިޔާރަތް މަގު ހުޅުވާކަށް ނުޖެހޭ. އެއީ މިހާރު އޮތް ގޮތަށް ބާއްވަން އެންމެ ރަގަޅުތަނެއް. ތާޒަން ދަރިން ގޮވައިގެން ނުދަންދޯ އެތަނަކަށް. ދާނަމަ އިނގޭނީ އެތަނުގައި ހުރި ހިތްފަސޭހަކަން.\nއެމަގު އެގޮތަށްބޭއްވުން އެންމެރަގަޅީ. ދުއްވާމީހުންނަށް އެކަނި އޮންނަތަނެއްނޫން މަގުމައްޗަކީ!\nވަރަށް ރަނގަޅު. ދެން އޮތީ ކުރީގެ ސަރުކާރި ނާދީގެ ބިން ވަށައި ޓާޓާ އިން ޖަހާފަ ހުރި ޓިނުތަށް ނަގުން. ޓިނު ޖެހިއިރު ވަށަައިން އޮތް ޕޭމަންޓާއެއްކޮށް ޓިނުޖަހާ، މަޖީދިއްޔާ ސްކޫލުބުޑު ގައި އިން އިރު ކުޑަ ކުދިން ގޮވައިން އެތަނުން މިޖެހެނީ މަގުމަތީ ކާރާ ސައިކަލުތަކުން ރެކެމުން ހިނގަން. ނުވިތާކަށް އެބިން ފުރަގަހުގައި އިން ގޯޅިން ބައެއްނަގާ ޓިނުޖެހީމަ ސައިކަލު ޕާކުރުމަށް ފަހު ދެން ނޯވޭ ހިނގާލެވެން ތަންކޮޅެއް.


Covid-19: Isolation Ward Ehgai Rape Kuri Anhenaku Maruvegen Dhiyaee Ley Manaa Nukurevigen - Vaguthu\nކޮވިޑް-19: އައިސޮލޭޝަން ވޯޑެއްގައި ރޭޕްކުރި އަންހެނަކު މަރުވެގެންދިޔައީ ލޭ މަނާ ނުކުރެވިގެން\nކޮވިޑް-19 އަށް ފައްސި (ޕޮޒިޓިވް) ވެދާނެ ކަމަށް ބަލައި އައިސޮލޭޝަން ވޯޑެއްގައި ފަރުވާ ދިނުމަށް ބާއްވާފައި އޮއްވާ ރޭޕް ކުރި އަންހެނަކު މަރުވެއްޖެއެވެ.\nމިހާދިސާ ހިނގާފައިވަނީ އިންޑިއާގެ އަނުގްރާ ނަރައިން މަގަދް މެޑިކަލް ކޮލެޖް އެންޑް ހޮސްޕިޓަލުގައެވެ. އުމުރުން 25 އަހަރުގެ އެ އަންހެން މީހާ2ފަހަރުމަތިން ރޭޕް ކޮށްފައިވާކަމަށް އޭނާގެ އާއިލާއިން ތުހުމަތު ކޮށްފައިވަނީ އޭނާ އަށް ފަރުވާ ދެމުން ދިޔަ ހެލްތް ކެއާ ވޯކަރަށެވެ. އޭނާ މަރުވެފައިވަނީ ފަރުވާ ދިނުމަށްފަހު ދޫކޮށްލިފަހުން ލޭ މަނާ ނުވެގެން ކަމަށް އާއިލާއިން ވަނީ ބުނެފައެވެ.\nއިންޑިއާގެ ނޫހެއް ކަމަށްވާ "ޑެކަން ހެރަލްޑް" އިން ރިޕޯޓް ކޮށްފައިވާ ގޮތުގައި އެ އަންހެން މީހާއާއި އޭނާގެ ފިރިހެނުން ޕަންޖާބުގެ ލުދިއާނާއަށް ގޮސްފައިވަނީ މިދިޔަ މަހުގެ 25 ވަނަ ދުވަހު ބިހާރް ގަޔާ އަވަށުގައި ތިބެފައެވެ. އެ އަވަށަށް ދިޔައީ ފިރިހެން މީހާގެ މަންމަ [އަންހެން މީހާފެ މައިދައިތަ] ކައިރިއަށެވެ. އެ އަވަށަށް ދިޔައިރު ވެސް އަންހެން މީހާ އުޅެނީ ބަލިވެއެވެ. އެއީ އެ އަންހެން މީހާ އެބޯޝަން އެއް ހެދިފަހުން ލޭ މަނާ ނުވާތީއެވެ.\nއެހެންކަމުން އަންހެން މީހާގެ ފިރިމީހާ އޭނާގެ އަންހެނުން ގޮވައިގެން ދިޔައީ އަނުގްރާ ހޮސްޕިޓަލަށެވެ. އެ ހޮސްޕިޓަލުގައި އަންހެން މީހާ 25 ދުވަސް ވަންދެން އެމަޖެންސީގައި ފަރުވާ ދިނެވެ. އޭގެ ފަހުން ޑޮކްޓަރުން ވަނީ އޭނާ އަކީ ކޮވިޑް-19 ގެ ޝިކާރައަކަށް ކަމަށް ބުނެ އައިސޮލޭޝަން ވޯޑަށް ބަދަލު ކޮށްފައެވެ. އަދި އެ އަންހެން މީހާ ރޭޕްކޮށްފައި ވަނީ އެބޯޝަންގެ ސަބަބުން ލޭ މަނާ ނުވެގެން އެކަމަށް ފަރުވާ ދެމުން ދަނިކޮށް، އެކަން އެއްކޮށް ރަނގަޅުވެސް ނުވަނީހެވެ.\n"ޑެކަން ހެރަލްޑް" އަށް މައުލޫމާތު ހިއްސާ ކުރަމުން އެ އަންހެން މީހާގެ މައިދައިތަ ބުނެފައިވަނީ އޭނާ ހޮސްޕިޓަލުން ދޫކޮށްފައިވަނީ ކޮވިޑް-19 ގެ ނަތީޖާ ނައްސި (ނެގެޓިވް) ވުމުން ކަމަށެވެ. އޭގެ ފަހުން ގެއަށް އައިފަހުން ވާހަކަ ނުދައްކާ މަޑުމައިތިރި ކަމައި ކަމާއި ބިރުވެރިކަމެއްގެ ތެރޭގައި ހުރިހެން ހީވެގެން ސުވާލު ކުރުމުން ޑޮކްޓަރު އޭނާ ރޭޕް ކޮށްފައިވާ ކަމަށް ބުނެފައިވާ ކަމަށެވެ.\nމި މައްސަލައާއި ގުޅިގެން ފުލުހުން ވަނީ އެއަންހެން މީހާގެ މައިދައިތަ ކައިރީ ހޮސްޕިޓަލަށް ހާޒިރުވެ އެކަން ކޮށްފައިވާ މީހާ ދެނެގަނެވޭތޯ ބަލަން ބުނެފައެވެ. އެހެން ނަމަވެސް އެ އަންހެން މީހާއަށް އެއީ ކޮން ޑޮކްޓަރެއް ކަމެއް ނޭނގެއެވެ.\nހޮސްޕިޓަލުގެ ސުޕްރިޑެންޓް ޑޮކްޓަރު، ވީކޭ ޕްރަސަދް ބުނެފައިވަނީ އެއީ ސީރިއަސް މައްސަލައެއް ކަމަށާއި އެކަން ކޮށްފައިވަނީ ކޮން ޑޮކްޓަރެއްތޯ ބެލުމަށް މިހާރު ހޮސްޕިޓަލުގެ ހުރިހާ ކެމެރާތަކެއް ބަލަމުން އަންނަ ކަމަށެވެ. އަދި އެކަން ކުރި މީހަކަށް ހައްގު އަދަބު ލިބޭނެ ކަމަށް އޭނާ ވަނީ ބުނެފައެވެ.\nއޭޕްރީލް 11, 2020 14:47\nއޭޕްރީލް 17, 2020 22:26\nއޭޕްރީލް 11, 2020 15:21\nބޮޑު މުސީބާތެއް މި އިންޑިޔާގަ އުޅޭ މީހުންގެ ޖަނަވާރު ކަމުން. ޝަހުވަތު ބޮލަށް އަރާފަ ތިބެނީ. އަދިވެސް ބޮލީވުޑުން ކާފަރު ފިލްމުތަެއ ކުޅޭ\nއޭޕްރީލް 16, 2020 15:17\nމިހާރު ރާއްޖެ ކޮންޓުރޯލް ކުރަނީ، އިންޑިއާއިން.\nމާލަސްތަކެއް ނުވެ ލ އަތޮޅުގައި އެމީހުންގެ ބޭސް އިން އެއަތޮޅުގެ ކަނބަލުން ރޭޕްގެ ޝިކާރައަކަށްވުމުގެ ޚަބަރުތައް ފާޅުވުމުގެ ކުރިން ފިޔަވަޅު އަޅަންޖެހޭ.\nއެންމެހާ ދިވެހިކަނބަލުން (އަދި ހުރިހާ ކަނބަލުން) ރޭޕްގެ ޝިކާރައިން ސަލާމަތްކުރައްވާށިއެވެ!\nއޭޕްރީލް 11, 2020 22:08\nއަދިވެސް އެބޯޝަން ހެދޭތޯ ބަލާތި. ޗަހެރީ އެބޯޝަން ހެދެފޭ!\nއޭޕްރީލް 17, 2020 11:08\nއެބޯޝަން ހެދުންދޯ މި ގޯސްވީ؟ ބަލަ ސިއްހީ ފަރުވާދޭ މަރުކަޒުތަކުގެ ހިމާޔަތަށް މީހުން ދޫކޮށްލަނީ ޖެހޭހާ މީހަކު ލިބޭހާ ދަޑިވަޅެއްގަ ރޭޕްކުރާނެކަމަކަށް ނޫނޭ.\nއޭޕްރީލް 17, 2020 17:22\nމ މީ ބޮޑުވަރު.\nއޭޕްރީލް 17, 2020 17:27\nސޯޝަލް ޑިސްޓެންސް ކޮބާ؟ ސިކުނޑިއެކޭ ކިޔާފަ ނާއްޓެއްދޯ.\nއޭޕްރީލް 17, 2020 17:28\nމުޖުތަމައު ހަލާކުވެއްޖެ. ކީއްކުރާނީ


Dho?! Roadha mahu emme ginain hoadhee pizza recipe\nރޯދަ މަހު އެންމެ ގިނައިން ހޯދީ ޕިއްޒާ ރެސިޕީ\nރޯދަ މަހަކީ އާންމު ކާބޯތަކެތީގެ ލިސްޓަށް ބޮޑު ބަދަލެއް އަންނަ މަހެކެވެ. އެކަމަކު ތިޔަ ހީކުރާހެން ދިވެހިން އުޅެނީ މާ މޮޅެތި ޑިޝްތައް ހަދާކަށް ނޫނެވެ. މިކަން ކަށަވަރުވަނީ މިދިޔަ ރޯދަ މަހު ރާއްޖެއިން ގޫގުލްގައި ސާޗްކޮށްފައިވާ ރެސިޕީތަކުންނެވެ.\nރެސިޕީތަކުގެ ތެރެއިން އެންމެ ގިނައިން ސާޗުކޮށްފައި ވަނީ ޕިއްޒާ އަށް ކަމަށް ގޫގުލްގެ ތަފާސް ހިސާބުން ދައްކަ އެވެ. ޕިއްޒާގެ އިތުރުން ދެން އެންމެ ގިނައިން ސާޗުކޮށްފައި ވަނީ ބްރެޑް، ބަޓަ ޗިކަން، ފަޖް، ޕޭން ކޭކް، ޕައި، ގާލިކް، ޗޮކްލެޓް ކޭކް އަދި ސަބްމެރިން ސޭންޑްވިޗުގެ ރެސިޕީތައް ހޯދާށެވެ. މާނަ އަކީ މީގެ ތެރޭގައި ތަފާތު އެއްޗެއް ނެތުމެވެ.\nރެސިޕީ ސާޗުން މާބޮޑު ތަފާތެއް ނުފެންނަ ކަމަށް ބަލައި ދެ މި ބެލީ ޔޫޓިއުބްގައި ރޯދަ މަހު ދިވެހިން އެންމެ ގިނައިން ސާޗްކުރި އެއްޗިއްސަށެވެ. އެންމެ ބޮޑު ހިޓަކީ ރޯދަ މަހުގެ ތެރޭގައި އޮތް ފެޝަންގެ ދުނިޔޭގެ އެންމެ ބޮޑު އިވެންޓް، މެޓް ގާލާ 2019 ގެ ވީޑިއޯތަކެވެ.\nމެޓް ގާލާ 2019 ގެ ޔޫޓިއުބް ވީޑިއޯއެއް.\nމޭކަޕާއި ސްޓައިލްގެ ދުނިޔޭގައި މިފަހުން ހިނގި އެންމެ ބޮޑު ކޯޅުންގަނޑު، ޖޭމްސް ޗާލްސް އާއި ޓާޓީގެ ވީޑިއޯތައް ވީ ދެން އެންމެ ގިނަ މީހުން ޔޫޓިއުބްގައި ސާޗުކުރި މައުލޫއަށެވެ.\nމި ލިސްޓުގައި އިތުރަށް ހުރީ، ފޯޓް ނައިޓްގެ ސީޒަން 9، ހިންދީ ޑްރާމާ ސިލްސިލާތައް ކަމަށްވާ ކުމްކުމް ބާގުޔާ އާއި ދިވްޔާ ޑްރިސްޓީ އެވެ. ހިންދީ ލަވަ، ދިލްބަރު ދިލްބަރު އަދި ދިވެހި ވެބް ސީރީޒް ހުވާ ވެސް މި ލިސްޓުގައި ހިމެނެ އެވެ.\nލިވަޕޫލް އާއި ބާސެލޯނާ ވާދަކުރި މެޗުގެ ޔޫޓިއުބް ވީޑިއޯއެއް.\nފުޓުބޯޅަ މެޗުތަކުގެ ތެރެއިން، ޓޮޓެންހަމާއި އަޔަކްސް ވާދަކުރި މެޗާއި، ލިވަޕޫލާއި ބާސެލޯނާ އަދި ބާސެލޯނާގެ ވީޑިއޯތައް ވަރަށް ގިނައިން ސާޗުކޮށްފައިވެ އެވެ.\nފުޓްބޯޅަ އަށް ފަހު ދެން އެންމެ ގިނައިން ސާޗުކޮށްފައި ވަނީ ކްރިކެޓެވެ.


Haqeeqee haadhisaa: Hudhu Jinni - vNews.mv\nހަގީގީ ހާދިސާ: ހުދު ޖިންނި\nއަހުމަދު ނާފިޢު 12 January 2021, 01:18\nމިއީ ހިނގާފައިވާ ހަގީގީ ހާދިސާއެއްގެ މައްޗަށް ބިނާކޮށް ލިޔެފައިވާ ވާހަކައެކެވެ. މިވާހަކައިގައި ބޭނުންކޮށްފައިވާ ނަންނަމާއި ތަންތަނަކީ އަސްލެއް ނޫނެވެ.\nއަހަރެންނަކީ ރިސޯޓެއްގެ އާދައިގެ ވަޒީފާއެއް އަދާކުރަމުން އަންނަ މީހެކެވެ. އެންމެ ފުރަތަމަ އެ ރިސޯޓަށް ވަޒީފާއަށް ދިޔަ ދުވަހެވެ. އެ ރިސޯޓަކީ އަހަރެން އެހާ ދެކެފަރިތަ މީހުން އުޅޭ ރިސޯޓެއް ނޫނެވެ. އެހެންކަމުން ރޭގަނޑު ލިބޭ ހުސްވަގުތުތަކުގައި ރިސޯޓުގައި ނިދުމަށް ހާއްސަ ކުރެވިފައިވާ ކޮޓަރިން ބޭރަށް ނިކުމެ ކޮޓަރިން ބޭރުގައި މަގުމައްޗަށްވާގޮތަށް ހުންނަ ޖޯލިފައްޗެއްގައި އެކަނި ވަރަށް ގިނައިން އިންނަމެވެ. އަހަރެން ނިދާކޮޓަރި ހުންނަ ބުލޮކްގައި އެ ރިސޯޓްގެ ވަރަށް ގިނަ މުވައްޒަފުން އުޅެއެވެ. މި ކޮޓަރި ހުންނަނީ އެ ރިސޯޓުގެ ފުޓުބޯޅަ ދަނޑާއި ވަރަށް ކައިރީގައެވެ. މިގޮތުން އެއްރެއަކު ހަތެއް ޖަހާކަން ހާއިރު، މަސައްކަތް ނިންމާލުމަށްފަހު ފެންވަރާލައިގެން އައިސް ޖޯލީގައި ޖައްސާލީމެވެ. އެވަގުތު ފުޓުބޯޅަ ދަނޑުތެރެއިން އަހަރެންނަށް ފެނުނީ ހުދު ހެދުމެއްގައި އަހަރެންނާއި ފުރަގަސްދީގެން ހުރި އަންހެން ކުއްޖެކެވެ. އިސްތަށިގަނޑު އޮންނަނީ ހާވާލާފައެވެ. އެހެންކަމުން އެއީ ކާކުތޯ ބަލާލަން ޖޯލިން ތެދުވީމެވެ. ޖޯލިން ތެދުވިތަނާ ކުއްލިއަކަށް އަހަރެންނަށް ފެނުނީ ހަމަ އެކުއްޖާ އަހަރެން އިން ޖޯލީގެ ކުރިމަތިން އަހަަންނަށް ފުރަގަސްދީގެން ހުރި މަންޒަރެވެ. އަހަރެން ބިރުގަތެވެ. ނަމަވެސް އެއީ ކާކުތޯ ބަލަންވެސް ބޭނުންވިއެވެ. އެހެންނަމަވެސް އެ އަންހެން ކުއްޖާ ހުރީ ފުރަގަސްދީގެން ކަމުން މާބޮޑަށް އެކަމާ އަޅާނުލައި، ބިރުން ހުރެ ކޮޓަރިއަށް ވަނީމެވެ. ކޮޓަރިއަށް ވަނުމަށްފަހު އެރޭ އަހަރެން އެކަމާމެދު ހައިރާންވެ ވަރަށް ވިސްނީމެވެ. އަދި އެއީ ރިސޯޓްގައި އުޅޭ އަންހެން ކުއްޖަކަށް ވެދާނެކަމަށް އަހަރެން ހީކުރީމެވެ. އެހެންކަމުން މިވާހަކަ ރިސޯޓުގެ އެހެން މުވައްޒަފެއް ގާތު އަހާކަށް ނުކެރުނެވެ.\nއެރޭގެ ފަހުން އަހަރެން އެ ޖޯލީގައި އޮންނަ ކޮންމެ ރެއަކުވެސް ހުދުހެދުމުގައި ހުންނަ އެ އަންހެން ކުއްޖާ ފަސްދީ ހިނގާފައި ދާތަން ފެނެއެވެ. ފެންނަ ކޮންމެ ފަހަރަކުވެސް އެ ކުއްޖާ ހުންނަނީ އަހަރެންނަށް ފުރަގަސް ދީގެންނެވެ. އެއީ ކާކުކަމެއް ނޭނގެއެވެ. މިހެން އުޅުމުގެ ތެރޭގައި އެއްރެއަކު ގާތްގަނޑަކަށް ބާރަޖަހާކަން ހާއިރު އަހަރެންގެ އަންހެނުންގެ ފޯނު ކޯލެއް އައުމުން ފޯނު ކަންފަތުގައި ޖަހައިގެން ހުރެ ކޮޓަރިން ނިކުމެގެން އެ ރިސޯޓުގެ ޖެޓީއާއިއަށް ދިޔައީމެވެ. އޭރު އެތަނުން މީހެއްގެ ހިލަމެއްވެސް ނުވެއެވެ. ރަށުތެރެ އޮތީ ވަރަށް އަމާންކޮށެވެ. ފަނޑު ހަނދުވަރެއް ދެއެވެ. އެހެންކަމުން އަހަރެން ޖެޓީމަތީ ޖައްސާލައިގެން އިނދެ ފޯނުން އަންހެނުންނާއި ވާހަކަދައްކަމުން ދަނިކޮށް ކުއްލިއަކަށް އަހަރެންގެ ލޮލުގައި އަޅައިގަތީ އެއްކަލަ ހުދު ހެދުމުގައި ހުރި އަންހެން ކުއްޖާ ޖެޓީއާއި ދިމާ ރާޅުޖަހާ ފަށުގައި އަހަރެންނާއި ފުރަގަސްދީގެން ހުރި މަންޒަރެވެ. މިމަންޒަރު ފެނުމުން އެހެންރޭރެއާއި ޚިލާފަށް ވަރަށް ބިރުގަތެވެ. އެއީ އެހާ ދަންވަރު ރިސޯޓްގެ މުވައްޒަފެއް އެކަނި އެހެން ހުރުމުންނެވެ. އަދި އެހެން ރޭރެއާއި ހިލާފަށް މިރޭ ފެނުނު އިރު ބިރުވެރި ސިފައަކަށް ފެނުމުންނެވެ. އަދި ފެންނަ ކޮންމެ ފަހަރަކު މުޅިންވެސް އެއް ހެދުމެއްގައި އެއްގޮތަކަށް ފެންނާތީ ހިތުގައި އިހުނަށްވުރެ ބިރުވެރިކަން އުފެދި ތުރުތުޅު އަޅަންފެށިއެވެ. ބިރުން ހުރެ އެނބުރި ކޮޓަރިއާއި ދިމާލަށް ދާން ހިނގައި ގަތީމެވެ. ނަމަވެސް ކުއްލިއަކަށް އެ ކުއްޖާ ދެން ފެނުނީ އަހަރެންގެ ކުރިމަތިންނެވެ. އެ ހިސާބުން އަހަންނަށް ހުއްޓެވުނެވެ. ނަމަވެސް އެ ކުއްޖާ މިފަހަރުވެސް ހުރީ ފުރަގަސް ދީގެންނެވެ. ނަމަވެސް ކުއްލިއަކަށް ކުރިމަތިން ފެނުމުން މީ އިންސާނެއް ނޫންކަން އަހަރެންނަށް ޔަޤީންކުރެވުނެވެ. އެހެންކަމުން ވަރަށް ބިރުން ހުރެ ކިޔުނުހައި ހެޔޮއެއްޗެއް ކިޔައިގެން ފަސްއެނބުރި ބަލާނުލައި ކޮޓަރިއަށް އައީމެވެ. އަދި އެ ކޮޓަރީގައި އުޅޭ އަހަރެންގެ ރޫމްމޭޓަށް މިވާހަކަތައް ކިޔައިދިނީމެވެ. މި ވާހަކަތައް ކިޔާދިނުމުން އެ ރޫމްމޭޓް ހައިރާނެއް ނުވެއެވެ. އަދި ވަރަށް ހަމަޖެހިލާފައި އަހަރެންނާއި ދިމާލަށް ބުންޏެވެ. އެ އަންހެން ކުއްޖަކީ މި ރަށުގައި އުޅޭ ޖިންނި އަންހެން ކުއްޖާއެވެ. މިރަށަށް އަލަށް އަންނަ މީހަކަށް ނޭނގިދާނެއެވެ. ނަމަވެސް ކުރިން މިރަށުގައި މަސައްކަތްކޮށްފައިވާ މީހަކަށް އެކަން އެނގޭނެއެވެ.\nއަހަރެންނަށް ފަހުން އެނގުނު ގޮތުގައި ހުދުހެދުމުގައި މި ރިސޯޓުން ފެންނަ ޖިންނި އަންހެން ކުއްޖާއަކީ މީހުންނަށް ގެއްލުންދޭ ކުއްޖެއް ނޫނެވެ. ނަމަވެސް އެ ޖިންނިކުއްޖާއަށް ބަޔަކު ގެއްލުންދޭނަމަ އެ ޖިންނިގެ ފަރާތުން އެ ބަޔަކަށް އުނދަގޫކުރާނެއެވެ. އެގޮތުން އެ ރިސޯޓުގައި އުޅުނު ބިދޭސީމީހަކު އެ ޖިންނިއަށް ޖެއްސުން ކުރުމުން އެ ބިދޭސީމީހާ ޖިންނި އަވަލައިގެން އެންމެ ފަހުން ޖިންނި މޮޔަވެ ބާރުހުރި ހަތަރު މީހުންނަށް ހިފަހައްޓާ ނުލެވުނު ކަމަށްވެސް ރޫމްމޭޓް އަހަރެންގާތު ބުންޏެވެ.\nރޫމްމޭޓުގެ އެ ވާހަކަތައް އަޑުއަހާފައި އޭގެފަހުން އަހަރެން ރޭގަނޑު އެކަނި ބޭރަށް ނިކުމެ ނޫޅެމެވެ. އަދި އޭގެ ފަހުން އަހަރެންނަކަށް އެ ހުދު ޖިންނިއެއް ނުފެނެއެވެ. (ނިމުނީ)\nނާފިޢުގެ މިވާހަކަ ތަންކޮޅެއް ކުރޭ އިނގޭ\nހުދު ޖިންނި އަށް ވެގެން އަނެއްކާ ތިތަނުގެ މީހަކު އުޅެނީތަ، ނޫނީ ކޮންމެވެސް ދުވަސް ވަރެއްގައި ނުބައި ޢަމަލެއް ކުއްޖަކާމެދު ހިންގާފައިވާތީ ދިމާވެގެން އުޅޭ ކަމަކަށްވެސް ވެދާނެ.\nމިވާނީ އެރިޒޯޓްގައި އަސްލުވެސް އުޅޭ ކުއްޖަކަށް.\nނާފިއުގެ ވާހަކަތައް ވަރަށް ތަފާތު ކަމަށް ފެނޭ\nމީ ހަމަ އަސްލު ވާހަކައެއްތޯ؟ ވަރަށް އާދަޔާ ޚިލާފު ކަމެއް. ފިލްމުތައްވެސް ހުރޭ މިޒާތު ގޮތަކަށް.


Dhidhoo Dhandu Halaakukolli Massala Fuluhun Balanee - Vaguthu\nދިއްދޫ ދަނޑު ހަލާކުކޮށްލި މައްސަލަ ފުލުހުން ބަލަނީ\nހަމަނުޖެހުންތަކުގައި ދަނޑުގެ ޓާފްތައް ނައްޓާލާފައި – ފޮޓޯ: ޕޮލިސް\nހއ. ދިއްދޫގައި ކުރިއަށްދިޔަ ކައުންސިލް ފުޓްސަލް މުބާރާތުގައި ދެ ޓީމެއްގެ ދެމެދުގައި ހިނގި ހަމަނުޖެހުންތަކެއްގައި އެރަށުގެ ފުޓްސަލް ދަނޑަށް ގެއްލުންތަކެއް ދިން މައްސަލަ ފުލުހުން ބަލަން ފަށައިފިއެވެ.\nފުލުހުން ވިދާޅުވީ، ދިއްދޫގައި ކުރިއަށް ދިޔަ ފުޓްބޯޅަ މުބާރާތެއްގައި ކުޅުނު ފުޓުބޯޅަ މެޗުގެ ހަމަނުޖެހުމުގެ ތެރެއިން، ދައުލަތުގެ މުދަލަށް ގެއްލުން ދިން މައްސަލަ ބަލަމުން އަންނަ ކަމަަށެވެ.\nއެ މައްސަލަ ކައުންސިލްގެ ފަރާތުން ފުލުހަށް ހުށަނާޅައެވެ. ފުލުހުން ވިދާޅުވި، މައްސަލަ ބަލަމުން އަންނަނީ ފުލުހުންގެ އިސްނެގުމެއްގެ މަތިން ކަމަށެވެ.\nމިދިޔަ ހޯމަ ދުވަހުގެ ރޭ އެ ރަށު ކައުންސިލް ފުޓްބޯޅަ މުބާރާތުގައި ކުޅުނު މަޗުގައި ދެޓީމުގެ ދެމެދު ހިންގި ހަމަނުޖެހުން ބޮޑުވެ، ދެޓީމުގެ ކުޅުންތެރިންނާއި ސަޕޯޓަރުން ހިންގި ހަމަ ނުޖެހުމުގައި ފުޓްސަލް ދަނޑުގެ ޓާފްތައް ނައްޓާލާ، ދަނޑަށް ވަރަށް ބޮޑެތި ގެއްލުންތަކެއް ދީފައި ވެއެވެ.\nއަދި މެޗްގެ އޮފިޝަލުން އިށީންނަށް ބަހައްޓާފައި ހުރި ގޮނޑިތަކަށް ވެސް ވަނީ ގެއްލުން ދީފައެވެ.\nޖަސްޓިސް ބިލްޑިންގައި ހުރި އޭސީ އައުޓްޑޯ ޔުނިޓެއް ވަގަށް ނަގައިފި\nއައިޖީއެމްއެޗް ކައިރީގައި ބަހައްޓާފައި ދިޔަ ސައިކަލު ފެނުނީ އޯކިޑު މަގުން\nފޭރުނު ދެމީހަކު ހައްޔަރު ކުރިއިރު އެކެއްގެ އަތުން މަސްތުވާތަކެތި ފެނިއްޖެ\nޖޫން 13, 2019 21:13\nމޑޕ ވެރިކަމެއްގައި ލާހިކެއްނޫންބަލާކަށް އެޕާޓީ މީހުންކުރާ ކުއްތަށް މިހާތަނަކަށްނެތްބެލިފައެއް.\nޖޫން 13, 2019 22:11\nކުޅވަރަކީ އެކުވެރިކަން އާލާކޮށް އެއްބައެއްވަންތަކަން އާލާކުރުމަށް މުހިއްމު އެއްޗަކަށް ވީނަމަވެސް މިއަދު މިކަމަކީ އަޚުވަންތަކަން ޚަތުރުވެރިކަމަށް ބަދަލުވާތަން މިފެންނަނި . އެއްރަށެއްގެ ބަޔަކުގެ މެދުގައި މިފަދަ ކަންތައްތައް ހިނގުމަކީ ދެރަކަމެއް. ދެޓީމުގައިވެސް ތިބޭނީ ހަމައެއްބައެއް. މިހިރީ ވިސްނުމާއި ފިކުރުގެ އުނިކަމެއް. ދަރިންނޭ އިޞްލާޙުވޭ!\nޖޫން 13, 2019 23:29\n100% ރީނދުސްތާނުންނޯ އެރަށުގަ ތިބެނީ. ދެން ކިހިނެއް ގައުމީ ޣައްދާރުގެ ދަށުން ތިބި ބަޔަކު އެ މައްސަލަ ބަލާނީ. ނުވާނެ ތިކަމެއް. އަތޮޅުއޮފީހަށް މަސް ކިރުން ފަދަ ޑިމޮކްރަސީގެ ނަމޫނާއެއް ދައްކާލީނު. އައްސަރިބަހާއި ސާބަހެއްނު.\nދައްޕަރު ފަންކަހަލަ ކަހަށި\nތީރަށު އޮފިސް ތެރެއައް މަސްއެޅި މީހުންނެއްނުން. ތިރަށުގަ އުޅޭނީ ހަމަ އެއްކަހަލަ ބޯންތަށި


އިންޑިޔާ ފުރަބަންދުކުރަން އިދިކޮޅުން ގޮވާލައިފި އިންޑިޔާ ފުރަބަންދުކުރަން އިދިކޮޅުން ގޮވާލައިފި\nއިންޑިޔާ ފުރަބަންދުކުރަން އިދިކޮޅުން ގޮވާލައިފި\nއިންޑިޔާގައި ކޯވިޑް-19 ޖެހިގެން މަރުވާ މީހުންގެ ހަށިގަނޑުތައް އަންދަނީ / ފޮޓޯ: ރޮއިޓަރސް\nކޯވިޑް-19ގެ ސަބަބުން ޙާލަތު ގޯސްވެފައިވާ އިންޑިޔާ ފުރަބަންދުކުރަން އެ ޤައުމުގެ އިދިކޮޅު ސިޔާސީ ޕާޓީތަކުން ގޮވާލައިފިއެވެ. އިދިކޮޅު ސިޔާސީ ޕާޓީތަކުން އެގޮތަށް ގޮވާލީ އިންޑިޔާގައި ބަލިޖެހުނު މީހުންގެ ޢަދަދު 20 މިލިޔަނަށްވުރެ އިތުރުވެފައިވާ ދަނޑިވަޅެއްގައެވެ.\nއެމެރިކާއަށްފަހު ދެވަނައަށް އެންމެ ގިނަ ޢަދަދެއްގެ މީހުންނަށް ކޯވިޑް-19 ޖެހިފައިވަނީ އިންޑިޔާގައެވެ. އެ ޤައުމުގައި މިހާތަނަށް 20.63 މިލިޔަނަށްވުރެ ގިނަ މީހުންނަށް ބަލިޖެހި 225،699 މީހުންވަނީ މަރުވެފައެވެ. ފާއިތުވި 13 ދުވަހުވެސް އެ ޤައުމުގައި ދުވާލަކު 300،000 މީހުންނަށް ބަލިޖެހިފައިވެއެވެ. ފާއިތުވި 24 ގަޑިއިރުގެ ތެރޭގައި އިންޑިޔާގައި 355،828 މީހުންނަށް ކޯވިޑް-19 ޖެހި 3،438 މީހުންވަނީ މަރުވެފައެވެ. އެ ޤައުމުގައި ބަލިޖެހިފައިވާ މީހުންގެ އަސްލު ޢަދަދު ރަސްމީ ޢަދަދުތަކަށްވުރެ ދިހަގުނަ އިތުރުވާނެކަމަށް ޞިއްޙީ މާހިރުން ބުނެއެވެ.\nއިންޑިޔާގެ ޞިއްޙީ ނިޒާމަށް ބާރުބޮޑުވުމުން އެ ޤައުމުގެ ހަސްފަތާލުތަކުންވަނީ ޖާގަ ހުސްވެފައެވެ. ހަސްފަތާލުތައް ފުރި ފަރުވާ ނުދެވުމުން އެތައް ހާސް ބަޔަކު ކޮންމެ ދުވަހަކުވެސް މަރުވެއެވެ. ފަރުވާ ދިނުމަށް ބޭނުންވާ އޮކްސިޖަނާއި ބޭސް ލިބުމުގައި އެ ޤައުމުން ދަތިތަކަކާ ކުރިމަތިލާންވަނީ ޖެހިފައެވެ. އަދި ހަސްފަތާލުތަކުގައި މަސައްކަތްކުރާ ޑޮކްޓަރުންނާއި ނަރުހުންވެސްވަނީ މަދުވެފައެވެ. ވެކްސިން ލިބުމުގައި ކުރިމަތިވެފައިވާ ދަތިތަކުގެ ސަބަބުން އެ ޤައުމުގައި ވެކްސިން ދިނުންވަނީ ހުއްޓުމަކަށް އައިސްފައެވެ.\nއިންޑިޔާގެ ޙާލަތު ގޯސްވި ނަމަވެސް ޤައުމު ފުރަބަންދުކޮށްފިނަމަ އިޤްތިޞާދަށް ލިބޭނެ ހީނަރުކަމަށް ބަލައި އެފަދަ ފިޔަވަޅެއް އެޅުމަށް ސަރުކާރުން ބޭނުމެއް ނުވެއެވެ. ނަމަވެސް މިހާރު އޮތް ޙާލަތުން އަރައިގަނެވޭނެ ހަމައެކަނި ގޮތަކީ ޤައުމު ފުރަބަންދުކުރުންކަމަށް އެ ޤައުމުގެ އިދިކޮޅު އިންޑިޔަން ނެޝަނަލް ކޮންގްރެސްގެ އިސްވެރިއެއްކަމަށްވާ ރާހުލް ގާންދީވަނީ ވިދާޅުވެފައެވެ. އޭނާ ވިދާޅުވީ އިންޑިޔާގައި ކުށެއް ނެތް އެތައް ބަޔަކު މަރުވަނީ ސަރުކާރުން އެކަށީގެންވާ ފިޔަވަޅުތަކެއް ނާޅާތީކަމަށެވެ.\nއިންޑިޔާގެ ޙާލަތު ގޯސްވީ ފިޔަވަޅުތައް އެޅުމުގައި ބޮޑެތި ދޫތަކެއް ދިނުމުންކަމަށް ގިނަ ބަޔަކު ޤަބޫލުކުރެއެވެ. ފިނި މޫސުމުގެ ތެރޭގައި ދުވާލެއްގެ މައްޗަށް ބަލިޖެހޭ މީހުންގެ ޢަދަދު 10،000އަށް ދަށްވުމުން އެ ޤައުމުގެ ސަރުކާރުންވަނީ ގިނަ ލުއިތަކެއް ދިނުމަށްފަހު ބޮޑެތި އެއްވުންތައް ބޭއްވުމުގެ ޙުއްދަ ދީފައެވެ. ޞިއްޙީ މާހިރުންގެ ލަފަޔާ ޚިލާފަށް ފާއިތުވި ހަފުތާތަކުގެ ތެރޭގައި ސިޔާސީ އަދި ދީނީ ގިނަ އެއްވުންތަކެއް އެ ޤައުމުގެ އެކި ސަރަޙައްދުތަކުގައި ބާއްވާފައިވެއެވެ. އޭގެ އިތުރުން ބަލީގެ ނުރައްކާތެރި ވައްތަރެއް އެ ޤައުމުގައި ފެތުރޭކަމަށްވެސް ގިނަ މާހިރުން ބުނެއެވެ.


މަޤާމަށް އެދި ހުށަހަޅަށްޖެހޭ ތަކެތި ހުށަހަޅާނީ 2019 ޖުލައި 25 ވާ ބުރާސްފަތި ދުވަހުގެ 12:00 ގެ ކުރިން މިނިސްޓްރީ އޮފް އެންވަޔަރަންމަންޓް އަށެވެ.ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއުއާއި އިމްތިޙާން ކުރުން 28 ޖުލައި 2019 އާއި 08 އޮގަސްޓް 2019 އާ ދޭތެރޭގެ ތާރީޚެއްގައި މި މިނިސްޓްރީގައި އޮންނާނެއެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޙުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރެއްވުމަށް ގުޅާނީ މި މިނިސްޓްރީގެ ނަންބަރު ,3018330,3018328 ،3018329 އަށް ގުޅުއްވުން އެދެމެވެ.\n11 ޒުލްޤައިދާ 1440\nސުންގަޑި: 25 ޖުލައި 2019 1200